cyanic-selkie/wikianc huggingface dataset:
ಪಗ್ಗು ಪದಿನೆನ್ಮ
ಕೃಷಿಕನ ದಿನ
ಕೃಷಿಕನ ದಿನ ಆನಿ ಪನ್ಪುನೈಕ್ ಸಾಕ್ಷಿ ಪನ್ಪಿಲೆಕ್ಕ ಬಿಸುತ್ತಾನಿ ಬೊಲ್ಪುಗು ಕೈಬಿತ್ತ್ ಪಾಡುನ ಕ್ರಮ ಉಂಡು. ಕಿದೆರ್ದ್ ಎರ‍್ಲೆನ್ ಲೆತೊಂದು ಪೋದು ಕಂಡಡ್ ಕಟ್ಟ್ ದ್ ನಾಯೆರ್‌ಡ್ ಮೂಜಿ ಬರೆನ್ ತೆತ್ತಿದ ರೂಪೊಡು ಪಾಡ್ವೆರ್. ಆನಿ ಸುರು ದಪ್ಪುನೆರ್ದ್ ಎರ‍್ಲೆಗ್ ಕುಸಾಲ್ ಲಕ್ಕ್ ದ್ ಅಂಚಿ ಇಂಚಿ ಬಲಿಪುನವುಲಾ ಉಂಡು ಅಯಿಕ್ ಎದುರು ಎರಾಂಡಲಾ ಪೋಪೆರ್. ಬರ್ಸ ಬೂರಂದಿ ಕಂಡ. ಆಂಡಲಾ ಕೆರೆಂಗ್, ಮುಣ್ಚಿ ಮಲ್ತಿ ಕಂಡ ಆಯಿನೆರ್ದ್ ದಪ್ಪೆರೆ ಬಂಙ ಅಪುಜಿ. ಮೂಜಿ ಬರೆ ಆಯಿಬೊಕ್ಕ ಎರ‍್ಲೆನ್ ಮೇಯೆರೆ ಬುಡ್ಪೆರ್. ಆಯಿರ್ದ್ ಬೊಕ್ಕ ಗೊಬ್ಬರ ಪಾಡ್ದ್ ಅಯಿತ್ತ ಮೇಲ್‌ಗ್ ಪಜಿ ಸರೊಲಿದ ಸಪ್ಪುದ ಗೆಲ್ಲ್ ಲೆನ್ ಪಾಡುವೆರ್. ಮೂಡಾಯಿ ಅತ್ತ್ಂಡ ಪಡ್ಡೆಯಿದ ಕರೆಟ್ ಒಂಜಿ ಎಲ್ಯ ಕಲ ಮಲ್ತ್ ದ್ ಅವುಲು ಏಣೆಲ್ ಬೇಸಾಯೊದ ಬಿತ್ತ್ ನ್ ಬಿತ್ತ್ ಪಾಡುವೆರ್. ಮೂಜಿ ಸರ್ತಿ ಬಿತ್ತ್ ನ್ ಬಿರ್ಕುವೆರ್. ಇಂಚ ಕಂಡೊಗು ಪೋಯಿನ ಮಾತೆರ್‌ಲಾ ಮೂಜಿ ಸರ್ತಿ ಬಿತ್ತ್ ನ್ ಪಾಡುವೆರ್ ಬಿತ್ತ್ ದ ಮೇಲ್‌ಗ್ ಮಣ್ಣ್ ಪದ್‌ರ್‌ದ್ ಸರೊಲಿದ ಕನೆನ್ ಅಯಿತ್ತ ಸುತ್ತು ಕುತ್ತುವೆರ್. ಬಿತ್ತ್ ದ ಮೇಲ್‌ಗ್ ಒಂಜಿ ಕಡ್ಯ ನೀರ್ ತಲಿಪುವೆರ್. ಅಲ್ಪದ ಕೆಲಸ ಪೂರ ಆಯಿಬೊಕ್ಕ ನುಗ, ನಾಯೆರ್, ಎರ್ಲೆನ್ ಅಯಿತ್ತ ಜಾಗೆಗ್ ಮುಟ್ಟಾದ್ ಇಲ್ಲಗ್ ಬತ್ತ್ ದ್ ಕೈಕಾರ್ ದೆಕ್ಕ್ ದ್ ಇಲ್ಲಲ್ ಮಲ್ತಿನ ಚಾ ತಿಂಡಿನ್ ತಿನ್ಪೆರ್.
ಪಗ್ಗು ಪದಿನೆನ್ಮದ ವಿಸೇಸೊ
ಪಗ್ಗು ೧೮ ತುಳುವೆರೆ ವಿಸೇಸ ದಿನ ದಾಯೆ ಪಂಡ ಈ ದಿನತ್ತಾನಿ ಕಂಡಗ್ ಬಿತ್ತುನೆಕ್ ದಿನ ಕೆನೊಡು ಪನ್ಪಿ ಕ್ರಮ ಇಜ್ಜಿ. ದುಂಬುದ ಕಾಲೊಡು ಪಗ್ಗು೧೮ಕ್ ಬರ್ಸ ಬತ್ತಿನ ಉದಾರ್ಮೆಲ್ ಉಂಡು. ಅಂಚಾದ್ ಪಗ್ಗು ೧೮ ಪನ್ಪುನವು ಕೃಷಿಕನ ದಿನ ಪಂದ್ ಲೆಕ್ಕ. ಪಗ್ಗು ತಿಂಗೊಲುದ ಇಸೇಸದ ಬಗ್ಗೆಟ್ ಕೆಲವು ತುಳುವೆರೆ ಪಾತೆರೊಲು ಇಂಚ ಉಂಡು. ಪಗ್ಗುಡೆ ಎರು ಕಟ್‌ದ್ ಅಡತ್ತೊನುಲ, ಬಗ್ಗ್ದ್ ನೇಜಿನ್ ಪಾಡೊನುಲ - ಬಿಸುತ್ತಾನಿ ಕೈ ಬಿತ್ತ್ ದೀಡಿ ಬೊಕ್ಕ ಪಗ್ಗು ೧೮ಕ್ ನೇಜಿ ಪಾಡ್ಯರೆ ದಿನೊ ಕೇನೊಡುಂದು ಇಜ್ಜಿ. ಕಡೀರ ಬೇಸಾಯೊನು ಪಗ್ಗುಡೇ ಸುರು ಮಲ್ಪೊಡು ಪಗ್ಗು ೧೮ಕ್ಕೆ ನೇಜಿ ಪಾಡೊಡು. ಬೇಸ ಪತ್ತನಾಜೆಗ್ ಬರ್ಸೊ ಸುರುವಾಪುಂಡು. ಕಾರ್ತೆಲ್‌ಡ್ ಬೆನ್ನಿ ಮುಗಿಪುಂಡು. ಮಾಯಿಡ್ದ್ ಬೊಕ್ಕ ಮಾರಿಯಾಲ, ಆಟ್ಟಿಡ್ದ್ ಬೊಕ್ಕ ಅರೆಗಾಲ. ಮಾಯಿಡ್ ಬರ್ಸ ಬತ್ತ್ಂಡ ಮಲೆ ಬುಲೆವು. ದುಂಬುದ ಸಮಯೊಡು ಸುಗ್ಗಿಗ್ ದುಂಬೆ ಬರ್ಸ ಬರೊಂದು ಇತ್ತ್ಂಡ್‌ಗೆ. ಸುರೂತ ಬರ್ಸಗ್ ಸುಗ್ಗಿ ತಿಂಗೊಲುಡೇ ನೇಜಿ ಪಾಡುನ ಕ್ರಮಲಾ ಇತ್ತ್ಂಡ್‌ಗೆ. ಇನಿ ಅವು ಪೂರಾ ಬದಲ್‌ದ್ ಪೋತ್‌ಂಡ್ ಇನಿ ಏರೆಡ್‌ಲಾ ದುಂಬುದ ಕೃಷಿತ್ತ ಇಸೇಸ ಕೇನೆರೆನೇ ಗೊತ್ತುಜ್ಜಿ. ಅಜ್ಜೆರ್‌ನಕುಲು ಇತ್ತ್ಂಡ ಅಕುಲು ಒಂತೆ ಅಯಿತ್ತ ಬಗೆಟ್ಟ್ ಪನುವೆರಂತಂದೆ ಜವ್ವನೆರೆಗ್ ಅಯಿತ್ತ ಇಸಯನೇ ಗೊತ್ತುಜ್ಜಿ. ತುಳುವೆರಾಯಿನ ನಮ ಒಂತೆ ಒಂತೆ ಆಂಡಲಾ ನಮ್ಮ ಕೃಷಿತ್ತ ಬಗೆಟ್ಟ್ ತೆರಿದುಪ್ಪುನ ಅಗತ್ಯ ಬಾರಿ ಉಂಡು. ದಾಯೆ ಪಂಡ. ಒರಿ ಪಿದಾಯಿ ಊರುದಾಯೆ ಬತ್ತ್ ದ್ ಬಿಸು ಪಂಡ ದಾದಂದ್ ಕೇನ್‌ಂಡ್ ನಮ ದಾದ ಪನೊಲಿ. ಇನಿ ನಮ ತೂಪುನ ಕ್ಯಾಲೆಂಡರ್ ಓವ್ವ್? ನಮ್ಮ ತುಳುನಾಡ್‌ಡೆ ತುಳುತ್ತ ಬಗ್ಗೆಟ್ಟ್ ಆಸಕ್ತಿ, ಪ್ರೀತಿ, ನಮ್ಮವೇ ಆಯಿನ ದಿನದರ್ಶಿಕೆ ಇಜ್ಜಂದೆ ನಮ ತುಳು, ತುಳುನಾಡ್‌ಂದ್ ಬೊಬ್ಬೆ ಪಾಡ್‌ಂಡ ಅವು ಬೊಬ್ಬೆನೇ ಅತ್ತಂದೆ ಅಯಿರ್ದ್ ಏರೆಗ್‌ಲಾ ಒಯಿಕ್ಕ್ ಲಾ ಪ್ರಯೋಜನ ಇಜ್ಜಿ.
ಮಂದಾರ ಕೇಶವ ಭಟ್ಟ
ಬಾಲ್ಯ
ಕೇಶವ ಭಟ್ರ್ ದಕ್ಷಿಣ ಕನ್ನಡ ಜಿಲ್ಲೆದ ಮಂಗಳೂರು ತಾಲೂಕುದ ಕುಡುಪು ಗ್ರಾಮೊದ ಮಂದಾರ ಪನ್ಪುನಲ್ಪ ೧೯೧೯ರ ಜನವರಿ ೬ನೆ ತಾರೀಕ್‌ದಾನಿ ಪುಟ್‌ದೆರ್. ಆರೆನ ಅಮ್ಮೆರ್ ಲಕ್ಷೀನಾರಾಯಣ ಭಟ್ ಬುಕ್ಕೊ ಅಪ್ಪೆ ತುಂಗಮ್ಮ. ಲಕ್ಷ್ಮೀನಾರಾಯಣ ಭಟ್ರೆಗ್ ಐನ್ ಜನ ಜೋಕುಲು. ಅಯಿಟ್ ಕೇಶವ ಭಟ್ರ್‌ಲಾ ಒರಿಯೆ. ಆರ್ ಕರಾಡ ಬ್ರಾಹ್ಮಣ ವಂಸೊಗು ಸೇರ್‌ನಾರ್. ಅಂಚಾದ್ ಆರೆನ ಅಪ್ಪೆ ಬಾಸೆ ಕರಾಡ ಭಾಷೆ ಆದಿತ್ತ್‌ಂಡಲಾ ಇಲ್ಲ ಬಾಸೆ ಕನ್ನಡ ಭಾಷೆ ಆತ್ಂಡ್.
ಓದು ಬರವು
ಕೇಶವ ಭಟ್ರ್ ಕುಡುಪುದ ಜಿಲ್ಲಾ ಬೋರ್ಡ್ ಸಾಲೆಡ್ ರಡ್ಡ್ ವರ್ಸೊ ಪ್ರಾಥಮಿಕ ವಿದ್ಯಾಭ್ಯಾಸೊ ಮಲ್ತೆರ್. ಬುಕ್ಕೊ ಕೊಂಚಾಡಿದ ರಾಮಶ್ರಮ ಸಾಲೆಡ್ ಏಳನೇ ತರಗತಿ ಮುಟ್ಟ ಓದು ಬರವುನು ದುಂಬರಿತೆರ್.
ಸಾಹಿತ್ಯೊದ ಪೊಲಬು
ಮಂದಾರ ಕೇಶವ ಭಟ್ರೆ ಬೂಕುಲು ತುಳು ಜನಪದ ಸಾಹಿತ್ಯೊದ ಪಾಡ್ದನ-ಕಬಿತೆಲು, ಜನಪದ ಕತೆಕುಲು, ತುಳುವೆರೆ ನುಡಿಕಟ್‍ಲೆ ಮಿತ್ತ್ ಪ್ರಭಾವೊ ಆತ್ಂಡ್. ಗಾದೆ ಪಾತೆರೊಲು, ನುಡಿಕಟ್ಟ್‌ಲು ಇಂಬೆರೆ ಬೂಕುಲೆಡ್ ಮಸ್ತ್ ಗಳಸ್‌ದೆರ್. ವ್ಯಾಕರಣ, ಸಂಶೋಧನೆ, ಯಕ್ಷಗಾನೊದ ಕುರಿತಾಯಿನ ಲೇಕನೊಲು ಪ್ರಕಟವಾತ್ಂಡ್.
ಉಲ್ಲೇಕೊ
ವರ್ಗೊ:ಲೇಖಕೆರ್ ವರ್ಗೊ:ಪುರಾಣ ವರ್ಗೊ:ಕರಾವಳಿ ವಿಕಿಮೀಡಿಯನ್ಸ್ ವರ್ಗೊ:ತುಳು ಪಟ್ಯೊಪುಸ್ತಕ ಲೇಕನೊಲು
ಬಜಿಲ್
ಬಜಿಲ್ ಅರಿಡ್ದ್ ಮಲ್ತಿನ, ತೆನಸ್ ಮಲ್ಪುನ ಅತ್ಂಡ ಅಂಚನೆ ತಿನ್ಪುನ ಒಂಜಿ ಆಹಾರ ವಸ್ತು. ಅರೆ ಬೈಪಾದಿನ ಅರಿನ್ ಬೊಟ್ಟುದು ಚಟ್ಟೆ ಮಲ್ತ್ಂಡ ಬಜಿಲ್ ಉಂಡಾಪುಂಡು. ಈ ಬಜಿಲ್‌ಗ್ ಪೇರ್, ನೀರ್‌ ಮೈತ್ಂಡ ಪರ್ತಿದ ಲೆಕ ಮೆತ್ತೆನ ಆಪುಂಡು. ಬಜಿಲ್‌ಡ್ ಸಜ್ಜಿಗೆ ಬಜಿಲ್, ಕಡ್ಲೆ ಬಜಿಲ್, ಬಜಿಲ್ ಉಪ್‌ಕರಿ- ಇಂಚಿತ್ತಿನ ಬೇತೆ ಬೇತೆ ತೆನಸ್ ತಯಾರ್ ಮಲ್ಪೊಲಿ. ದಾಲ ಇಜ್ಜಿಡ, ಬಜಿಲ್‌ಗ್ ಕಾಲಿ ಪೇರ್ ಬುಕ್ಕ ಬೆಲ್ಲ ಪಾಡ್‌ದ್ ಮುರೆತ್ ತಿನ್ಪುನಲಾ ಉಂಡು.
ಬಜಿಲ್‌ದ ಮೂಲ
ಬಜಿಲ್‌ದ ಮೂಲ ಮಹಾರಾಷ್ಟ್ರಂದ್ ಪನ್ಪೆರ್. ಈ ರಾಜ್ಯೊದ ಹೋಳ್ಕರ್ ಬುಕ್ಕ ಸಿಂಧಿಯಾ ರಾಜವಂಸೊದಕುಲು ಬಜಿಲ್‌ನ್ ಮಧ್ಯಪ್ರದೇಸೊಗು ಪತೊಂದು ಬತ್ತೆರ್. ಅಂಚ ದೇಸೊರ್ಮೆ ಬಜಿಲ್ ಜನಮಾನಿನಕ್ಲೆನ ನಡೂಟು ಪುಗರ್ತೆ ಪಡೆಂಡ್. ಉಂದು ನಮ ದೇಸೊಡು ಉದಿತಿನ ತೆನಸ್. ಆಂಡ ನಮ ದೇಸೊದ ಸುತ್ತ ಇಪ್ಪುನ ನೇಪಾಳ ಬುಕ್ಕ ಬಾಂಗ್ಲಾದೇಸೊಡುಲಾ ಉಂದೆನ್ ತಿನರ ಗಲಸುವೆರ್.
ಬ್ರಿಟೀಷೆರ್ ನಮ ದೆಸೊಗು ಕಾರ್ ದೀನಗ ಅಕಲ್ನ ಭಾರತೀಯ ಸೈನಿಕೆರೆಗಾದ್ ಸುಲಬೊಡು ತಯಾರ್ ಮಲ್ಪುನ ತೆನಸ್‌ ನಾಡೋಂದಿತ್ತೆರ್. ಅಪಗ ಅಕುಲೆಗ್ ಬಜಿಲ್‌ದ ಬಗ್ಗೆ ತೆರಿಂಡ್ ಬುಕ್ಕ ಸೈನಿಕೆರೆ ದೇಸೊದುಲಾಯಿ ಅತ್ಂಡ ದೇಸೊಡ್‌ದು ಪಿದಾಯಿ ಒಲ್ಪ ಕಡಪುಡುನಾಂಡಲಾ ಸೈನಿಕೆರೆನ ಒಟ್ಟುಗು ಬಜಿಲ್‌ನ್ ಮೂಟೆ ಕಟ್ಟ್‌ದ್ ಕಡಪುಡೊಡು ಪನ್ಪಿ ಕಾನೂನು ಮಲ್ತೆರ್.
ಪರ್ಬದ ಪೊರ್ತುಗು ಇಲ್ಲಡ್ ಮಲ್ಪುನ ಕ್ರಮ
ಬಜಿಲ ತಯಾರ್ ಮಲ್ಪರ ಸುರುಕು ಎಡ್ಡೆಂತಿನ ಅರಿನ್ ತೂಪೆರ್. ಆ ಅರಿತ್ತ ಬಾರ್‌ನ್ ಒಂಜಿ ಇಡೀ ದಿನ ನೀರ್ಡ್ ನನೆಪಾದ್ ದೀಪೆರ್. ಏತ್ ದಿನ ನನೆಪಾವೊಡು ಪನ್ಪುನವು ಅರಿತ್ತ ಮಿತ್ ಪೋಪುಂಡು. ನೀರ್‌ದ್ ದೆತ್ತಿನ ಅರಿನ್, ದಿಕ್ಕೆಲ್‌ಡ್ ದೀತಿನ ಅಗೆಲ ಬಾಯಿದ ಮರಾಯಿಡ್ ಪಾಡ್‌ದ್ ಹದೊಟು ಪೊದ್ಪುವೆರ್. ಅವೆನ್ ಪಿದಯಿ ದೆತ್ತ್‌ದ್ ಉಜ್ಜೆರ್ಡ್ ಕುಟ್ಟುವೆರ್. ಅಪಗ ಬಾರ್‌ದ ಚೂಲಿ ಸಡಿಲ ಆಪುಂಡು. ಉಜ್ಜೆರ್‌ಡ್ ಕುಟ್ಟುನಗ ಬಾರ್‌ದ ಚೂಲಿ ಸಡಿಲ ಆಪುನ ಮಾತ್ರ ಅತ್, ಬಜಿಲ್ ಚಟ್ಟೆಲಾ ಆಪುಂಡು. ಕಡೇಕ್ ಅವೆನ್ ತಡ್ಪೆಡ್ ಪಾಡ್‍ದ್ ಚೂಲಿ ಬುಕ್ಕ ಬಜಿಲ್ ಬೇತೆ ಬೇತೆ ಮಲ್ಪುವೆರ್.
ಬಜಿಲ್‌ದ್ ಮಲ್ಪುನ ತೆನಸ್‌ಲು
ತುಳುನಾಡ್‌ಡ್ ಮಸ್ತ್ ಪುದರ್ ಪೋತಿನ ಅಂಚನೆ ಮಸ್ತ್ ಆಸೆ ಮಲ್ತ್ ತಿನ್ಪುನ, ಬಜಿಲ್‌ದ ತೆನಸ್ ಪನ್ನಗ ಸಜ್ಜಿಗೆ ಬಜಿಲ್. ತುಳುನಾಡ್‌ಡ್ ಸಜ್ಜಿಗೆ ಬಜಿಲ್ ತಿಕ್ಕಂದಿನ ಹೋಟೆಲ್ ಇಜ್ಜಿ ಪನೊಲಿ. ದುಂಬೆ ಮಲ್ತ್ ದೀತಿನ ಸಜ್ಜಿಗೆದೊಟ್ಟುಗು ಒಗ್ಗರಣೆ ಪಾಡ್ದಿನ ಬಜಿಲ್‌ನ್ ತಟ್ಟೆಗೆ ಪಾಡ್‌ದ್ ತಿನರ ಕೊರ್ಪೆರ್.
ಅಂಚನೆ ಬಜಿಲ್‌ಡ್ ಮಲ್ಪುನ ನನೊಂಜಿ ತೆನಸ್ ಕಡ್ಲೆ ಬಜಿಲ್ ಬಣಲೆಗ್ ಎಣ್ಣೆ ಪಾಡ್‌ದ್ ಐಕ್ ಒಗ್ಗರಣೆ ಪಾ‌ಡ್ದ್ ದಾಸಿಮಿ, ಉರ್ದು, ಕೆಂಪುಮುಂಚಿ, ಜೀರ್ದರಿ, ಕಡ್ಲೆಸಲಾಯಿ, ಬೇವಿರೆ ಪಾರ್ದ್ ಪೊತ್ತದು ಅವೆನ್ ನೀರ್ ಪಾಡಂದೆ ಪೊಡಿ ಮಲ್ತ್‌ದ್ ಒಂಜಿ ಬರಿಟ್ ದೀಪೆರ್. ನನೊಂಜಿ ಬಾಜನಡ್ ತಾರಾಯಿ ಬೊಕ್ಕ ಬೆಲ್ಲ ಪಾರ್ದ್ ಮೊರೆತ್ತಿ ಬೊಕ್ಕ ಅವೆಕ್ಕ್ ಬಜಿಲ್ ಬೊಕ್ಕ ಪೊಡಿ ಮಲ್ದಿನ ಮಸಾಲೆ ಸೇರ್ಪಾದ್ ಒಗ್ಗರಣೆ ಪಾಡ್ವೆರ್. ಕಡೆಕ್ ಕಡ್ಲೆ ಬುಕ್ಕ ಬಜಿಲ್ ರಡ್ಡಲಾ ಒಟ್ಟಿಗೆ ಪಾಡ್‌ದ್ ಮುರೆತ್‌ದ್ ತಿನರ ಕೊರ್ಪೆರ್.
ಕೂರಿ
ಉಂದು ಬೆದರೊ, ಕಾಡ್‌ತ ಬೂರುತೊ ಮುಡೆಯಿನವು. ಉಂದು ಮೀನ್ ಪತ್ತಿಯರ ಗಳಸುವೆರ್. ನೆನ್ ಕೂಂಜೊಲ್ಂದ್ಲ ಪನುವೆರ್
ಪದೊತ್ಪತಿ
ಕೊರು - ಮೀನ್‍ನ್ ಕೊರುನ
ಉಲ್ಲೇಕೊ
ವರ್ಗೊ:ತುಲುವೆರೆ ಸೊತ್ತುಲು
ಕುಂಟಲ
thumb|300 px|ಕುಂಟಲ ಪರ್ಂದ್
ಈ ಮರ ಶ್ರೀಲಂಕಾ ಬೊಕ್ಕ ದಕ್ಷಿಣ ಭಾರತೊದ ಕರ್ನಾಟಕ, ಕೇರಳ ಬೊಕ್ಕ ತಮಿಳ್ನಾಡ್‌ಡ್ ತೂವರೆ ತಿಕ್ಕುಂಡು. ಉಂದೆತ ವೈಜ‍್ಞಾನಿಕ ಪುದರ್ Syzygium caryophyllatum.ಇಂಗ್ಲೀಷ್‌ಡ್ ಉಂದೆಕ್ wild black plum ಪಂಡ್ದ್ ಪನ್ಪೆರ್.
ವಿವರೊ
ಸಾಧಾರಣ ಮಲ್ಲ ಆಪಿನ ಈ ಮರ ಸುಮಾರ್ ೩೦ಮೀಟರ್ ದಾತ್ ಮಲ್ಲ ಆಪುಂಡ್. ಉಂದೆತ್ತ ಇರೆ ಪಚ್ಚೆ. ಉಂದೆತ್ತ ಪರ್ಂದ್ ಮರಿಯಾಲೊಡು ತೂಯೆರೆ ತಿಕ್ಕುಂಡು. ಈ ಮರೊಟು ಆಪಿನ ಪಚ್ಚೆ ಕಾಯಿಲು ಪಂರ್ದ್‌‍ನಗ ಕಪ್ಪು ಬಣ್ಣೊಗು ತಿರ್ಗುಂಡು. ಒಗರ್ ರುಚಿತ ಈ ಪರ್ಂದ್ ತಿನಿಬೊಕ್ಕ ನಾಲಯಿ ಪೂರಾ ನೇರಳೆ ಆಪುಂಡು. ಪಂರ್ದ್‌ದ ಉಲಾಯಿ ಬಿತ್ತ್ ಉಪ್ಪುಂಡು.
ಉಪಯೋಗ
ಉಂದೆತ್ತ ಇರೆ, ಕಾಯಿ, ಗೆಲ್ಲ್ ಬೊಕ್ಕ ಬೇರ್‌ನ್ ಬೇತೆ ಬೇತೆ ಮರ್ದ್‌ಡ್ ಉಪಯೋಗ ಮಲ್ಪುವೆರ್.
ಉಲ್ಲೇಕೊ
ವರ್ಗೊ:ಪರ್ಂದುಲು
ಚೆಮ್ಮಟ್ಟಿ
ಚೆಮ್ಮಟ್ಟಿ ಪಂಡ ಉಂದು ಒಂಜಿ ಮಲ್ಲ ಸುತ್ಯೆ. ಚೆಮ್ಮಟ್ಟಿ ಲೆಡ್ ಕಿಲೊತ್ತ ಲೆಕ್ಕ ಉಪ್ಪುಂಡು. ಕಾಲ್, ಅರ್ಧ, ಮುಕ್ಕಾಲ್, ಒಂಜಿ ಇಂಚ ಉಪ್ಪುಂಡು. ಮಲ್ಲ ಚೆಮ್ಮಟ್ಟಿಲ್ ಕರ್ಬೊದ ಬೇಲೆದಕುಲೆಗ್ ಬೊಕ್ಕ ಮರ ಕಡ್ಪುನಕ್‍ಲೆಗ್, ಕಲ್ಲ್ ಪುಡಪ್ಪುನಕ್‍ಲೆಗ್ ಉಪಯೋಗ ಅಪುಂಡು. ಎಲ್ಯ ಎಲ್ಯ ಬೇಲೆ ಮಲ್ಪೆರೆ ಅನುಕೂಲ ಅಪುನಲೆಕ ಉಪ್ಪುನವು ಸುತ್ಯೆ. ಮಲ್ಲ ಮಲ್ಲ ವಜಿನೊದ ಬೇಲೆಗ್‍ ಚೆಮ್ಮಟ್ಟಿ.
ಚೆಮ್ಮಟ್ಟಿದ ರೂಪೊ
ಚೆಮ್ಮಟ್ಟಿದ ನಡುಟ್ಬು ಒಂಜಿ ಒಟ್ಟೆ ಉಪ್ಪುಂಡು ಆ ಒಟ್ಟೆಗ್ ಒಂಜಿ ಪುಡಿನ್ ಪಾಡ್‍ದ್ ಕೈಟ್ ಪತೊಂದು ಗಲಸೆರೆ ಅಪುನಂಚ ಉಪ್ಪುಂಡು. ಚೆಮ್ಮಟ್ಟಿದ ರಡ್ಡ್ ಪುಡೆಲಾ ಬೊಟ್ಯೆರೆ ಉಪಯೋಗ ಅಪುಂಡು. ಸಾಮಾನ್ಯವಾದ್ ಎಲ್ಯ ಉಪ್ಪುನ ಸುತ್ಯೆಲೆಡ್ ಒಂಜಿ ಪುಡೆ ಬೊಟ್ಟುನಂಚ ಇತ್ತ್ಂಡ ನನೊಂಜಿ ಪುಡೆಟ್ಟ್ ಆಣಿ ದೆಪ್ಪುನ ಕೊಕ್ಕೆದಲೆಕೊ ಉಪ್ಪುಂಡು. ಚೆಮ್ಮಟ್ಟಿ ಅರ್ದೊರ್ದು ಒಂಜಿ ಫೀಟ್ ದಾತ್ ಉದ್ದ ಉಪ್ಪುಂಡು. ದಿನ್ನೊಗು ತಕ್ಕ ಒಟ್ಟೆ ಅಯಿಕ್ಕ್ ಪುಡಿ ಪಾಡ್‍ದ್ ಗಲಸೆರೆ ಅನುಕೂಲ ಅಪಿಲೆಕ ಮಲ್ಪುವೆರ್. ಇಲ್ಲ್‌ಲೆಡ್ ಸಾಮಾನ್ಯವಾದ್ ಸುತ್ಯೆಲ್ ಉಪ್ಪುಂಡು ಚೆಮ್ಮಟ್ಟಿ ಅಂಚಿನ ಮಲ್ಲ ಬೇಲೆದಕ್‍ಲೆಗ್ ಮಾತ್ರ ಉಪಯೋಗಗ್ ಬರ್ಪುಂಡು.
ಉಲ್ಲೇಕೊ
ವರ್ಗೊ:ತುಲುವೆರೆ ಸೊತ್ತುಲು
ಇಟ್ಟಿರಿ
ಇಟ್ಟಿರಿ ಒಂದ್ ಒಂಜಿ ಪಕ್ಕಿ. ನೆನ್ನ್ ಟಿಟ್ಟಿರಿ ಪಕ್ಕಿಂದ್ಲ ಪನ್ಪರ್. ಕನ್ನಡಡ್ `ಟಿಟ್ಟಿಭ ಹಕ್ಕಿ, ತೇನೆ ಹಕ್ಕಿ', ಇಂಗ್ಲಿಷ್ ಡ್ Red-wattled Lapwing ಪನ್ಪೆರ್.
ಬದ್ಕ್
ಪಾದೆಡ್ ಅತ್ತುಂಡ ಗಟ್ಟಿದ ಜಾಗೆಡ್ ಎಲ್ಯೆಲ್ಲ ಕಲ್ಲ್ ಲೆನ್ ಒಟ್ಟುಗು ಪಾಡ್ದ್ ಕಟ್ಟೆಲೆಕ ಮಲ್ತ್ ಗೂಡು ಕಟ್ಟುನ ಒಂಜಿ ಪಾಪದ ಪಕ್ಕಿ ಆಂಡ ಜನಕ್ಲೆನ್ ಮಂಗೆ ಮಲ್ಪುನೆಟ್ಟ್ ಬಾರಿ ಉಸಾರ್ ಉಂಡು. ವಿಟ್ಟಿ ಟ್ಟಿ ಟ್ಟೀವ್...ವಿಟ್ಟಿ ಟ್ಟಿ ಟ್ಟೀವ್.. ಪಂದ್ ಬುಲಿಪುನ ಈ ಪಕ್ಕಿ ಅಯ್ತ ಗೂಡುದ ಕೈತಲ್ ಪೋಂಡ ಜೋರು ಅರಬಾಯಿ ಪಾಡುಂಡು. ಅತ್ತಂದೆ ಕೆಲವು ಕಡೆಟ್ ಕುಲ್ಲಿಲೆಕ ಆಕ್ಷನ್ ಮಲ್ತ್ ತೋಜಾದ್ ಅವ್ವೆ ಅಯ್ತ ಗೂಡು ಆದಿಪ್ಪೊಡುಂದು ನಂಬುಲೆಕ ಮಲ್ಪು೦ಡು. ಪಗೆಲ್ ರಾತ್ರಿ ಭಾರೀ ಜಾಗ್ರತೆಡ್ ತನ್ನ ತೆತ್ತಿ ಬೊಕ್ಕ ಕಿನ್ನಿಲೆನ್ ತೂಪುಂಡು. ರೆಂಕೆಡ್ ನೀರ್ ಕನತ್ ದ್ ಕಿನ್ನಿ ಬೊಕ್ಕ ತೆತ್ತಿಗ್ ತಳಿತುದ್ ಬೆಚ್ಚ ಆವಂದಿಲೆಕ ತೂಪುಂಡುಗೆ. ಕೆರೆತ್ತ ಬರಿಟ್, ಕಂಡ ದಪ್ಪುನಗ, ಬೊಕ್ಕ ಕೆಸರ್ದ ಜಾಗೆಡ್ ಕೆಲವು ಸರಿ ಗುಂಪು ಗುಂಪಾದ್ ಈ ಪಕ್ಕಿ ತೂವರೆ ತಿಕ್ಕುಂಡು. ಬೊನ್ಯ ಕಲರ್ದ ಕಪ್ಪು ಚುಕ್ಕಿ ಇತ್ತಿನ ನಾಲ್ ತೆತ್ತಿ ದೀಪುಂಡು. ತೆತ್ತಿದ ಕಲರ್ ದನೆ ಎಲ್ಯ ಕಲ್ಲ್ ಒಟ್ಟು ಮಲ್ತ್ ಗೂಡು ಕಟ್ಟುನೆರ್ದಾವರ ತೆತ್ತಿ ಒವು ಪಂದ್ ಗುರ್ತ ಪತ್ತೆರೆ ಭಂಗ ಆಪುಂಡು.
ಪದೊ
ಇಟ್ಟೀರಿಟ್ಟಿ ಮಜಲ್ಡ್ ಪಂತಿ ಎರ್ಕ್೦ಡ್...
ನಂಬಿಕೆ
ಈ ಪಕ್ಕಿ ಬಾನ ತಿರ್ತ್ ಬೂರುಂಡು ಪಂದ್ ಕಾರ್ ಕುತ್ತ ಮಲ್ತ್ ರಾತ್ರಿ ಜೆಪ್ಪುನುಂದು ಪನ್ಪೆರ್
ಬೊಂಕ
ಉಂದು ಬೆದ್‌ರ್‌ತ್ ಮಾನ್ಪುನೊಂಜಿ ಸಬ್ದ ಬರ್ಪಿ ಗಂಟೆತ ಲೆಕೊ ನೆಲುನವು.
ಮಾನ್ಪುನಾ
ಬೆದ್‍ರ್‍ತ ಎಲ್ಯ ಗಂಟ್ ಇಪ್ಪುನ ತುಂಡು ದೆತೊಂತ್ ಅಯಿನ ನಡುಟ್ ಇಪ್ಪಿ ಬೆದ್‍ರ್ ಕಜವುನ್ ದೆತ್ತ್‍. ಲಾಯಿಕ್ ಪಿದಯಿ ಪೆರೆಸ್‌‍ತ್ ಅಯಿನ ಒಲಾಯಿಗ್ ಬುಕ್ಕ ಪಿದಾಯಿಡ್ ಒಂಜೊಂಜಿ ಆಡುನಾಂಚಿನವು ಕಟ್ಟೊಡು. ಅವು ಬೆದರ್ತ ಉಂಡೆಲ ಅವುಂಡು.
ಗಳಸುನ
ಪೆತ್ತಲ್‍ನ ಕೆಕ್ಕಿಲ್‌ಗ್ ಕಟ್ಟುವೆರ್
ಪಾತೆರೊ
ಬೊಂಕೊ ಕಟ್ಟಿ ಪೆತ್ತನ್ ನಾಡ್ಯರ ಸುಲಬೊ
ಉಲ್ಲೇಕೊ
ವರ್ಗೊ:ತುಲುವೆರೆ ಸೊತ್ತುಲು ವರ್ಗೊ:ವಸ್ತುಲು
ದ್ರೌಪದಿ
thumb|ದ್ರೌಪದಿ ಬೊಕ್ಕ ಪಾಂಡವೆರ್
ದ್ರೌಪದಿ ಪಾಂಡವೆರೆನ ಬುಡೆದಿ. ಪಾಂಚಾಲ ರಾಜನ ಮಗಳ್. ದ್ರುಪದರಾಜನ ಮಗಳಾದ್ ಪುಟ್ಟಿನ ದ್ರೌಪದಿನ ಸ್ವಯಂವರೊಡು ಪಂಥೊಗು ದೀದಿತ್ತಿನ ಮತ್ಸ್ಯ ಯಂತ್ರೊನು ಪುಡತಿನ ಅರ್ಜುನನ ಕೆಕ್ಕ್‌ಲ್‌ಗ್ ವರುಣಮಾಲಿಕೆನ್ (ಮಾಲೆ) ಪಾಡ್ದ್ ಆಯನ್ ಮದಿಮೆ ಆಪಳ್.ಆಂಡ ಕುಂತಿನ ಅಜಾಗರೂಕತೆದ ಬಾಯಿದ ಪಾತೆರೊಡ್ದು ದ್ರೌಪದಿ ಪಂಚ ಪಾಂಡವೆರೆನ ಬುಡೆದಿ ಆವೊಡಾದ್ ಬರ್ಪುಂಡು. ಆಂಡ ದೈವ ಸಂಕಲ್ಪದ ಪ್ರಕಾರ ದ್ರೌಪದಿ ತನ್ನ ಪೂರ್ವಜನ್ಮದ ಸಂಸ್ಕಾರದ ಫಲೊಡ್ದಾವರ ಪಾಂಡವರೆನ ಧರ್ಮಪತ್ನಿಯಾದ್ ಉಪ್ಪುಡಾದ್ ಬತ್ತ್ಂಡ್ ಪನ್ಪಿನವು ಒಪ್ಪೊಡಾಯಿನ ವಿಷಯ.
ಪಾಂಡವೆರೆ ಬುಡೆದಿ
ಪಾಂಚಾಲದ ರಾಜ ದ್ರುಪದನ ಮಗಳಾಯಿನ ದ್ರೌಪದಿನ್ ಸ್ವಯಂವರೊಡು ಮತ್ಸ್ಯ ಯಂತ್ರೊಗು ಬಾಣ ಬುಡ್ದು ಪಂಥೊಡು ಗೆಂದಿನ ಅರ್ಜುನೆ ತನ್ನ ನಾಲ್ ಅಣ್ಣ ಮೆಗ್ಯನಕುಲೆನ ಒಟ್ಟುಗು ದ್ರೌಪದಿನ್ ಮದಿಮೆ ಆವೊಡಾಪುಂಡು. ಅರ್ಜುನೆ ತನ್ನ ಅಪ್ಪೆ ಕುಂತಿಡ ಯಾನ್ ದಾನ ಕೊನತ್ ಬೈದೆ ಪನ್ನಗ ಕುಂತಿ, ದಾನ ವಾ ಸ್ವರೂಪ ಪನ್ಪಿನೆನ್ ತೆರಿಯಂದೆ  ತಿಕ್ಕಿನ ದಾನೊನು ನಿಕುಲು ಅಣ್ಣ ಮೆಗ್ಯನಕುಲು ಸಮಾನವಾದ್ ಪಟ್ಟೊನ್ಲೆ ಪನ್ಪಳ್.ಅಪ್ಪೆನ ಪಾತೆರೊದಲೆಕ್ಕ ಈ ಕಾರಣೊಡ್ದಾತ್ರ ದ್ರೌಪದಿ ಪಂಚ ಪಾಂಡವರೆಗ್ ಬುಡೆದಿಯಾದಿಪ್ಪೊಡಾತ್ತ್ ಬರ್ಪುಂಡು .ಕುಂತಿನ ಪಾತೆರೆದಲೆಕ್ಕೊ ಪಾಂಡವೆರೆನ ಬುಡೆದಿ ಆಪಳ್. ದ್ರೌಪದಿ ಯುಧಿಷ್ಠಿರೆಡ್ದ್ ಪ್ರತಿವಿಂಧ್ಯ, ಭೀಮಡ್ದ್ ಶ್ರುತಸೋಮ, ಅರ್ಜುನಡ್ದ್ ಶ್ರತುಕೀರ್ತಿ, ನಕುಲಡ್ದ್ ಶತಾನೀಕ, ಸಹದೇವಡ್ದ್ ಶ್ರುತಸೇನ ಪನ್ಪಿ ಐನ್ ಜನ ಜೋಕುಲು ಪುಟ್ಟುವೆರ್.
ಮದಿಮೆಗ್ ದೈವಸಂಕಲ್ಪ
ದ್ರೌಪದಿ ಐನ್ ಜನೊನು ಮದಿಮೆ ಆಯೆರೆ ಕಾರಣ ದಾದಂದ್ ವ್ಯಾಸಮುನಿ ದ್ರುಪದರಾಜಗ್ ಇಂಚ ವಿವರಣೆ ಕೊರ್ಪೆರ್ - ದ್ರೌಪದಿನ ಪೂರ್ವಜನ್ಮದ ಸಂಸ್ಕಾರದ ಫಲೊಡ್ದು ಪಾಂಡವರೆನ ಧರ್ಮಪತ್ನಿಯಾದ್ ಉಪ್ಪುಡಾದ್ ಬತ್ತ್ಂಡ್ ಪನ್ಪಿನ ಒಪ್ಪೊಡಾಯಿನ ವಿಷಯ ಪನ್ಪೆರ್. ದುಂಬುದ ಜನ್ಮೊಡು ದ್ರೌಪದಿ ಶಿವನ್  ತಪಸ್ಸು ಮಲ್ತ್‌ದ್ ಐನ್ ಎಡ್ಡೆ  ಗುಣೊಕುಲು ಉಪ್ಪುನಾಯನ್ ಎಂಕ್ ಕಂಡನಿ ಆದ್ ಕೊರ್ಲೆ ಪಂದ್ ವರ ಬೇಡುವಳ್. ಆಯಿಕ್ ಶಿವ ಪನ್ಪೆರೆ ಐನ್ ಎಡ್ಡೆ ಗುಣೊಕುಲು ಒರಿಯಡನೇ ಉಪ್ಪೆರೆ  ಸಾಧ್ಯ ಇಜ್ಜಿ. ದುಂಬುದ ಜನ್ಮೊಡು ನಿನ್ನ ಇಷ್ಟಾರ್ಥ ಈಡೇರುಂಡು ಪನ್ಪೆರ್. ಆ ವರತ ಫಲವಾದ್ ದ್ರೌಪದಿ ಪಂಚ ಪಾಂಡವೆರೆ ಬುಡೆದಿಯಾಪಲ್.
ಉಲ್ಲೇಕೊ
ವರ್ಗೊ:ಮಹಾಭಾರತದ ಒಂಜಿ ಪಾತ್ರೊ ವರ್ಗೊ:ಪುರಾಣೊಡುಪ್ಪುನ ಪೊಂಜೊವೊಲು ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಸುತ್ಯೆ
ಸುತ್ಯೆ (ಸುತ್ತೆ ಪಂದ್‌ಲಾ ಪನ್ಪೆರ್) ಪಂಡ ಉಂದು ಒಂಜಿ ಕರ್ಬದ ಆಣಿ ಬೊಟ್ಯೆರೆ ಗಲಸುನ ಕರ್ಬದ ಸಾದನೊ. ಸುತ್ಯೆಲೆಡ್ ಕಿಲೊತ್ತ ಲೆಕ್ಕ ಉಪ್ಪುಂಡು. ಐವ ಗ್ರಾಮ್, ನೂದು ಗ್ರಾಮ್, ಕಾಲ್, ಅರ್ಧಕಿಲೊ ಇಂಚ ಉಪ್ಪುಂಡು. ಸುತ್ಯೆ ಕರ್ಬೊದ ಬೇಲೆದಕುಲೆಗ್ ಬೊಕ್ಕ ಮರತ್ತ ಬೇಲೆದಕುಲೆಡ ಮುಕ್ಯವಾದ್ ಉಪ್ಪುಂಡು. ಕಡ್ಪುನಕ್‍ಲೆಗ್, ಕಲ್ಲ್ ಪುಡಪ್ಪುನಕ್‍ಲೆಗ್ ಉಪಯೋಗ ಅಪುಂಡು. ಎಲ್ಯ ಎಲ್ಯ ಬೇಲೆ ಮಲ್ಪೆರೆ ಅನುಕೂಲ ಅಪುನಲೆಕ ಉಪ್ಪುನವು ಸುತ್ಯೆ. ಆಂಡ ಮಲ್ಲ ಮಲ್ಲ ವಜಿನೊದ ಬೇಲೆಗ್‍ ಚೆಮ್ಮಟ್ಟಿನ್ ಗಲಸುವೆರ್.
ಸುತ್ಯೆದ ರೂಪೊ
ಸುತ್ಯೆದ ನಡುಟ್ಬು ಒಟ್ಟೆ ಉಪ್ಪುಂಡು ಆ ಒಟ್ಟೆಗ್ ಒಂಜಿ ಪುಡಿನ್ ಪಾಡ್‍ದ್ ಕೈಟ್ ಪತೊಂದು ಗಲಸೆರೆ ಅಪುನಂಚ ಉಪ್ಪುಂಡು. ಸುತ್ಯೆದ ರಡ್ಡ್ ಪುಡೆಲಾ ಬೊಟ್ಯೆರೆ ಉಪಯೋಗ ಅಪುಂಡು. ಸಾಮಾನ್ಯವಾದ್ ಕೆಲವು ಸುತ್ಯೆಲೆಡ್ ಒಂಜಿ ಪುಡೆ ಬೊಟ್ಟುನಂಚ ಇತ್ತ್ಂಡ ನನೊಂಜಿ ಪುಡೆಟ್ಟ್ ಆಣಿ ದೆಪ್ಪುನ ಕೊಕ್ಕೆದಲೆಕೊ ಉಪ್ಪುಂಡು. ಇಲ್ಲ್‌ಲೆಡ್ ಸಾಮಾನ್ಯವಾದ್ ಸುತ್ಯೆಲ್ ಉಪ್ಪುಂಡು ಚೆಮ್ಮಟ್ಟಿ ಅಂಚಿನ ಮಲ್ಲ ಬೇಲೆದಕ್‍ಲೆಗ್ ಮಾತ್ರ ಉಪಯೋಗಗ್ ಬರ್ಪುಂಡು.
ಪಾತೆರೊ
ಸುತ್ಯೆದ ಪೆಟ್ಟ್‌ಡೆ ಆಣಿ ಪೊಗ್ಗುನೆ
ಕರ್ನಾಟಕೊಡು ೨೦೨೦ ಕೊರೋನಾವೈರಸ್ ಸೀಕ್
ಕೊರೋನಾವೈರಸ್ ಸೀಕ್ ೨೦೧೯ ಕರ್ನಾಟಕ ರಾಜ್ಯೊಡು ಸುರೂಟು ತೋಜುದುಬತ್ತಿನಿ ೯ನೇ ಮಾರ್ಚಿ ೨೦೨೦ನೇ ಇಸವಿದಾನಿ. ಈ ಸೀಕ್‍ನ್ ಸಾಂಕ್ರಾಮಿಕ ರೋಗಗಳ ಕಾಯ್ದೆ, ೧೮೯೭ತ ಅಡಿಟ್ ಸಾಂಕ್ರಾಮಿಕ ಕಾಯಿಲೆ ಪಂಡ್‍ದ್ ಘೋಷಣೆ ಮಲ್ತೆರ್.
ಫೆಬ್ರವರಿ
ಬೆಂಗಳೂರು ಪೇಂಟೆಡ್‍ದ್ ಪಿದಯಿ ಉಪ್ಪುನ ಐಟಿ ಕಂಪೆನಿಡ್ ಬೇಲೆ ಮಲ್ಪಿನ ಹಾಸ್ಟೆಲ್(ಪಿಜಿ)ಡ್ ಉಪ್ಪುನ ಒರಿ, ಕಂಪೆನಿದ ಬೇಲೆಗಾದ್ ಫೆಬ್ರವರಿ ೧೫ನೇ ತಾರೀಕ್‍ಗ್ ದುಬಾಯಿಗ್ ಪೋದು ೨೦ನೆ ತಾರೀಕ್‍ಗ್ ಪಿರ ಬರ್ಪೆರ್. ೨೦ ಬೊಕ್ಕ ೨೧ಕ್ ತನ್ನ ಆಫೀಸ್‍ಗ್ ಬರ್ಪೆರ್. ೨೪ನೇ ತಾರೀಕ್‍ಗ್ ಹೈದರಾಬಾದ್‍ಗ್ ಪೋಪೆರ್, ಅವುಲು ಮೇರೆನ ನೆತ್ತೆರ್‌ ಪರೀಕ್ಷೆ ಮಲ್ಪನಗ ಸೀಕ್ ಇತ್ತಿನ ಗೊತಾಂಡ್.
ಮಾರ್ಚಿ
ಡೆಲ್ ಕಂಪನಿದ ಸಾಫ್ಟ್‌ವೇರ್ ಇಂಜಿನಿಯರ್ ಒರಿ ೨೮ನೇ ತಾರೀಕ್‌ಗ್ ಟೆಕ್ಸಾಸ್‌(ಅಮೇರಿಕಾ)ಡ್ದ್ ಪಿದಾಡ್‍ದ್ ನ್ಯೂಯಾರ್ಕ್ ಬೊಕ್ಕ ದುಬಾಯದ ಸಾದಿಯಾದ್ ಬೆಂಗಳೂರುಗು ಬರ್ಪೆರ್. ಮಾರ್ಚಿ ೧ನೇ ತಾರೀಕ್‍ಗ್ ದುಂಬೇ, ಮೇರೆಗ್ ಸೀಕ್ ಉಂಡು ಪಂಡ್‍ದ್ ಗೊತಾಪುಂಡು. ಈ ಸೀಕ್ ಮೆರೆನ ಬುಡೇದಿ, ಮಗಲ್ ಬೊಕ್ಕ ಮೆರೆನ ನನೊರಿ ಸಹೋದ್ಯೋಗಿಗ್‍ಲಾ ಪಗರ್‌ದ್ ಆಸ್ಪತ್ರೆಗ್ ದಾಖಲಾಪೆರ್. ಪರದೇಸೊಗು ಪೋತಿನ, ಮೈಂಡ್‍‌ಟ್ರೀ ಕಂಪೆನಿದ ಬೇಲೆದಾರ್ ೧೦ನೇ ಮಾರ್ಚಿಗ್ ಬೆಂಗಳೂರುಗು ಪಿರ ಬರ್ಪೆರ್. ಮೆರೆನ್ ಪರೀಕ್ಷಿಸಾನಗ ಸೀಕ್ ಉಂಡು ಪಂಡ್‍ದ್ ಗೊತಾಪುಂಡು. ಮೆರೆನ ಬುಡೇದಿ, ಮಗಲೆಗ್‍ಲಾ ಪಗರ್‌ದ್ ಆಸ್ಪತ್ರೆಗ್ ದಾಖಲಾಪೆರ್. ಗ್ರೀಸ್‍ ದೇಸೊಡ್ದು ಪಿರ ಬತ್ತಿನ ಗೂಗಲ್ ಕಂಪನಿದ ಬೇಲೆದಾರ್ ಒರಿಯಗ್ ಸೀಕ್ ಇಪ್ಪುನ ಗೊತಾಪುಂಡು. ಆಂಡ ಇಂಬೆರೆನ ಬುಡೆದಿ, ತಾನ್ ವಾ ದೇಸೊಲೆಗ್ ಮಾತ ಪೋತೆ ಪನ್ಪುನೆನ್ ಆರೋಗ್ಯ ಇಲಾಖೆಗ್ ಪಣಂದೆ ಇಪ್ಪುವೆರ್. ಅತ್ತಂದೆ ತನ್ನ ಸ್ವಂತ ಊರಾಯಿನ ಆಗ್ರಾ(ಉ.ಪ.)ಗ್ ಪೋಪೆರ್.
ಅವ್ವೆ ದಿನ, ಕಲ್ಬುರ್ಗಿ ಜಿಲ್ಲೆಡ್ ೭೬ ವರ್ಷ ಪ್ರಾಯದ ಒರಿ ಆಂಜವು ತೀರುವೆರ್. ಮೇರ್ ಫೆಬ್ರವರಿ ೨೯ನೇ ತಾರೀಕ್‍ಗ್ ಸೌದಿ ಅರೇಬಿಯಡ್ದ್ ಪಿರ ಬರ್ಪೆರ್. ಇಡೀ ಭಾರತ ದೇಸೊಡು, ಉಂದು ಕೊರೋನಾ ಸೀಕ್‍ದ ಕಾರಣ ತೀರಿನ ಸುರೂತ ಪ್ರಕರಣ. ಕಲ್ಬುರ್ಗಿ ಜಿಲ್ಲೆಡ್ ತೀರಿನ ಆಂಜವುನ ಮಗಲೆಗ್‍ಲಾ ಸೀಕ್ ಪಗರ್‌ದಿಪ್ಪುಂಡು. ೩೨ ವರ್ಷ ಪ್ರಾಯದ ಆಂಜವು ಅಮೇರಿಕಾಡ್ದ್ ಲಂಡನ್ ಮೂಲಕವಾದ್ ಪಿರ ಬರ್ಪೆರ್. ಆರೆಗ್‌ಲಾ ಕೊರೋನಾ ಸೀಕ್ ಉಪ್ಪುನ ತೆರಿದ್ ಬರ್ಪುಂಡು. ಒಂಜೇ ದಿನ ಮೂಜಿ ಪ್ರಕರಣೊಲು ತೋಜುದು ಬರ್ಪುಂಡು- ೧) ಯುಕೆಗ್ ಪ್ರಯಾಣ ಮಲ್ತಿನ, ೨೦ ವರ್ಷ ಪ್ರಾಯೊದ ಪೊಂಜವು ೨)ಕಲಬುರ್ಗಿಡ್ ತೀರಿನ ಆಂಜವುಗು ಚಿಕಿತ್ಸೆ ಕೊರಿನ ೬೩ ವರ್ಷ ಪ್ರಾಯೊದ ಡಾಕ್ಟ್ರ್ ೩)೯ನೇ ತಾರೀಕ್‍ಗ್ ದುಬಾಯಿಡ್‍ದ್ ಗೋವಾ ಮೂಲಕವಾದ್ ಬೆಂಗಳೂರುಗು ಬತ್ತಿನ, ೬೭ ವರ್ಷ ಪ್ರಾಯೊದ ಪೊಂಜವು- ಮೇರೆಗ್ ಸುಮಾರ್ ವರ್ಷಡ್‍ದಿಂಚಿ ಕಿಡ್ನಿದ ಸಮಸ್ಯೆ ಇತ್ಂಡ್. ಕುಡಲಾ ಮೂಜಿ ಪ್ರಕರಣೊಲು ತೋಜುದು ಬರ್ಪುಂಡು- ೧)೬ನೇ ತಾರೀಕ್‍ಗ್ ಅಮೇರಿಕಾಡ್‌ದ್ ಪಿರ ಬತ್ತಿನ ೫೬ ವರ್ಷ ಪ್ರಾಯೊದ ಆಂಜವು ೨)ಸ್ಪೈನ್ ದೇಸೊಡ್ದ್ ಪಿರ ಬತ್ತಿನ, ೨೬ ವರ್ಷದ ಪೊಂಜವು ೩)ಮಾರ್ಚಿ ೧೦ನೇ ತಾರೀಕ್‍ಗ್ ಅಮೇರಿಕಾಡ್‌ದ್ ಪಿರ ಬತ್ತಿನ ೩೫ ವರ್ಷ ಪ್ರಾಯೊದ ಆಂಜವು. ಕೊಡಗು ಜಿಲ್ಲೆದ ಒರಿ ಆಂಜವು ದುಬಾಯಿಗ್ ಪೋತಿನಾರ್ ಮಾರ್ಚಿ ೧೫ಕ್ ಬೆಂಗಳೂರುಗ್ ಪಿರ ಬರ್ಪೆರ್ ಆರೆಗ್ಲಾ ಸೀಕ್ ಉಂಡು ಪಂಡ್‍ದ್ ಗೊತಾಪುಂಡು. ಒಟ್ಟು ೫ ಪ್ರಕರಣೊಲು ತೋಜುದು ಬರ್ಪುಂಡು ೧)೫೩ ವರ್ಷ ಪ್ರಾಯೊದ ಬೆಂಗಳೂರುದ ಇಲ್ಲಕೆಲಸದ ಪೊಂಜವು (೯ನೇ ತಾರೀಕ್‍ಗ್ ದುಬಾಯಿಡ್‍ದ್ ಗೋವಾ ಮೂಲಕವಾದ್ ಬೆಂಗಳೂರುಗು ಬತ್ತಿನ, ೬೭ ವರ್ಷ ಪ್ರಾಯೊದ ಪೊಂಜವುನ ಇಲ್ಲಕೆಲಸ ಮಲ್ತೊಂದಿತ್ತಿನಾರ್) ೨)ಬೆಂಗಳೂರುದ, ೩೯ ವರ್ಷ ಪ್ರಾಯೊದ ಆಂಜವು ೩)೨೧ ವರ್ಷ ಪ್ರಾಯೊದ ಪೊಂಜವು ೪)ಚಿಕ್ಕಬಳ್ಳಾಪುರ ಜಿಲ್ಲೆದ, ೩೨ ವರ್ಷ ಪ್ರಾಯೊದ ಆಂಜವು- ಮೇರ್ ಮೆಕ್ಕಾಗ್ ಪೋದಿತ್ತೆರ್ ೫)೧೯ನೇ ತಾರೀಕ್‍ಗ್ ದುಬಾಯಿಡ್‍ದ್ ಬೆಂಗಳೂರುಗು ಬತ್ತಿನ ೩೫ ವರ್ಷ ಪ್ರಾಯೊದ ಆಂಜವು . ಒಂಜೇ ದಿನ ೬ ಜನಕ್ ಸೀಕ್ ಪಗರ್‌ದಿಪ್ಪುನ ತೋಜುದು ಬರ್ಪುಂಡು . ಒಂಜೇ ದಿನ ೭ ಪ್ರಕರಣೊಲು ತೋಜುದುಬರ್ಪುಂಡು ಐಟ್ ರಡ್ ಜನ (ಪಿ#೨೭ ಬೊಕ್ಕ ಪಿ#೩೩) ಕೇರಳ ರಾಜ್ಯೊದಕುಲು, ಇರುವೆರ್‌ಲಾ ದುಬಯಿಗ್ ಪೋದು ಬತ್‌ದಿಪ್ಪುವೆರ್. ಅಕಲೆಗ್ ಬೆಂಗಳೂರು ಬೊಕ್ಕ ಮೈಸೂರುಡು ಮರ್ದ್ ದೆತೊನುವೆರ್. ನನ ೪ ಜನ (ಪಿ#೨೮ ಪಿ#೨೯ ಪಿ#೩೧ ಪಿ#೩೨) ಕ್ರಮವಾದ್ ದುಬೈ, ಯುಕೆ, ಯುಕೆ ಬೊಕ್ಕ ಜರ್ಮನಿಡ್‌ದ್ ಬೆಂಗಳೂರುಗು ಪಿರ ಬತ್ತಿನಕುಲು. ನನೊರ್ತಿ ಪೊಂಜವುಗ ಪಿ#೧೭(ಆಂಜವು)ನ ಬುಡೇದಿ . ಕೇರಳ ರಾಜ್ಯೊಡ್‍ದು ಬೆಂಗಳೂರುಗು ಬತ್ತಿನ ಮೂಜಿ ಜನಲಾ ಸೇರ್‌ದ್ ಒಟ್ಟು ೮ ಜನಕ್ ಸೀಕ್ ಪಗರ್ದ್ಂಡ್ ಪಂಡ್‌ದ್ ಗೊತಾಪುಂಡು . ಒಟ್ಟು ೧೦ ಜನಕ್ಲೆಗ್ ಸೀಕ್ ಪಗರ್‌ದಿಪ್ಪುಂಡು. ನೆತ್ತೊಟ್ಟುಗು ಕರ್ನಾಟಕ ರಾಜ್ಯೋಡು ಒಟ್ಟು ೫೧ ಜನಕ್‌ಲೆಗ್ ಸೀಕ್ ಪಗರ್‌ದಿನ ಲೆಕ್ಕ ಸಿಕ್ಕುಂಡು. ೪ ಪ್ರಕರಣೊಲು ತೋಜುದುಬರ್ಪುಂಡು. ಐಟ್ ಒರಿ ಮೈಸೂರುದಾರ್ (ಆಂಜವು, ೩೫ ಪ್ರಾಯ) ಆರ್ ಪರದೇಸೊಗುಲಾ ಪೋತಿಜೆರ್ ಬೊಕ್ಕ, ಕೊರೋನಾ ಸೀಕ್ ಬತ್ತಿನಕಲ್ನೊಟ್ಟುಗು ಸಂಪರ್ಕೊಗುಲಾ ಬೈದಿಜೆರ್. ೯ ಪ್ರಕರಣೊಲು ತೋಜುದುಬರ್ಪುಂಡು. ಐಟ್ ಒರಿ ಆಂಜವು(೬೫ ವರ್ಷ), ಏಪನಾ ದೆಹಲಿಗ್ ಪೋದ್ ಬತ್ತಿನಾರ್ ತುಮಕೂರುಡು ತೀರುವೆರ್. ಅಂಚನೆ, ದ.ಕ. ಜಿಲ್ಲೆಡ್ ೧೦ ತಿಂಗೊಲ್ ಪ್ರಾಯೊದ ಆಣ್ ಬಾಲೆ ಕೊರೋನಾ ಸೀಕ್‌ಡ್‌ದಾವರ ತೀರ್‌ದ್ ಪೋಪುಂಡು. ಈ ಬಾಲೆದೊಟ್ಟುಗು ಬಾಲೆದ ಅಪ್ಪೆ ಅಮ್ಮೆರ್ ಕೇರಳಗ್ ಪೋದು ಬತ್ತಿಪ್ಪುವೆರ್. ಅಂಚಾದ್ ಸೀಕ್ ಬತ್ತಿಪ್ಪುವಾ ಪಂಡ್‍‍ದ್ ಪರೀಕ್ಷಿಸಾವೊಂದುಲ್ಲೆರ್. ೧೨ ಪ್ರಕರಣೊಲು ತೋಜುದುಬರ್ಪುಂಡು. ಐಟ್ ೨ ಜನ ಪರದೇಸೊಗು ಪೋದು ಬತ್ತಿನ ತಿರ್ಗಾಟೊದ ಇತಿಹಾಸ ಇತ್ತಿನಕುಲು, ಬೊಕ್ಕ ೧೦ ಜನ ಪರದೇಸೊಗು ಪೋದುಬತ್ತಿನಕುಲೊಟ್ಟುಗು ಸಂಪರ್ಕೊಡು ಇತ್ತಿನಕುಲು. ೭ ಜನಕ್ಲೆಗ್ ಸೀಕ್ ಪಗರ್‌ದಿಪ್ಪುಂಡು. ಐಟ್ ೫ ಜನ ನಂಜನಗೂಡುಡು ಉಪ್ಪುನ ಮರ್ದ್‌ದ ಕಾರ್ಖಾನೆಡ್ ಬೇಲೆ ಮಲ್ಪುನಕುಲು. ಈ ಕಾರ್ಖಾನೆದ ಬೇಲೆದಕುಲೆಗ್ ಸೀಕ್ ಬತ್ತಿನ ಗೊತ್ತಾಯಿನೆಡ್ದ್ ಬೊಕ್ಕ ಇಡೀ ನಂಜನಗೂಡು ಪೇಂಟೆನ್ ಬಂದ್ ಮಲ್ಪುವೆರ್. ನನ ೨ ಜನಟ್ ಒರಿ ದುಬಾಯಿಗ್ ಬೊಕ್ಕ ನನೊರಿ ಕೇರಳಗ್ ಪೋದ್ ಬತ್ತಿನಾರ್. ೫ ಜನಕ್ಲೆಗ್ ಸೀಕ್ ಪಗರ್‌ದಿಪ್ಪುಂಡು. ಐಟ್ ನಂಜನಗೂಡು ಮರ್ದ್‌ದ ಕಾರ್ಖಾನೆಡ್ ಬೇಲೆಡಿತ್ತಿನ ೪ ಜನ, ನನೊರಿ ತುಮಕೂರುದ ೧೩ ವರ್ಷ ಪ್ರಾಯದ ಆಣ್. ಒಂಜೇ ದಿನ ೧೩ ಪ್ರಕರಣೊಲು ತೋಜುದುಬರ್ಪುಂಡು. ನೆಟ್ ಕುಡ ನಂಜನಗೂಡು ಮರ್ದ್‌ದ ಕಾರ್ಖಾನೆಡ್ ಬೇಲೆದಕುಲೇ ೨ ಜನ, ೩ ಜನ ಬಳ್ಳಾರಿದಕುಲು ಬೆಂಗಳೂರುಡು ಇತ್ತಿನಕುಲು, ೧ ಜನ ಬೆಂಗಳೂರುದಾರ್ ತಿರ್ಗಾಟೊದ ಇತಿಹಾಸ ದಾಂತಿನಾರ್.
ಏಪ್ರಿಲ್
೯ ಪೊಸ ಪ್ರಕರಣೊಲು ತೋಜುದುಬರ್ಪುಂಡು. ೧೪ ಪೊಸ ಪ್ರಕರಣೊಲು ತೋಜುದುಬರ್ಪುಂಡು. ನೆಟ್ ೨ ನಂಜನಗೂಡುದಕುಲು, ೧೧ ಜನ ಬೀದರ್ ಜಿಲ್ಲೆಡ್‍ದ್ ದೆಹಲಿಗ್ ತಬ್ಲಿಘಿ ಜಮಾತ್‍ಗ್ ಪೋದುಬತ್ತಿನಕುಲು. ೩ ಜನ ಬೆಳಗಾವಿ ಜಿಲ್ಲೆಡ್‍ದ್ ದೆಹಲಿಗ್ ತಬ್ಲಿಘಿ ಜಮಾತ್‍ಗ್ ಪೋದುಬತ್ತಿನಕುಲು, ನನೊರಿ ಬಾಗಲಕೋಟೆದ ೭೦ ವರ್ಷ ಪ್ರಾಯೊದ ಆಂಜವು. ಒಟ್ಟಿಗೆ ೪ ಜನಕ್ಲೆಗ್ ಸೀಕ್ ಪಗರ್‌ದಿಪ್ಪುಂಡು. ಬಾಗಲಕೋಟೆದ ೭೦ ವರ್ಷ ಪ್ರಾಯೊದ ಆಂಜವು ತೀರುವೆರ್, ನೆತ್ತೊಟ್ಟುಗು ಕುಡ ೧೬ ಪೊಸ ಪ್ರಕರಣೊಲು ತೋಜುದುಬರ್ಪುಂಡು. ಒಟ್ಟು ೭ ಜನಕ್ಲೆಗ್ ಸೀಕ್ ಪಗರ್‌ದಿಪ್ಪುಂಡು. ಐಟ್ ೨ ಜನಕುಲು ದುಬಾಯಿಗ್ ಪೋದುಬತ್ತಿನಕುಲು. ೫ ಜನ ದೆಹಲಿಗ್ ತಬ್ಲಿಘಿ ಜಮಾತ್‍ಗ್ ಪೋದುಬತ್ತಿನಕುಲು. ೧೨ ಪೊಸ ಪ್ರಕರಣೊಲು ತೋಜುದುಬತ್‌ಂಡ್ ೧೨ ಪೊಸ ಪ್ರಕರಣೊಲು ತೋಜುದುಬತ್‌ಂಡ್.
ಕ್ವಾರಂಟೈನ್(ಇತ್ತಿನಲ್ಪನೇ ಇಪ್ಪುನೆ)
೪ನೇ ತಾರೀಕ್‍ ಮುಟ್ಟ ಸಿಕ್ಕಿನ ವರ್ತಮಾನದ ಪ್ರಕಾರ, ೩೨,೬೪೭ ಜನಕುಲೆನ್ ಪರೀಕ್ಷಿಸಾವರ ಆಸ್ಪತ್ರೆಡ್ ದಾಖಲಾಯೆರ್. ಐಟ್ ಸೀಕ್‌ದ ಲಕ್ಷಣ ತೂದು ೪೪೦ ಜನಕುಲೆನ್ ಬೇತೆನೇ ವಾರ್ಡ್‌ಡ್ ದೀದ್ ಮರ್ದ್ ಕೊರೊಂದುಲ್ಲೆರ್.
ವರ್ತಮಾನದ ಪ್ರಕಾರ ೨೩ನೇ ಮಾರ್ಚಿ ಮುಟ್ಟ ಅಂತರರಾಷ್ಟ್ರೀಯ ಪ್ರಯಾಣಿಕೆರೆನ ಪರೀಕ್ಷೆದ ಮಾಹಿತಿಲು ಮೂಲುಂಡು.
ನಾಯಿ ಸೊಡಂಕ್
ಒಂದ್ ಒಂಜಿ ನಮೂನೆತ ಬಳ್ಳಿ. ನೆಕ್ಕ್ ನಾಯಿಸೊರಂಗ್ ಪಂಡ್ದ್ ಲಾ ಪನ್ಪೆರ್. ನೆನ್ನ್ ಕನ್ನಡೊಟು ನಸುಗುನ್ನಿ ಪಂದ್ ಪನ್ಪರ್. ಲೆಗುಮಿನಸ್ (leguminous) ಕುಟುಂಬೊಗ್ ಸೇರ್ನ ನೆನ್ನ ವೈಜ್ಞಾನಿಕ ಪುದರ್ ರ್ಮುಕುನ ಪ್ರುರಿಯನ್ಸ್ Mucuna pruriens.
ಪರಿಚಯೊ
ಉಂದ್ ತೂಯೆರೆ ಓಟೆ ಪುಳಿತ್ತ ಲೆಕೊಂತಿನ ಕಾಯಿ ಬುಕ್ಕ ಅವ್ವೇ ರಂಗ್ ಡ್ಇ ಪ್ಪುಂಡು. ನೆತ್ತ ಇರೆ, ಬಳ್ಳಿ ಮಿನಿ ಮೆಯಿ ಕೈ ಚರ್ಮೊಗು ಮುಟ್ಟುಂಡ ಕಿರುಂಬುದು. ಅಯಿತ್ತ ಇರೆತ್ತ ಮಿತ್ತ್ ರೋಮತಂಚಿನ ರಚನೆ ಉಂಡು. ಭಾರತ, ಅಂಡಮಾನ್ -ನಿಕೋಬಾರ್ ದ್ವೀಪೊಲೆಡ್ ತೂವೆರೆ ತಿಕ್ಕುಂಡು. .ದೈ ಬಳ್ಳಿ ಮೆದು ಅಯಿನ ಬುಡ ಇತ್ತ್‌ದ್ ಬೇತೆ ಮರೊಕುಲೆನ್‌ ಪತೊಂದು ಬದುಕುಂಡು. ನೆನ್ನ್‌ ಕಾಯಿ ಕೋಡುತಲೆಕೊ ಇಪ್ಪುಂಡು. ಒಂಜಿ ಕೊಡುಟ್‌ ಐನ್‌ ಆಜಿ ಬಿತ್ತ್‌ ಇಪ್ಪುಂಡು. ತೂಯಾರ ಕಪ್ಪು ಬಣ್ಣ ಅದುಪುಂಡು.
ನೆನ್ನ ಕಾಯಿಟಿಪ್ಪುನ ರೋಮತಂಚಿನ ರಚನೆ ನಾಯಿತ ರೋಮತಂಚ ಬೊನ್ಯ ಬುಕ್ಕ ಕಂದ್‌ ಬಣ್ಣೊಟು ಇಪ್ಪುನೆತ್ತವರ ನೆಕ್ಕ್‌ ಇ ಪುದರ್‌ ಬತ್ತುಪ್ಪು. ಉಂದು ಮೇಲ್‌ಗ್‌ ಮುಟ್ಟುಂಡ ಮೈ ಮಾಂತ ಕಿರುಂಬುಂಡು. ನೆನ್ನ ಬೇರ್‌, ಬಿತ್‌ತ್‌ ಮಾಂತ ಮರ್ದ್‌ತ ಗುಣ ಇಪ್ಪುನಂಚಿನವು. ಶಕ್ತಿವರ್ಧನೆ, ಮೂತ್ರವರ್ಧಕ ಬುಕ್ಕ ಪೇರ್ ಜಾಸ್ತಿ ಮಾನ್ಪುನ ಗುಣ ಉಂಡು.
ನಾಯಿ ಸೊರಂಗ್ ದ ಬಳಕೆ
ಎಲಿಕುಲೆನ್‌ ಬೆರಿ ಪತ್ತಿಯರ ನಾಯಿ ಸೊಡಂಕ್‌ನ್‌ ಗಲಸುವೆರ್.‌ ಜಾಗ್ರತೆಟ್‌ ನೆನ್ನ ಕಾಯಿನ್‌ ಎಲಿತ್ತ ಮಾಟೆತವುಲು ದೀತ್‌ ಬುಡೊಡು. ನಾಯಿ ಸೊಡಂಕ್‌ ತಾಗಿನ ಎಲಿ ಕಿರುಂಬುನೆಟ್ ಇಡಿಕ ಬಲಿತೊಂತು ಬೇತೆ ಎಲಿಕ್ಲೆಗ್ಲ ತುಚ್ಚೊಂತ್ ಇಪ್ಪುಪೊ ಇಂಚ ಎಲಿಕುಲು ದೂರ ಬಲಿಪೂವ̤
ಅರವಿಂದ್ ಬೋಳಾರ್
ಅರವಿಂದ್‌ ಬೋಳಾರ್‌ ಮೇರ್‌ ತುಳು ಚಿತ್ರರಂಗೊದ ಹಾಸ್ಯ ನಟೆ ಕಲಾವಿದೆ. ಮೇರ್‌ ಕೆಲವು ಕನ್ನಡ ಚಿತ್ರೊಲೆಡ್ಲಾ ನಟನೆ ಮಲ್ದೆರ್. ಅರವಿಂದ್‌ ಬೋಳಾರ್‌ ಮೇರ್‌ ದಕ್ಷಿಣ ಕನ್ನಡ ಜಿಲ್ಲೆದ ಬೋಳಾರ‌ ದಾರ್.
ಜೀವನ
ಅರವಿಂದ್ ಬೋಳಾರ್ ತುಳು ನಾಟಕೊ, ಸಿನಿಮೊ ಬೊಕ್ಕ ಯಕ್ಷಗಾನೊದ ಪ್ರಮುಖ ಕಲಾವಿದರೆಡ್ ಒರಿ. ಕರಾವಳಿ ನಾಟಕ ಉದ್ಯಮ ಬೊಕ್ಕ ತುಳು ಸಿನಿಮಾ ಉದ್ಯಮೊಡ್ ಆರ್ನನೆ ಒಂಜಿ ಸಹಿನ್ ರಚಿಸಾದೆರ್. ಮೇರೆನ ಅಮ್ಮೆರ್ ಕೃಷ್ಣಪ್ಪ ಬೊಕ್ಕ ಅಪ್ಪೆ ಸುಂದರಿ.
ಉಲ್ಲೇಕೊ
ವರ್ಗೊ:ತುಳು ಸಿನೆಮೊ ನಟೆರ್ ವರ್ಗೊ:ವ್ಯಕ್ತಿಲು ವರ್ಗೊ:ಕನ್ನಡ ಸಿನೆಮೊ ನಟೆರ್
ಎರ್ಮೆ
ಎರ್ಮೆಲು ದಕ್ಷಿಣ ಏಷ್ಯಾ, ಬೊಕ್ಕ ದಕ್ಷಿಣ ಅಮೇರಿಕಾ, ದಕ್ಷಿಣ ಯೂರೋಪ್, ಉತ್ತರ ಆಫ಼್ರಿಕಾ ಅಂಚನೆ ಬೇತೆ ಕಡೆಟ್ ಕಯಿಕಂಜಿಯಾದ್ ಉಪಯೋಗ ಮಲ್ಪುನ ಪೆತ್ತ ಕಂಜಿದ ಜಾತಿಗ್ ಸೇರ್‌ದಿನ ಪ್ರಾಣಿಯಾದುಂಡು. ಉಂದು ಕಾಯಿ ಕಡೆಪುನಂಚಿನ ಸಸ್ತನಿ ಆದಿತ್ತ್‌ದ್ ಆರ್ಟಿಯೊಡ್ಯಾಕ್ಟೈಲ ವರ್ಗೊಗು ಸೇರ್‌ದುಂಡು. ಏಷ್ಯಾದ ಎರ್ಮೆದ ವೈಜ್ಞಾನಿಕ ಪುದರ್ ಬ್ಯುಬೇಲಸ್ ಬ್ಯುಬಾಲಿಸ್. ಉಂದೆತ ವ್ಯಾಪ್ತಿ ಈಜಿಪ್ಟ್‌ಡ್‌ದ್ ಫಿಲಿಪೈನ್ಸ್ ಮುಟ್ಟ ಉಂಡು. ಎರ್ಮೆದ ಮೂಲ ವಾಸಸ್ಥಾನ ಭಾರತ ಬೊಕ್ಕ ಆಫ್ರಿಕದ ಉತ್ತರ ಪ್ರದೇಶೊಲು. ಕ್ರಿ. ಶ. ೬೦೦ ತ ಪೊರ್ತುಡು ಎರ್ಮೆಲೆನ್ ಇಟಲಿಗ್ ಸುರುತ ಸರ್ತಿ ರವಾನೆ ಮಲ್ತೆರ್. ಇತ್ತೆ ಫ್ರಾನ್ಸ್, ಹಂಗೆರಿ, ಸ್ಪೇನ್ ದೇಶೊಡುಲ ಎರ್ಮೆಲು ಉಲ್ಲ. ಭಾರತದ ಪಶ್ಚಿಮ ಘಟ್ಟೊಲು, ಕೇರಳ, ಬಂಗಾಳ, ಅಸ್ಸಾಂ, ಒರಿಸ್ಸ, ಆಂಧ್ರ ಪ್ರದೇಶ, ನೇಪಾಳಡ್ ಪಜಿರ್ ಎತ್ತರವಾದ್ ಬುಳೆಪುನ ಕಾಡ್‌ಲೆಡ್ ಎರ್ಮೆಲು ಉಪ್ಪುವ. ಸಿಂಹಳ ದ್ವೀಪಡ್ ಉಪ್ಪುನ ಎರ್ಮೆಲು ಕಾಡ್‌ಗ್ ಬತ್ತಿನ ಕಾರಣ ಐಕ್‌ಲೆನು ಕಾಡೆರ್ಮೆಲು ಪಂದ್ ಲೆಪ್ಪುವೆರ್. ಮಸ್ತ್ ವರ್ಷಲೆಡ್ದ್ ಬೊಕ್ಕ ಎರ್ಮೆಲು ನರಮಾನಿಯನ ಸಾಕು ಪ್ರಾಣಿ ಆದ್‌ ಉಂಡು.
ಶರೀರ
ಎರ್ಮೆದ ಶರೀರ ಮಸ್ತ್ ಮಲ್ಲ, ಸುಮಾರ್ ೨.೫ ಡ್ದ್ ೩ ಮೀಟರ್ ಉದ್ದ ಉಪ್ಪುಂಡ್. ೧.೫ ಡ್ದ್ ೧.೮ ಮೀ. ಎತ್ತರ. ದಿನ್ನ ೭೦೦ ಡ್ದ್ ೮೦೦ ಕಿ. ಗ್ರಾಂ ಉಪ್ಪುಂಡು. ಚರ್ಮ ದಪ್ಪ ಇತ್ತ್‌ದ್. ರೋಮ ಕಮ್ಮಿ. ಮೈತ ಬಣ್ಣ ಬೂದು ಇಜ್ಜಿಡ ಕಪ್ಪು. ೦.೫ ಡ್ದ್ ೧ ಮೀ ಮುಟ ಉದ್ದದ ಬೀಲ ಇತ್ತ್‌ದ್ ಅಯಿತ ಕೊಡಿಟ್ ಗೊಂಡೆದಲೆಕ್ಕ ಉಪ್ಪುಂಡು. ತರೆತ ಕೊಂಬುದ ಮುದೆಲ್ ಅಗೆಲ ಇತ್ತ್‌ದ್ ಕೊಡಿ ಚೂಪಾದಿತ್ತ್‌ದ್ ಉಲಯಿ ಬಗ್ಗ್‌ದ್ ಉಪ್ಪುಂಡ್.ಕೆಸರ್‌ಡ್ ಪುಡೆರುನೆ ಎರ್ಮೆಲೆಗ್ ಮಸ್ತ್ ಇಷ್ಟ ಎರ್ಮೆಲು ಜಾಸ್ತಿ ಕೆಸರ್‌ಡ್ ಬೂರೊಂದೆ ಉಪ್ಪುಂಡು.ಮೈಟ್ ಕೆಸರ್ ಇತ್ತ್ಂಡ ಕೆಲೆಂಜಿ ಕುಲ್ಲುನೆ ಕಮ್ಮಿಯಾಪುಂಡು.
ಬದ್‍ಕ್
ಎರ್ಮೆದ ಮುಖ್ಯ ತೆನಸ್ಸ್- ಬೈ ಅತ್ತ್ಂಡ ಪಜಿರ್, ಇರೆಕುಲುನ್, ತಪ್ಪುಲೆನ್‌ಲ ತಿನ್ಪುಂಡು. ಎರ್ಮೆಲು ಸಾಮಾನ್ಯವಾದ್ ಪಂತಿ, ಬೈನ್ ಬೊಲ್ಪುಗು, ಬಯ್ಯಗ್ ಅತ್ತ್ಂಡ ರಾತ್ರೆ ಮೇತ್ ಪಗೆಲ್‌ಡ್ ಜಾಸ್ತಿ ಕಾಯಿ ಕಡೆವೊಂದು ಅತ್ತ್ಂಡ ನಿದೆರ್ದೆ ಉಪ್ಪುಂಡು.ಋತು ಕಾಲೊಡು ಗೋಣದುಟ್ಟುಗು ಜೋಡಿಯಾದ್ ಸುಮಾರು ಪತ್ತ್ ತಿಂಗೊಳು ಕರಿ ಬೊಕ್ಕ ಕಂಜಿ ಪಾಡುಂಡು. ಪುಟ್ಟಿನ ಕಂಜಿ ಒಂತೆ ಪೊರ್ತುಡೆ ಲಕ್ಕ್‌ದ್ ಅಪ್ಪೆನ ಮಿರೆ ಅಗಿದ್ ಬಂಜಿ ದಿಂಜಾಪುಂಡು. ಎರ್ಮೆ ಸಾಮಾನ್ಯವಾದ್ ೧೮ ವರ್ಷ ಮುಟ್ಟ ಬದುಕುದುಪ್ಪುವ.
ಉಲ್ಲೇಕೊ
ವರ್ಗೊ:ಪ್ರಾಣಿಲು
ವಿಕಿಮೀಡಿಯ ಫೌಂಡೇಶನ್
ವಿಕಿಮೀಡಿಯ ಫೌಂಡೇಶನ್
ನೆಕ್ಕರೆ
ನೆಕ್ಕರೆ ಪಂಡ ಒಂಜಿ ಜಾತಿದ ಕಾಟ್ ದಯ್ಯಿ. ಈ ದಯ್ಯಿ ಭಾರತ, ಜಪಾನ್ ಬೊಕ್ಕ ಆಸ‍್ಟ್ರೇಲಿಯಾ ದೇಶೊಲೆಡ್ ಸಾಮಾನ್ಯವಾದ್ ತೂವರೆ ತಿಕ್ಕುಂಡು.
ವಿವರೊ
ಸುಮಾರ್ ೨ ಮೀಟರ್ ಎತ್ತೊರೊಗು ಬುಳೆಪಿನ ಮಲ್ಲ ನೆಕ್ಕರೆ ದಯ್ಯಿಟ್, ನೇರಳೆ ಬಣ್ಣದ ೫ ಎಸಳ್‌ದ ಪೂ ಆಪುಂಡು. ಅಮೇರಿಕಾದಂಚಿನ ದೇಶೊಡು ಆಹಾರ ಸಸ್ಯೊಲೆನ್ ಹಾಲ್ ಮಲ್ಪುನ ಕಳೆ ದಯ್ಯ್ ಪಂಡ್‌ದ್ ಉಂದೆನ್ ಪನ್ಪೆರ್.
ಉಲ್ಲೇಕೊ
ವರ್ಗೊ:ದಯಿಕುಲು
ಪೊದ್ದೊಲು ಪರ್ಂದ್
ಪೊದ್ದೊಲು ಪರಂದ್ ಉಂದು ಒಂಜಿ ಜಾತಿದ ಕಾಡ್ ಪರ್ಂದ್. ಉಂದೆತ್ತ ವೈಜ್ಛಾನಿಕ ಪುದರ್ ಸಿಸಿಜಿಯಂ ಗ್ರಾಟಂ. ಸುಮಾರ್ ೭ ಮೀಟರ್ ದಾತ್ ಎತ್ತೊರೊಗು ಈ ದಯ್ಯಿ ಬುಲೆಪುಂಡು. ಗೋಂಚಿಲ್ ಗೊಂಚಿಲಾದ್ ಬೊಲ್ದುದ ಪರ್ಂದ್ ಈ ದಯ್ಯಿಟ್ ಆಪುಂಡು.
ಉಲ್ಲೇಕೊ
ವರ್ಗೊ:ದಯಿಕುಲು
ಡಕ್ಕೆ ಬಲಿ
ಉಂದು ತುಳುವೆರ್ ನಾಗನ್ ಆರಾಧನೆ ಮಾನ್ಪುನ ಒಂಜಿ ಬಗೆ.
ಇತಿಹಾಸೊ
ತುಲುನಾಡ್‌ದ ಬಡಕಾಯಿ ಭಾಗೊಡು ಎಚ್ಚಾದ್ ಉಡುಪಿ ಕುಂದಾಪುರೊದ ಕಡೆಟ್ಟ್ ನಡಪುನ ನಾಗ ಸೇವೆನ್ ಡಕ್ಕೆ ಬಲಿ(ಜಕ್ಕೆ ಬಲಿ)ಪಂಡ್‍ದ್ ಲೆಪ್ಪುವೆರ್. ಡಕ್ಕೆ ಬಲಿನ್ ಮೂಲತಃ ಪಾಣಾರ ಜಾತಿದಕುಲು ಅವೈದಿಕ ಪದ್ಧತಿಡ್ ನಡಪಾವೆರ್. ನೆತ್ತ ಪತ್ತ್ ಪಾಲ್ ಗೌಜಿಡ್ ವೈದ್ಯ ಪನ್ಪಿ ಬ್ರಾಹ್ಮಣ ಕುಲೊತ್ತಕುಲು ನಾಗಮಂಡಲ ನಡಪಾದ್ ಕೊರ್ಪೆರ್. ಕ್ರಿ.ಶ.1458 ದ ಬಾರ್ಕೂರು ಕಲ್ಲ ಬರವುಡು ಡಕ್ಕೆಬಲಿತ್ತ ಬಗೆ ಉಂಡು.
ಮಂಡಲೊ
ಮಂಡಲ ಬರೆಯರೆ ಬೊಲ್ದು,ಕೆಂಫು, ಮಂಜೊಲು ಬಣ್ಣೊದ ಪೊಡಿ ಉಪಯೋಗ ಮಲ್ಪುಬೆರ್. ಮಂಡಲೊದ ಸುತ್ತ ಪಿಂಗಾರ ಬೊಕ್ಕ ಮಲ್ಲಿಗೆ ಪೂ ದೀಪೆರ್. ಮಂಡಲೊದ ಮಿತ್ತ್ ದೊಂಪೊ ಇಪ್ಪುಂಡು. ದೊಂಪೊದಡಿಕ್ಕ್ ಬೊಲ್ದು ಕುಂಟು(ದಲ್ಯೆ) ಪೊದಿಪುಬೆರ್. ಈ ದಲ್ಯೆಗ್ ಒರುಂಬೊ ಕಡೆಟ್ಟ್ ತಾರೆದ ಸಿರಿಯೊಲಿ ಸಿಗಿತ್ತ್‌ದ್ ತೂಂಕಬೆರ್. ಐತ್ತ ಕೊಡಿಕ್ ಪೂ ಕಟ್ಟದಿಪ್ಪುಬೆರ್. ನಡೀರ್ ರಾತ್ರಿಡ್ ಡಕ್ಕೆ ಬಲಿ ಸುರುವಾಪುಂಡು. ಬೊಕ್ಕ ನಲಿಕೆ ಆಪುಂಡು.
ನರ್ತನೊ
ಡಕ್ಕೆ ಬಲಿ ನರ್ತನೊಡು ಮೂಜಿ ಜನ ಪಾತ್ರದಾರಿಲು ಉಪ್ಪುಬೆರ್. ಒರಿ ಅರ್ಧನಾರೀಶ್ವರೆ. ಆಯೆ ಕಪ್ಪು ಇಜಾರ್ ಪಾಡ್ದ್ ಐತ್ತ ಮಿತ್ತ್ ಪಟ್ಟೆ ಸೀರೆದ ಕಚ್ಚೆ ಪಾಡ್ದಿಪ್ಪುಬೆ. ನೀಲಿ ಅತ್ತ್ಂಡ ಪಚ್ಚೆ ಬಣ್ಣೊದ ಒಂಜಿ ತುಂಡು ಪಾಡ್ದಿಪ್ಪುಬೆ. ತಿಗಲೆದ ಮಿತ್ತ್ ಇಂಗ್ಲೀಷ್‌ದ "v"ಆಕಾರೊಡು ತೋಜಿಲೆಕ್ಕ ಸಾಲ್ ಪಾಡೊಂದು ಸೊಂಟೊಗೊಂಜಿ ದಟ್ಟಿ ಕಟ್ಟ್‌ದಿಪ್ಪುಬೆರ್. ದಟ್ಟಿದ ಮಿತ್ತ್ ಬೊಳ್ಳಿದ ಒಡ್ಯಾಣ ಇಪ್ಪುಂಡು. ತರೆಕ್ಕ್ ಜರಿತ್ತ ಪೇಟ, ಕಾರ್‌ಗ್ ಗೆಜ್ಜೆ ಇಪ್ಪುಂಡು. ಕೈಕ್ ಬಳೆ, ಕೆಕ್ಕಿಲ್‌ಗ್ ಸರೊ, ಪೂತ್ತ ಮಾಲೆ, ಕೆಬಿಕ್ಕ್ ಕುಂಡಲ ಪಾಡೊಂದಿಪ್ಪುಬೆ. ಮೋನೆಗ್ ಬೊಲ್ದು ಬಣ್ಣೊ ಪೂಜೊಂದಿಪ್ಪುಬೆ. ಮುಂಡೊಗು ಕೆಂಪು ಬೊಲ್ದು ನಾಮೊ, ನಡುಕೊಂಜಿ ಕಪ್ಪು ಬೊಟ್ಟು ದೀವೊಂದಿಪ್ಪುಬೆ. ಅರ್ಧನಾರೀಶ್ವರನ ಕೈಟ್ಟ್ ಡಕ್ಕೆ ಉಪ್ಪುಂಡು. ಈ ಕಂಚಿದ ಡಕ್ಕೆಗ್ ಚರ್ಮೊ ಪೊದಿದಿಪ್ಪುಂಡು. ಕುಡ ರಡ್ಡ್ ಜನೊ ಬೊಲ್ದು ಪಂಚೆ ಕಚ್ಚೆ ಪಾಡ್ದಿಪ್ಪುಬೆರ್. ಒರಿಯನ ಕೈಟ್ಟ್ ತಾಲ ಇಪ್ಪುಂಡು. ಮೂಜಿನೆದಾಯೆ ನಾಗಪಾತ್ರಿ.
ನಾಗಪಾತ್ರಿನ ಕೈಟ್ಟ್ ಮರತ್ತ ಡಕ್ಕೆ ಇಪ್ಪುಂಡು. ಹಿಮ್ಮೇಳದಕುಲು ಗಣಪತಿ ಸುಗಿಪು ಮಲ್‌ಪುನಗ ಅರ್ಧನಾರೀಶ್ವರಗ್ ಕುಂಬರಿಯೆರೆ ಸುರುವಾಪುಂಡು. ಪಾತ್ರಿಗ್‌ಲಾ ದರ್ಸನ ಬರ್ಪುಂಡು. ರಡ್ಡ್ ಜನೊಲಾ ನರ್ತನ ಸುರುಮಲ್ಪುಬೆರ್.ಅರ್ಧನಾರೀಶ್ವರೆ ಹೊಗಳೀಕೆ ಪನ್ಪೆ,ಒರಿನ ರಡ್ಡ್ ಜನ ಐನ್ ಅಂಚನೆ ಪಿರ ಪನ್ಪೆರ್. ನಲಿಪುನಕುಲು ಕೈಟ್ಟ್ ಪಿಂಗಾರ ಪತೊಂದಿಪ್ಪುಬೆರ್. ನಾಗನ ಹೊಗಳಿಕೆ, ಸ್ವಾಮಿನ ಹೊಗಳಿಕೆ ಅಪುಂಡು. ಪಿಂಗಾರ ಪೊಡಿ ಮಲ್ತ್‌ದ್ ಅವೆನ್ ನಲಿಪುನಕುಲು ಮೋನೆಗ್ ಒಚ್ಚೊನುವೆರ್. ಬೊಲ್ಪಾಯೆರಾನಗ ನರ್ತನ ಮುಗ್ಯುಂಡು. ಅಯಿಡ್ದ್ ಬೊಕ್ಕ ಪ್ರಸಾದ ಪಟ್ಟುಬೆರ್.
ಉಲ್ಲೇಕೊ
ವರ್ಗೊ:ತುಳುನಾಡ ಸಂಸ್ಕೃತಿ
ಮೊನ ಮೆಶ್ರಾಮ
ಮೊನ ರಾಜೇಶ್ ಮೆಶ್ರಾಮ, ಒರ್ತಿ ಭಾರತೀಯ ಕ್ರಿಕೆಟ್ ಗೊಬ್ಬುದಾರ್ ಮೆರ್ ಇವರು ಬಲಗೈ ಬ್ಯಾಟ್ಸ್‍ಉಮನ ಅಂಚನೆ ಬಲಗೈ ಮದ್ಯಮ ವೇಗದ ಬೌಲರ್. ದೇಶಿ ಕ್ರಿಕೆಟ್‌ಡ್ ಇಂಡಿಯಾ ಬ್ಲೂ ಕ್ರಿಕೆಟ್ ತಂಡೊಡು ಗೊಬ್ಬುದೆರ್.
ಆರಂಭಿಕ ಜೀವನ
ಮೊನ ಮೆಶ್ರಾಮ ಸೆಪ್ಟಂಬರ್ ೩೦, ೧೯೯೧ ಕ್ಕ್ |ಮಹಾರಾಷ್ಟ್ರದ ನಾಗಪುರ|ನಾಗಪುರೊಡು ಪುಟ್ಟಿಯೆರ್
ಸುರುತ ದರ್ಜೆ ಕ್ರಿಕೆಟ್
ದೇಶಿ ಕ್ರಿಕೆಟ್‍‌ಡ್ ಇಂಡಿಯಾ ಬ್ಲೂ ಕ್ರಿಕೆಟ್ ತಂಡೊಡು ಗೊಬ್ಬುದೆರ್ ಮೆರ್ ಮದ್ಯಮ ಕ್ರಮಾಂಕದ ಬ್ಯಾಟ್ಸ್‌‌ಉಮನ್ ಆದ್ ತಂಡೊಗು ನೇಮಕ  ಆಯೆರ್ ಅಂಚನೆ ಮದ್ಯಮ ವೇಗದ ಬೌಲಿಂಗ ಮಲ್ಪುವೆರ್. ಮೆರೆನ ಆಲ್‌ರೌಂಡ್‍ ಗೊಬ್ಬುದ ಮುಖಾಂತರ ಮೆರ್ ಭಾರತೀಯ ತಂಡೊಗು ನೇಮಕ ಆಯೆರ್.
ಅಂತರರಾಷ್ಟ್ರೀಯ ಕ್ರಿಕೆಟ್
ಜೂನ್ ೨೪, ೨೦೧೨ ಕ್ ಐರ್ಲೆಂಡ್ಂಡ್ ಐರ್ಲೆಂಡ್‌ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಏಕೈಕ ಏಕದಿನ ಪಂದ್ಯೊದ ಮುಖಾಂತರ ಮೊನ ಮೆಶ್ರಾಮ್ ಅಂತರರಾಷ್ಟ್ರೀಯ ಕ್ರಿಕೆಟ್ ಲೋಕೊಗು ಪಜ್ಜೆ ದೀಯೆರ್ ಬೊಕ್ಕ ಜೂನ್ ೨೬, ೨೦೧೨ಡ್ ಇಂಗ್ಲೆಂಡ್‌ಡ್ ಇಂಗ್ಲೆಂಡ್ ಕ್ರಿಕೆಟ್ ತಂಡೊದ ವಿರುದ್ದ ನಡತಿನ ಸುರುತ ಟಿ-೨೦ ಪಂದ್ಯೊದ ಮುಖಾಂತರ   ಮೊನ ಮೆಶ್ರಾಮ  ಅಂತರರಾಷ್ಟ್ರೀಯ ಟಿ-೨೦ ಕ್ರಿಕೆಟ್  ಲೋಕೊಗು ಪಜ್ಜೆ ದೀಯೆರ್
ಪ್ರಶಸ್ತಿಲು
೨೦೧೦-೧೧ ನ ಋತುದ ಮಾಮಲ್ಲ ಜೂನಿಯರ್ ಲೇಡಿ ಕ್ರಿಕೆಟಿಗೆರ್ ಪನ್ಪಿ ಮಾನಾದಿಗೆ ಪಡೆಯಿನ ಚಿದಂಬರಂ ಪ್ರಶಸ್ತಿ (೮ ಪಂದ್ಯೊಲೆಡ್ ೬೨೩ ರನ್‌ಲು ೧೦೩.೮೩, ಒಂಜಿ ಶತಕ ಬೊಕ್ಕ ೫ ಅರ್ಧ ಶತಕೊಲು ಸೇರ್ದ್ ).
ಉಲ್ಲೇಕೊಲು
ವರ್ಗೊ:ಕ್ರಿಕೆಟ್ ವರ್ಗೊ:ಕ್ರೀಡಾ ರಂಗೊಡು ಪೊಂಜೊವುಲು ವರ್ಗೊ:ವಿಕಿ ಲವ್ಸ್ ವಿಮೆನ್ ಸೌತ್ ಏಶಿಯಾ ೨೦೨೧
ಕೃಷ್ಣರಾಜಸಾಗರ ಅಣೆಕಟ್ಟ್
ಕೃಷ್ಣರಾಜಸಾಗರ(ಕೆಆರ್‌ಎಸ್) ಮಂಡ್ಯ ಜಿಲ್ಲೆದ ಕನ್ನಂಬಾಡಿ ಪುದರ್‍ದ ಊರುಡು, ಹೇಮಾವತಿ ಬೊಕ್ಕ ಲಕ್ಷ್ಮಣತೀರ್ಥ ತುದೆಕುಲು ಸೇರುನ ಜಾಗೆಡ್ದ್ ಒಂತೆ ತಿರ್ತ್, ಕಾವೇರಿ ತುದೆಕ್ಕ್ ಕಟ್ಟಿನ ಒಂಜಿ ಅಣೆಕಟ್ಟ್. ನೆಕ್ಕ್ ಕನ್ನಂಬಾಡಿ ಕಟ್ಟೆ ಪಂಡ್‍ದ್‌ಲಾ ಪುದರ್ ಉಂಡು. ಈ ಅಣೆಕಟ್ಟ್ ಕಟ್ಟಿನಪಗ ಇಡೀ ಭಾರತೊಡು ಉಂದು ಮಲ್ಲ ಅಣೆಕಟ್ಟ್ ಆದಿತ್ಂಡ್.
ಕಟ್ಟೆ ಕಟ್ಟರ ದುಂಬು
ಕೃಷ್ಣರಾಜಸಾಗರ ಅಣೆಕಟ್ಟ್ ಕಟ್ಟಾವರ ದುಂಬು ಮೈಸೂರು ಪ್ರಾಂತ್ಯ, ವಿಶೇಷವಾದ್ ಮಂಡ್ಯ, ಉಣ್ಗೆಲ್ ನೆಲವಾದಿತ್ಂಡ್. ಅತ್ತಂದೆ ಅರೆಗಾಲೊಡು ಜನಮಾನಿನಕುಲು ಊರು ಬುಡ್ದು ಪೋವೋಂದಿತ್ತೆರ್. ೧೮೭೫-೭೬ನೇ ಇಸವಿಡ್ ಉಂಡಾಯಿನ ಬರಗಾಲಡ್ದಾವರ ಊರುಗು ಊರೇ ಖಾಲಿ ಆಂಡ್. ನೆನ್ ಮಾತ ತೂದು ಮೈಸೂರುದ ಅರಸೆರಾಯಿನ ನಾಲ್ವಡಿ ಕೃಷ್ಣರಾಜ ಒಡೆಯರ್ ಬೊಕ್ಕ ಇಂಜಿನಿಯರ್ ಮೋಕ್ಷಗುಂಡಮ್ ವಿಶ್ವೇಶರಯ್ಯೆರ್ ಜನಕುಲೆಗ್ ಪರಿಯರ ನೀರ್, ಕೃಷಿ ಭೂಮಿಗ್ ನೀರಾವರಿ ಬೊಕ್ಕ ಶಿವನಸಮುದ್ರ ವಿದ್ಯುತ್ ಉತ್ಪಾದನಾ ಕೇಂದ್ರೊಗು ನೀರ್- ಈ ಮೂಜಿ ಉದ್ದೇಸೊಗಾದ್ ಕಾವೇರಿ ತುದೆಕ್ ಕನ್ನಂಬಾಡಿಡ್ ಒಂಜಿ ಅಣೆಕಟ್ಟ್ ಕಟ್ಟುನ ತೀರ್ಮಾನ ಮಲ್ತೆರ್.
ಯೋಜನೆ
೧೯೧೦ನೇ ಇಸವಿಡ್ ವಿಶ್ವೇಶ್ವರಯ್ಯೆರ್ ಒಂಜಿ ಯೋಜನೆದ ನೀಲನಕ್ಷೆನ್ ತಯಾರಿಸಾದ್ ಮೈಸೂರು ಸರಕಾರದ ಪಣಕಾಸ್ ಸಚಿವಾಲಯೊಗು ಕೊರಿಯೆರ್. ಆಂಡ, ಈ ಯೋಜನೆ ಉಪಯೋಗದಾಂತಿನವು ಪಂಡ್‍ದ್ ಕಾಸ್ ಬುಡುಕಡೆ ಮಲ್ಪರೆ ಸಚಿವಾಲಯೊ ಒಪ್ಪಿಜಿ. ಬೊಕ್ಕ ಯೋಜನೆದ ನೀಲನಕ್ಷೆನ್ ಮೈಸೂರುದ ದಿವಾನೆರಾದಿತ್ತಿನ ಟಿ ಆನಂದರಾವ್ ಬೊಕ್ಕ ನಾಲ್ವಡಿ ಕೃಷ್ಣರಾಜ ಒಡೆಯರ್ರೆನ ಎದುರು ದೀಯೆರ್. ಚರ್ಚೆ ವಿಚಾರ ಮಲ್ತಿನೆಡ್ದ್ ಬೊಕ್ಕ ಯೋಜನೆಗ್ ಒಪ್ಪಿಗೆ ತಿಕ್ಂಡ್. ಈ ಅಣೆಕಟ್ಟ್ ಕಟ್ಟಿಂಡ ತಂಜಾವೂರುದ ಬಾರ್‌ದ ಕಂಡೊಲೆಗ್ ನೀರ್ ಕಡಮೆ ಆಪುಂಡು ಪಂಡ್ದ್ ಮದ್ರಾಸ್ ಪ್ರೆಸಿಡೆನ್ಸಿದಕುಲು ಬ್ರಿಟೀಶ್ ಸರ್ಕಾರಗ್ ಪೋದು ವಿರೋಧಿಸಾಯೆರ್. ಆಂಡ ವಿಶ್ವೇಶ್ವರಯ್ಯೆರೆನ ಪಾತೆರೊಗು ಬೆಲೆ ಕೊರ್ದು ಈ ಯೋಜನೆಗ್ ಒಪ್ಪಿಯೆರ್. ಈ ಯೋಜನೆಗ್ ೯೫ ಲಕ್ಷ ಖರ್ಚಿ ಬೂರು ಪಂಡ್‌ದ್ ಅಂದಾಜಿ ಮಲ್ತೆರ್.
ಮೂಜಿ ಹಂತ
ಅಣೆಕಟ್ಟ್‌ದ ಯೋಜನೆನ್ ೩ ಹಂತೊಡು ಸುರು ಮಲ್ಪೊಡುಂದು ತೀರ್ಮಾನ ಮಲ್ತೆರ್. ಸುರುಕು ಅಣೆಕಟ್ಟ್‌ ಕಟ್ಟುನೆ, ರಡ್ಡನೇ ಹಂತೊಡು ಕಣಿ ನಿರ್ಮಾಣ ಮಲ್ಪುನೆ, ಮೂಜಿನೇ ಹಂತೊಡು ಜಲವಿದುತ್ ಘಟಕೊನು ಕಟ್ಟುನೆ. ಸುರೂತ ಹಂತೊ(ಅಣೆಕಟ್ಟ್‌ ಕಟ್ಟುನೆ)ಡು ಸುಮಾರ್ ೧೦೦೦೦ ಜನಕುಲು, ಬುಡಂದೆ ಬೇಲೆ ಮಲ್ತಿನೆಡ್ದಾವರ, ೧೯೧೫ನೇ ಇಸವಿಡ್ ೬೫ ಅಡಿ ಎತ್ತರದ ಕಟ್ಟೆ ಕಟ್ಟಿಯೆರ್. ೧೯೧೯ಡ್ ೧೦೭ ಅಡಿ ಎತ್ತರದ ಕಟ್ಟೆ ನಿರ್ಮಾಣ ಆಂಡ್. ಈತಾನಗ ಅಂದಾಜಿಡ್‌ದ್ ಜಾಸ್ತಿಯೇ ಕಾಸ್ ಖರ್ಚಿ ಆಂಡ್(೧೫೫ ಲಕ್ಷ). ಸುರೂತ ಹಂತದ ಯೋಜನೆ ಮುಗಿಯಿನೆ ೧೯೨೧ನೇ ಇಸವಿಡ್. ೧೯೨೪ನೇ ಇಸವಿಡ್ ರಡ್ಡನೇ ಹಂತೊದ (ಅಣೆಕಟ್ಟ್‌ಗ್ ಕಣಿ ಕಟ್ಟಾವುನೆ)ಯೋಜನೆಗ್ ಸುರು ಕೊರಿಯೆರ್. ೧೯೨೮ನೇ ಇಸವಿಡ್, ಕಣಿ ಕಟ್ಟುನ ಬೇಲೆದ ಒಟ್ಟೊಟ್ಟುಗು ಅಣೆಕಟ್ಟ್‌ದ ಎತ್ತರನ್ ೧೩೦ ಅಡಿಕ್ ಏರಿಸಾಯೆರ್. ೧೯೧೧ನೇ ಇಸವಿಡ್ ಸುರುವಾಯಿನ ಯೋಜನೆದ ಬೇಲೆ, ೧೯೩೨ನೇ ಇಸವಿಡ್ ಮುಗೀನಗ ಒಟ್ಟು ೩ ಕೋಟಿ, ೨೩ ಲಕ್ಷ ೪೭ ಸಾವಿರ ರೂಪಾಯಿ ಖರ್ಚಿ ಬೂರ್ಂಡ್.
ಕಣಿಕುಲು ಬೊಕ್ಕ ನೀರಾವರಿ ಪ್ರದೇಶಲು
ಈ ಮಾಮಲ್ಲ ಕಟ್ಟೆಗ್ ಒಟ್ಟು ಮೂಜಿ ಕಣಿ ಉಲ್ಲ.
ಗಲಸ್‍ದಿನ ಸಾಮನುಲು
ಅಣೆಕಟ್ಟ್ ಕಟ್ಟರ ಕಪ್ಪು ಬಣ್ಣದ ಗ್ರಾನೈಟ್ ಕಲ್ಲ್‌ನ್ ಗಲಸ್‌ದೆರ್. ಅತ್ತಂದೆ ಮುರುಡು ಕಲ್ಲ್, ಸುರ್ಖಿ ಗಾರೆ ಪನ್ಪಿನ ವಿಸೇಸ ಪ್ರಕಾರೊದ ಗಾರೆನ್ ಗಲಸ್‌ದೆರ್. (ಸುಣ್ಣದಕಲ್ಲ್, ಪೊಯ್ಯೆ, ಪೊತ್ತುದುನ ಇಟ್ಟಿಗೆದ ಪೊಡಿ, ಮರವಜ್ರ- ಉಂದೇನ್ ಮಾತ ಒಟ್ಟಿಗೆ ಅರೇದ್ ಸುರ್ಖಿ ಗಾರೆನ್ ತಯಾರಿಸಾವೆರ್.) ಅಣೆಕಟ್ಟ್ ಕಟ್ಟುನ ಬೇಲೆನ್ ಗುತ್ತಿಗೆ ಕೊರ್ಪುನ ಬದಲ್‌ಗ್ ಮರಾಮತ್ ಇಲಾಖೆದಕುಲೇ ಈ ಯೋಜನೆಗ್ ಬೋಡಾದ್ ಇಂಜಿನಿಯರ್‌ ಬೊಕ್ಕ ಬೇಲೆದಕ್ಲೆನ್ ನೇಮಕ ಮಲ್ತೆರ್.
ಅಣೆಕಟ್ಟ್‌ದ ಗಾತ್ರೊ
ಸಮುದ್ರಮಟ್ಟೊಡ್ದು ಸುಮಾರ್ ೨೩೪೪ ಅಡಿ ಎತ್ತರಡ್ ಉಪ್ಪುನ ಈ ಅಣೆಕಟ್ಟ್ ಮುದೆಲ್‌ಡ್ ೧೧೧ ಅಡಿ ಅಗೆಲ, ೮೬೦೦ ಅಡಿ ಉದ್ದ, ೧೪೦ ಅಡಿ ಎತ್ತರ ಉಂಡು. ಈತ್ ಮಲ್ಲ ಕಟ್ಟೆಗ್ ನೆಲಮಟ್ಟೊಡ್ದು ೧೧೧ ಅಡಿಮುಟ್ಟ ತಲಪಾಯ ಕಟ್ಟ್‌ದೆರ್. ಕಟ್ಟೆದ ಮಿತ್ತ್ ೧೪.೫ ಅಡಿ ಅಗೆಲದ ಸಾದಿ ಮಲ್ತ್‌ದೆರ್.
ತೂಂಬುಲು
ಈ ಕಟ್ಟೆಗ್ ಬೇತೆ ಬೇತೆ ಎತ್ತರೊಡು ಬೇತೆ ಬೇತೆ ಅಳತೆದ ೧೭೧ ತೂಂಬುಲೆನ್ ಪಾಡ್‌ದೆರ್. ಮರಿಯಾಲೊಡು ಕಟ್ಟೆಡ್ ಜಾಸ್ತಿ ಆಯಿನ ನೀರ್‌ನ್ ಪಿದಾಯಿ ಬುಡರೆ, ಕೆಸರ್ ನೀರ್ ಪಿದಾಯಿ ಬುಡರೆ ಬೊಕ್ಕ ವಿದ್ಯುತ್ ಉತ್ಪಾದನೆ ಮಲ್ಪುನ ಘಟಕೊಗು ನೀರ್ ಬುಡರೆ ಉಂದೇನ್ ಗಲಸುವೆರ್. ಕಟ್ಟೆದ ದಕ್ಷಿಣದ ದಿಕ್ಕ್‌ಡ್, ನೆಲಡ್‌ದ್ ೧೦೬ ಅಡಿ ಎತ್ತರಡ್ ೮ ಅಡಿ ಅಗೆಲ ಬೊಕ್ಕ ೧೨ ಅಡಿ ಎತ್ತರ ಉಪ್ಪುನ ೪೦ ತೂಂಬು ಉಲ್ಲ. ಈ ತೂಂಬುದ ಒಂತೆ ಅಂಚಿ, ೧೦ ಅಡಿ ಅಗೆಲ, ೮ ಅಡಿ ಎತ್ತರದ ೪೮ ತೂಂಬುಲು ಉಲ್ಲ. ಈ ತೂಂಬುಲೆಗ್ ಇಪ್ಪುನ ಬಾಕಿಲ್‌ದ ಮಿತ್ತ್, ನೆಲಡ್‌ದ್ ೧೧೪ ಅಡಿ ಎತ್ತರ‌‌ಡ್ ೧೦ ಅಡಿ ಅಗೆಲ, ೧೦ ಅಡಿ ಎತ್ತರದ ತೂಂಬುಗುಂಡಿ ಉಂಡು. ಈ ತೂಬುಗುಂಡಿಲೆಗ್, ತನ್ನಾತೆಗೆ ದೆಪ್ಪಿಲೆಕ ವ್ಯವಸ್ತೆ ಇಪ್ಪುನ ಬಾಕಿಲ್ ಜೋಡಿಸಾದೆರ್. ಒಂಜಿವೇಳೆ, ಜಲಾಶಯದ ನೀರ್‌ದ ಮಟ್ಟ ೧೨೪ ಅಡಿ ಮುಟ್ಟಿಲೆಕನೆ, ತೂಬುಗುಂಡಿದ ಬಾಕಿಲ್ ತನಾತೆಗೆ ದೆಪ್ಪುಂಡು. ಅಂಚನೆ ನೆಲಮಟ್ಟಡ್‌ದ್ ೮೦ ಅಡಿ ಎತ್ತರೊಡು ೧೦ ಅಡಿ ಅಗೆಲ, ೨೦ ಅಡಿ ಎತ್ತರ ಉಪ್ಪುನ ೧೬ ತೂಂಬುಲು ಉಲ್ಲ. ಅತ್ತಂದೆ, ಕಟ್ಟೆದ ನಟ್ಟನಡುಟು ೬ ಅಡಿ ಅಗೆಲ, ೧೫ ಅಡಿ ಎತ್ತರದ ೧೧ ತೂಂಬುಲು ಉಲ್ಲ. ಕಟ್ಟೆದ ತಿರ್ತ್ ಇಪ್ಪುನ ಕಿರೆಂಚಿ, ಕಜವುಲೆನ್ ಪಿದಾಯಿ ಪಾಡರ ಈ ತೂಂಬುಲೆನ್ ಗಲಸುವೆರ್. ೮೦ ಅಡಿ ಎತ್ತರಡ್ ಇಪ್ಪುನ ತೂಂಬುಲೆಗ್ ಪಾಡ್‌ದಿನ ಕರ್ಬದ ಬಾಕಿಲ್‌ಲೆನ್ ಇಂಗ್ಲೇಂಡ್‍ದ ರ್‍ಯಾನ್‌ಸಮ್ ಕಂಪೆನಿಡ್, ಬಾಕಿದ ಪೂರಾ ತೂಂಬುಬಾಕಿಲ್‍ಲೆನ್ ಭದ್ರಾವತಿದ ಕರ್ಬ ಬೊಕ್ಕ ಅದ್‍ರ್ ಕಾರ್ಖಾನೆಡ್ ತಯಾರಿಸಾದೆರ್.
ಮುರ್ಕುದು ಪೋಯಿನ ಜಾಗೆ
ಕೃಷ್ಣರಾಜಸಾಗರ ಅಣೆಕಟ್ಟ್ ಕಟ್ಟಿ ಬೊಕ್ಕ, ೧೩,೯೨೩ ಎಕರೆ ಖುಷ್ಕಿ ಭೂಮಿ, ೯೫೨೦ ಎಕರೆ ತರಿ ಭೂಮಿ ಬೊಕ್ಕ ೮೫೦೦ ಎಕರೆ ಸರ್ಕಾರಿ ಭೂಮಿ ಮುರ್ಕುದು ಪೋಯ. ಕನ್ನಂಬಾಡಿ ಹಳ್ಳಿಲಾ ಸೇರ್ದ್ ೨೫ ಹಳ್ಳಿಲು ನೀರ್‌ದ ಉಲಾಯಿ ಮುರ್ಕುದು ಪೋಯ. ಸುಮಾರ್ ೧೫೦೦೦ ಜನಮಾನಿಲೆಗ್ ಗತಿಗೋತ್ರದಾಂತೆ ಆಂಡ್. ಉಂದು ಅತ್ತಂದೆ ಕನ್ನಂಬಾಡಿ ಹಳ್ಳಿಡ್ ೧೨ನೇ ಶತಮಾನೊಡು ಕಟ್ಟಾದಿನ ಬಾರೀ ಪಿರಾಕ್‍ದ ವೇಣುಗೋಪಾಲ ಸ್ವಾಮಿ ದೇವಸ್ಥಾನಲಾ ನೀರ್‌ಡ್ ಮುರ್ಕುದು ಪೋಂಡು. ಮೊಕಲೆಗ್ ಮೈಸೂರು ಸರ್ಕಾರದಕುಲು ಬೇತೆ ಬರೀಟ್ ಇಲ್ಲ್ ಕಟ್ಟೋನರೆ ಜಾಗೆನ್ ಪುಕ್ಸಟ್ಟೆ ಆದ್ ಕೊರಿಯೆರ್. ಅತ್ತಂದೆ ಶಾಲೆ, ಉಗ್ಗೆಲ್, ಸಾದಿ ಮಾತಾ ಮಲ್ತ್ ಕೊರಿಯೆರ್. ಇತ್ತೆ ಈ ಊರುಗು ಹೊಸ ಕನ್ನಂಬಾಡಿ ಪಂಡ್‌ದ್ ಪುದರ್ ಉಂಡು.
ನೀರ್‌ಡ್ ಮುರ್ಕುದು ಪೋದಿತ್ತಿನ ವೇಣುಗೋಪಾಲ ಸ್ವಾಮಿ ದೇವಸ್ಥಾನೊನು, ನೀರ್‌ಡ್ದ್ ದೆತ್ತ್‌ದ್ ಹೊಸ ಕನ್ನಂಬಾಡಿದ ಕೈತಲ್ ದುಂಬು ಎಂಚ ಇತ್ತ್ಂಡಾ ಅಂಚನೆ ಕುಡ ಕಟ್ಟುನ ಮಾಮಾಲ್ಲ ಬೇಲೆನ್ ೨೦೦೪ನೇ ಇಸವಿಡ್ ಸುರು ಮಲ್ತೆರ್. ಈ ಮಲ್ಲ ಬೇಲೆ ೨೦೧೧ನೇ ಇಸವಿಡ್ ಮುಗೀಂಡ್.
ಉಲ್ಲೇಕೊಲು
ವರ್ಗೊ:ಕರ್ನಾಟಕದ ಪ್ರವಾಸೀ ಜಾಗೆಲು
ಮನೋಹರ್ ಪರಿಕ್ಕರ್
thumb ಮನೋಹರ್ ಗೋಪಾಲಕೃಷ್ಣ ಪ್ರಭು ಪರಿಕ್ಕರ್ (೧೩ ಡಿಸೆಂಬರ್ ೧೯೫೫ - ೧೭ ಮಾರ್ಚ್ ೨೦೧೯ ) ಭಾರತೀಯ ಜನತಾ ಪಕ್ಷ (ಬಿಜೆಪಿ), ಭಾರತೊದ ಸ್ಥಾನಿಕ ರಕ್ಷಣಾ ಸಚಿವೆರೆಡ್ದ್ ಭಾರತೊದ ರಾಜಕಾರಣಿ ಆದಿತ್ತೆರ್.
ರಾಜಕೀಯ ಜೀವನೊ
೯ ನವೆಂಬರ್ ೨೦೧೪ಡ್ದ್ ಕೇಂದ್ರಸರ್ಕಾರೊಡು ಮಂತ್ರಿಮಂಡಲೊಡ್ ಪುದರ್‌ದ ಪೆರ್ಮೆ ತಿಕ್ಕುನೆಡ್ದ್‌ ದುಂಬು ಆರ್ 2000 ಡ್ದ್ 2005ಗ್ ಗೋವಾದ ಕಡೀರ್‌ದ ಬಿಜೆಪಿ ಮುಖ್ಯಮಂತ್ರಿ ಅಂಚನೆ ಬೊಕ್ಕ ಮಾರ್ಚ್ 2012 ಡ್ದ್ ನವೆಂಬರ್ 2014 ಮುಟ್ಟ ಇಂಬೆರ್ ಗೋವಾದ ಮುಖ್ಯಮಂತ್ರಿ ಆದ್ ಲಕ್ಷ್ಮಿಕಾಂತ್ ಪಾರ್ಸೆಕರ್‌ನ ಜಾಗೆನ್ ಸೇರಿಯೇರ್.
ತೀರ್ನೆ
ಮನೋಹರ್ ಪರಿಕ್ಕರ್‌ ಆರೆನ ಸೊಂತ ಊರಾಯಿನ ಗೋವಾಡ್ ೧೭, ಮಾರ್ಚ್, ೨೦೧೯ ದಾನಿ ತೀರಿಯೆರ್. ಆರ್ ಕ್ಯಾನ್ಸರ್ ರೋಗೊಡ್ದಾದ್ ದಿಂಜ ವರ್ಷಡ್ದ್ ಬಂಙಡ್‌‍ ಇತ್ತೆರ್.
ಉಲ್ಲೇಕೊ
<references group="" responsive="">
ಪ್ರೇಮಾ (ನಟಿ)
ನೆರವಂಡ ಚೆಟ್ಟಿಚ ಪ್ರೇಮಾ ( ಪುಟ್ಟು : ಜನವರಿ ೬, ೧೯೭೭), ಕನ್ನಡ, ತೆಲುಗು, ಮಲಯಾಳಂ ಬೊಕ್ಕ ತಮಿಳ್ ಬಾಸೆಲೆದ ನಟಿ. ಓಂ ಚಿತ್ರೊದ ನಟನೆಗ್ ಮೆರೆಗ್ ಕರ್ನಾಟಕ ರಾಜ್ಯ ಸರ್ಕಾರ ಅತ್ತ್ಯುತ್ತಮ ನಟಿ ರಾಜ್ಯ ಪ್ರಶಸ್ತಿ ಕೊರ್ತುಂಡು.
ಮನೋಹರ್ ಪರಿಕ್ಕರ್
ಉಲ್ಲೇಕೊ
ವರ್ಗೊ:ರಾಜಕಾರಣಿಲು
ಪ್ರೇಮಾ (ನಟಿ)
ಪುಟ್ಟು
ಪ್ರೇಮ ಮೇರ್ ೬ ಜನವರಿ ೧೯೭೭ ಗ್ ಬೆಂಗಳೂರು ಡ್ ಪುಟ್ಟಿಯೆರ್.
ಉಲ್ಲೇಕೊಲು
ವರ್ಗೊ:ಪೊಂಜೊವುಲು ವರ್ಗೊ:ಪಿಚ್ಚರ್‌‍ದಕುಲು
ಸಂದ್ ಬೂರು
ಒಲ್ಪ ತಿಕುಂಡು
ಉಂದೆನ್ ಎಚ್ಚಾದ್ ಭಾರತ, ಬಾಂಗ್ಲಾದೇಶ ಬೊಕ್ಕ ಶ್ರೀಲಂಕಾದಂಚಿನ ಉಷ್ಣ ಪ್ರದೇಶೊಲೆಡ್ ಬುಲೆಪಾವೆರ್.
ವೊಚ್ಚಿದ ಮರ
ಪದೊತ್ಪತಿ
ವೊಚ್ಚುನ(whetting, ಮಸೆ) ಪಂಡ ಎದುರು ಪಿರವು ಪೊಪುನ ಅಂಚನೆ ಪರಿ ಮಾನ್ಪೊಡಯಿನ ಹತ್ಯಾರೊಲೆನ್ ಎದುರು ಪಿರವು ಮರಕ್ಕ್ ಒತ್ತುತ್ ಕೂಟುನೆತ್ತವರ ಬತ್ತುಪ್ಪು.
ಮಾನ್ಪುನ
ನೆಕ್ಕ್ ಗಟ್ಟಿತ ಮರಕುಲೆನ್ ಗಳಸುವೆರ್, ಎಚ್ಚಾತ್ ಕಾಯರ್ ಮರ ಗಳಸುವೆರ್. ನರಮಾನ್ಯನ ಕಾರ ಸುಡೆತಾತ್ ತೊರದ ಒಂಜಿ ಕಾಲ್ ಕೋಲು ಉದ್ದದ ಕುಂಟೆದ ಮೇಲುದ ಒಂಜಿ ಭಾಗನ್ ಮರ ಕೆತ್ತುನ ಬಾಜಿಡ್ ಕೆತ್ತುದ್ ಮಲ್ಪುವೆರ್. ಅಯಿನ್ ಬುಕ್ಕ ಸಾಪಾಯಿ ನೈಸ್ ಮಲ್ಪುವೆರ್. ನೆಕ್ಕ್ ಬೊಲ್ಗತ್ತ ಪೊಡಿ ಬೊಡು ನೆನ್ನ್ ವೊಚ್ಚಿತ ಪೊಡಿ ಪನ್ಪೆರ್. ಅಯಿಟ್ ಉರ್ದುತಾನಾಗ ಹತ್ಯಾರ್‌ತ ಬಾಯಿ ಅತ್ತಂಡ ಅರು ಪರಿ ಅಪುಂಡು.
ಪಾತೆರೊ
ಒಚ್ಚಿಗ್ ಪಾಡ್Oಡನೆ ಕತ್ತಿ ಬೀಸತ್ತಿ ಪರ್ತೆ ಆಪುನ
ಗಳಸುನ
ಕತ್ತಿ, ಬಿಸತ್ತಿ, ಮಡು, ಕುಡರಿ, ಬಾಜಿ ಪರಿ ಮಾನ್ಪುಯರ ಗಳಸುವೆರ್. ಇನಿ ಸಾಣೆ ಕಲ್ಲ್ ಬತ್ತಿನೆತ್ ಬುಕ್ಕ ಒಚ್ಚಿ ಗಳಸುನ ಕಮ್ಮಿ ಅತುಂಡು.
ಉಲ್ಲೇಕೊ
ವರ್ಗೊ:ತುಲುವೆರೆ ಸೊತ್ತುಲು ವರ್ಗೊ:ವಸ್ತುಲು
ಮಯಿರ್
ಉಂದು ಒಂಜಿ ಜಾತಿದ ಪಕ್ಕಿ. ಕನ್ನಡೊಡ್ ನವಿಲ್, ಗ್ರೀಕ್ ಮೂಲೊ ಪದೊಟು ಪಿಕೋಕ್ ಪಂಡ್‍ದ್‍ಲಾ ಪನ್ಪೆರ್. ಉಂದೆತ ವೈಜ್ಞಾನಿಕ ಪುದರ್ ಪಾರೊ ಕ್ರಿಸ್ಟೇಟಸ್(Paro Cristatus) ಈ ಪಕ್ಕಿಡ್ ಆಣ್, ಪೊಣ್ಣ್ ಪನ್ಪುನ ರಡ್ಡ್ ಜಾತಿ ಉಂಡ್. ಆಣ್ ಮಯಿರ್ ಮಾತ್ರ ತನ್ನ ಬೀಲೊನು ಬುಡ್ಪಾವುಂಡ್, ಉಂದು ಬೀಲ ಬುಡ್ಪಾವನಗ ಸುಯಿಕುಲು ತೂಯರೆ ಬಾರಿ ಪೊರ್ಲು. ಈ ಪೊರ್ಲುಡೇ ಪೊಣ್ಣ್ ಮಯಿರ್‌ನ್ ಒಲಿತೊಂಬುಂಡು. ಉಂದೆಕ್ಲೆನ ಆಹಾರೋ ಮಿಶ್ರಾಹಾರ. ಸಸ್ಯಾಹಾರೊನ್ಲಾ ಬೊಕ್ಕ ವಿಶಕಾರಿ ಪರಪುನೆಕ್ಲೆನ್ಲಾ ಬೋಂಟೆ ಮಲ್ತ್‌ದ್ ತಿನ್ಪೊ. ಮೈರೆಲು ಒಂಟಿ ಆದ್ಲಾ ಉಪ್ಪುವಾ, ಗುಂಪುಡ್ಲಾ ಬದುಕುವ. ಮಯಿರ್ ನಮ್ಮ ಭಾರತದ ರಾಸ್ಟ್ರಾಪಕ್ಶಿಲಾ ಅಂದ್.
ಕೂಷ್ಮಾಂಡ ದೇವಿ
ಕೂಷ್ಮಾಂಡ ದೇವಿ ನವದುರ್ಗೆನ ನಾಲನೇ ಅವತಾರ. ನವರಾತ್ರಿದ ನಾಲನೇ ದಿನೊತ್ತಾನಿ ಈ ದೇವಿನ್ ಆರಾಧನೆ ಮಲ್ಪುವೆರ್. ರಕ್ಕಸೆರೆನ್ ಸಂಹಾರ ಮಲ್ಪರೆ ಸಲುವಾದ್ ದೇವಿ ಈ ಅವತಾರೊಡು ಬರ್ಪೆರ್. ಈ ದೇವಿಗ್ ಎಡ್ಮ ಕೈ ಇತ್ತಿನೈರ್ದಾವರ ಅಷ್ಟಭುಜಾ ದೇವಿ ಪಂದ್ಲಾ ಲೆಪ್ಪುವೆರ್. ಪುರಾಣೊದ ಪ್ರಕಾರ ದೇವಿನ ಸರೀರೊದ ಪ್ರಕಾಶ ಸೂರ್ಯನಂಚ ಇತ್ತ್ಂಡ್‍ಗೆ.
ದೇವಿನ ಕತೆ
ಇಡೀ ಬ್ರಹ್ಮಾಂಡ ಕತ್ತಲೆಡ್ ಮುರ್ಕುದಿಪ್ಪುನ ಪೊರ್ತುಡ್ ಒಲ್ಪಲಾ ಪ್ರಪಂಚದ ವೊವ್ವೇ ಸೂಚನೆ ಇಜ್ಜಾಂಡ್. ಆಂಡ ಒರಾನೆ ಅಸ್ತಿತ್ವಡ್ ಇಪ್ಪಂದಿನ ಬೊಲ್ಪು ಮಾತ ಕೋಡಿಗ್ ಬತ್ತ್ಂಡ್. ಪ್ರತಿ ಒಂಜಿ ಮೂಲೆಡ್ಲಾ ಬೊಲ್ಪಾಂಡ್. ಬೊಲ್ಪುದ ಸಮುದ್ರನೇ ಉಗಮ ಆಂಡ್. ಒರಾನೆ ಆ ಬೊಲ್ಪು ಒಂಜಿ ಮಲ್ಲ ಆಕಾರ ಗೆತೊನುಂಡ್. ಅವ್ ಬೊಲ್ಪು ಬೇತೆ ದಾಲ ಅತ್ತ್ ಅವ್ವು ಕೂಷ್ಮಾಂಡ ದೇವಿ. ಈ ದೇವಿನ ಒಂಜಿ ತೆಲಿಕೆರ್ದಾತ್ರ ಇಡೀ ಬ್ರಹ್ಮಾಂಡ ಸೃಷ್ಟಿ ಆಂಡ್ ಪನ್ಪಿನ ಕತೆ ಉಂಡು. ಇಂಚ ದೇವಿನ ತೆಲಿಕೆ ಇಡೀ ಕತ್ತಲೆನೇ ದೂರ ಮಲ್ತ್‍ದ್ ಇಡೀ ಭೂಮಿಗೇ ಜೀವ ಕೊರಿಯೆರ್. ಭೂಮಿ, ಗ್ರಹ, ಸೂರ್ಯೆ, ಬೊಲ್ಲಿಲೆನ(ನಕ್ಷತ್ರ) ಜನನ ಆಂಡ್. ಆಂಡ ಜೀವಿಲು ಜೀವ ಒರಿಯೊಡಾಂಡ ಸೂರ್ಯನ ಪ್ರಕಾಶ ಬೋಡಿತ್ತ್ಂಡ್, ಅಂಚಾದ್ ಸ್ವತಃ ದೇವಿ ಸೂರ್ಯ ದೇವೆರೆನ ಮಧ್ಯೊಡ್ ಉಂತುದು ಪ್ರಕಾಶೊಗ್ ಶಕ್ತಿನ್ ಕೊರ್ಪೆರ್. ಸೂರ್ಯ ದೇವೆರ್ ಇಡೀ ಜೀವರಾಶಿಗ್ ಶಕ್ತಿ ಕೊರುಂಡ ಸ್ವತಃ ಸೂರ್ಯ ದೇವೆರೆಗ್ ದೇವಿ ಕೂಷ್ಮಾಂಡ ಸೂರ್ಯನುಲಾಯಿ ಇತ್‍ದ್ ಶಕ್ತಿನ್ ಕೊರ್ಪೆರ್. ದೇವಿ ಸ್ವತಃ ಶಕ್ತಿ ಆಯ್ನೈರ್ದಾವರ ವಿಶ್ವೊಡ್ ಸಮತೋಲನನ್ ಕನವರೆ ಸೂರ್ಯನ ಪ್ರಕಾಶದ ಮೂಲಕ ಮಾತ ಜೀವಿಲೆಗ್ ಬದ್‍ಕರೆ ಆಸರೆನ್ ಕೊರ್ಪೆರ್.
ಕೂಷ್ಮಾಂಡ ದೇವಿನ ಪೂಜೆದ ಮಹತ್ವ
ಕೂಷ್ಮಾಂಡ ದೇವಿನ ಆರಾಧನೆ ಮಲ್ಪುನೈರ್ದ್ ಮಾತ ರೋಗೊಲು ನಿವಾರಣೆ ಆದ್ ಮನಸ್ಸ್ ಗ್ ಸಂತಸನ್ ಕೊರ್ಪೆರ್ ಪನ್ಪಿನ ನಂಬಿಕೆ ಉಂಡು.
ನವರಾತ್ರಿದ ನಾಲನೇ ದಿನೊತ್ತಾನಿ ದೇವಿನ ಪೂಜೆ
ಕೂಷ್ಮಾಂಡಾ ದೇವಿನ ಪೂಜೆಗ್ ಕೆಂಪು ಬಣ್ಣೊದ ಪುರ್ಪೊಲೆನ್ ಜಾಸ್ತಿ ಗಲಸುವೆರ್. ಮಾರ್ನೆಮಿದ ನಾಲನೇ ದಿನೊತ್ತಾನಿ ಈ ದೇವಿನ ಆರಾಧನೆ ಮಲ್ಪುವೆರ್.
ನವರಾತ್ರಿದ ನಾಲನೇ ದಿನೊತ್ತಾನಿ ಕೂಷ್ಮಾಂಡಾ ದೇವಿನ ಮಂತ್ರ
ಓಂ ದೇವಿ ಕುಶ್ಮಾಂದೈ ನಮಃ ಓಂ ದೇವಿ ಕುಶ್ಮಾಂದಾಯ್ಯೆ ನಮಃ ಸುರಸಂಪುರ್ನ ಕಲಾಶಂ ರುದ್ರರಾಪ್ಲುಮಾಮೇವ್ ಚಾ ದಾಧಾನಾ ಹಸ್ತಪದ್ಮಾಭಯಂ ಕುಶ್ಮಾಂದ ಶುಭದಾತ ಮಿ
ನವರಾತ್ರಿದ ನಾಲನೇ ದಿನೊತ್ತಾನಿ ಕೂಷ್ಮಾಂಡಾ ದೇವಿನ ಪ್ರಾರ್ಥನೆ
ಸುರಸಂಪುರ್ನ ಕಲಾಶಂ ರುದ್ರರಾಪ್ಲುಮಾಮೇವ್ ಚಾ ದಾಧಾನಾ ಹಸ್ತಪದ್ಮಾಭಯಂ ಕುಶ್ಮಾಂದ ಶುಭದಾತ ಮಿ
ನವರಾತ್ರಿ ನಾಲನೇ ದಿನೊತ್ತಾನಿ ಕೂಷ್ಮಾಂಡಾ ದೇವಿನ ಧ್ಯಾನ
ವಂದೇ ವಂಚಿತ ಕಾಮರ್ಥೇ ಚಂದ್ರಧರಿತ್ರಶೇಖರಂ ಸಿಂಹರೂಢ ಅಷ್ಟಭುಜಾ ಕೂಷ್ಮಾಂಡಾ ಯಶಾಸ್ವಿನಿಂ ಭಾಸ್ವರಾ ಭಾನು ನಿಭಾಮ್ ಅನಹತಾ ಸ್ಥಿತಿಂ ಚತುರ್ಥ ದುರ್ಗಾ ತ್ರಿನೇತ್ರಂ ಕಾಮಂಡಲು, ಚಾಪಾ, ಬನ, ಪದ್ಮ, ಸುಧಲಶಾಶ, ಚಕ್ರ, ಗಧಾ, ಜಪವತಿಧರಂ ಪತಂಬರಾ ಪರಿಧಿಂ ಕಾಮನಿಯಮ್ ಮೃದುಹಾಸ ನಾನಾಲಂಕರಾ ಭೂಷಿತಂ ಮಂಜೀರಾ, ಹರಾ, ಕೀರುರಾ, ಕಿಂಕಿನಿ, ರತ್ನಾಕುಂಡಲ, ಮಂದಿತಮ್ ಪ್ರಫುಲ್ಲಾ ವದನಂಚಾರು ಚಿಬುಕಾಮ್ ಕಾಂತಾ ಕಪೋಲಮ್ ತುಗಮ್ ಕುಚಾಮ್ ಕೋಮಲಂಗಿ ಶೆರ್ಮಮುಖಿ ಶ್ರೀಕಾಂತಿ ನಿಮ್ನಾಭಿ ನಿತಂಬನಿಮ್
ಕೂಷ್ಮಾಂಡ ಪುದರ್‍ದ ಅರ್ಥ
ಕೂಷ್ಮಾಂಡ ಪುದರ್ ಡ್ ಕು ಪಂಡ್ಂಡ ಎಲ್ಯ ಪಂಡ್‍ದ್ ಅರ್ಥ ಊಷ್ಮಾ ಪಂಡ್ಂಡ ಉಷ್ಣತೆ, ಅಂಡ ಪಂಡ್ಂಡ ತೆತ್ತಿ. ಈ ಬ್ರಹ್ಮಾಂಡೊನೇ ಈ ದೇವಿ ಸೃಷ್ಟಿ ಮಲ್ತೆರ್ ಪನ್ಪಿನೈಕ್ ಈ ದೇವಿಗ್ ಕೂಷ್ಮಾಂಡ ಪಂಡ್‍ದ್ ಪದರ್ ಬತ್ತ್ಂಡ್.
ಮಂತ್ರ
- ''ಏಂ ಹ್ರೀಂ ದೇವ್ಯೈ ನಮಃ ವಂದೇ ವಾಂಚಿತ ಕಾಮಾರ್ಥ ಚಂದ್ರಾರ್ಧಕೃತಶೇಖರಂ| ಸಿಂಹರೂಢ ಅಷ್ಟಭುಜಾ ಕೂಷ್ಮಾಂಡ ಯಶಸ್ವಿನೀಂ||'' - ಓಂ ಏಂ ಹ್ರೀಂ ಕ್ಲೀಂ ಕೂಷ್ಮಾಂಡ ನಮಃ - ''ಯಾ ದೇವಿ ಸರ್ವಭೂತೇಷು ಮಾಂ ಕೂಷ್ಮಾಂಡ ರೂಪೇಣ ಪ್ರತಿಷ್ಠಿತತಾ ನಮಸ್ತಸ್ಯೈ ನಮಸ್ತಸ್ಯೈ ನಮೋ ನಮಃ'' - ಕೂಷ್ಮಾಂಡ ದೇವಿ ಉಪಾಸನ ಮಂತ್ರ ಕುಸ್ತಿತಃ ಕೂಷ್ಮಾ ಕೂಷ್ಮಾ - ತ್ರಿವಿಧತಾಪಯುತಃ ಸಂಸಾರಃ ಸ ಅಂಡೇ ಮಾಂಸಪೇಶ್ಯಾಮುದರರೂಪಾಯಾಂ ಯಸ್ಯಾಃ ಸಾ ಕೂಷ್ಮಾಂಡ
ಉಲ್ಲೇಕೊಲು
ವರ್ಗೊ:ದೇವೆರ್ ವರ್ಗೊ:ನವದುರ್ಗೆ
ಕೊಂತಿ ಪೂಜೆ
ಕೊಂತಿ ಬುಕ್ಕ ಪೂಜೆ
ಕೊಂತಿ ಪೂಜೆ ಮಹಾಭಾರತದ ಕುಂತಿದೇವಿನ ಪೂಜೆ. ಕುಂತಿ ಪನ್ಪಿ ಪುದರ್ ಕ್ರಮೇಣ ಕೊಂತಿ ಪಂಡ್‌ದ್ ಆತುಂಡು. ಕೊಂತಿ ಸತ್ಸಂತಾನ ಪಡೆಯಿನ ಆದರ್ಶ ನಾರೀಮಣಿ. ಕೊಂತಿ ಪನ್ಪಿನ ಒಂಜಿ ಪೊಣ್ಣನಲೆಕ್ಕ ಸಂತಾನಪ್ರಾಪ್ತಿಯಾದ್, ಕೀರ್ತಿ ಆವೊಡ್ ಪನ್ಪಿನ ಮಹಾದಾಸೆಡ್ ಹಳ್ಳಿದ ಜನಕುಲ್ ಕೊಂತಿನ್ ಇಷ್ಟದೇವತೆ ಪಂಡ್‌ದ್ ಪೂಜೆ ಮಲ್ತೊಂದು ಬತ್ತ್‌ದೆರ್. ವರ್ಷೊಲಾ ಕಾರ್ತಿಕ ಪುಣ್ಣಮೆದ ಸುರುತ ರಾತ್ರಿರ್ದ್ ಪದಿನಾಜಿ ದಿನ ಮುಟ್ಟ ಪೂಜೆ ಮಲ್ತೊಂದು ಉಪ್ಪುವೆರ್. ಪೊಣ್ಣು ಪೊಂಜೊವ್ ಕರಿ ನೀರ್ ಮೈಪುನ ಶಾಸ್ತ್ರಗ್‌ಲಾ ಕೊಂತಿ ಪೂಜೆಗ್‌ಲಾ ಸಂಬಂಧ ಉಂಡು. ಈ ಪೂಜೆದ ಮೂಲ ಉದ್ದೇಶ ಸಂತಾನ ಭಾಗ್ಯೊದ ಅಭಿಲಾಷೆ.
ಪೂಜೆದ ಪದ್ಧತಿ
ಇಲ್ಲ್‌ದ ಕೆಲಸ ಆಯಿ ಬೊಕ್ಕ ರಾತ್ರಿ ಪೊಂಜೊವುಲ್ ಪೂರ ಒಂಜಿ ಇಲ್ಲಾಡ್ ಸೇರುವೆರ್. ಇಲ್ಲಾದ ಎದುರು ಬಾಕಿಲ್‌ದ ಪಡ್ಡಾಯಿ ಗೋಡೆನ್ ಅಂಬಿ ಪೂಜಿದ್ ನೆಲರ್ದ್ ಒಂಜಿ ಮರಂಗೆ ಎತ್ತರೊಡು ಮಣ್ಣ್‌ಡ್ ಇಜ್ಜಾಂಡ ಅಂಬಿಡ್ ಕುದುರೆ ಲಾಲದ ಆಕೃತಿಡ್ '1' ಬರೆಪೆರ್. ಮೈ ನೆರೆಯೆನ ಇಜ್ಜಾಂಡ ಪೊಂಜೊವ್ ಆಯಿನ ಕೊಂತಿನ್ ಕುಲ್ಲಾವುನ ಕುಡ್ಚಿಲ್. ಆಯಿರ್ ಉಲಾಯಿ ಪೊಣ್ಣನ ಮೂರ್ತಿನ್ ಕುಲ್ಲಾವೆರ್. ಉಂದುವೇ ಕೊಂತಿ. ಪೂಜೆ ಮಲ್ಪುನ ಮೂರ್ತಿನ್ ಎಳ್ಳುದ ಪೂ ಇಜ್ಜಾಂಡ ಇರೆಟ್ಟ್ ಶೃಂಗಾರ ಮಲ್ಪುವೆರ್. ಪೂಜೆದ ಸಾಮಾನ್, ತೆನಸ್, ವನಸ್ ದೀದ್ ಕೊಂತಿನ್ ಪೂಜೆ ಮಲ್ಪುವೆರ್.
ಪೂಜೆದ ಪದ್ಯೊಲು
ತುಳುನಾಡ್‌ದ ಪಾಡ್ದನದಲೆಕ್ಕ, ದಕ್ಷಿಣ ಕನ್ನಡದ ದಕ್ಕೆಬಲಿತ ಪದಕ್ಕ್‌ಲೆಕ್ಕ, ಬಯಲುಸೀಮೆದ ತಿಂಗಳಮಾವನ ಪದಕ್ಕ್‌ಲೆಕ್ಕ ಜಾನಪದ ಪೊಂಜೊವುನಕ್‌ಲೆನ ಪದಕುಲೆನ್ ಕೊಂತಿ ಪದ ಪಂಡ್‌ದ್ ಪನ್ಪೆರ್. ಮಾತಾ ಪೊಂಜೊವ್‌ನಕ್‌ಲ್ ಒಟ್ಟು ಸೇರ್‌ದ್ ಈ ಪದೊಕುಲೆನ್ ಪೂಜೆದ ಸಮಯೊಡ್ ಪನ್ಪೆರ್.
ಇಂದು ಕುಂತಿಪೂಜೆದ ಪೀಠಿಕೆ ಪದ. ಕೊಂತಿಪದೊಟು ಕೊಂತಿನ್ ಮುಖ್ಯ ಪಾತ್ರೊಡ್ ದೀದ್ ಪಾಂಡವರಿಗ್ ಪನ್ಪಿನ ಪದಕುಲೇ ಹೆಚ್ಚಿನವು.
ಇಂಚಿನ ಪೀಠಿಕೆ ಪದಕುಲು ಗೆಲ್ಮೆನೆ ಆಪುಂಡು. ಕೊಂತಿಪೂಜೆದ ಮುಕ್ತಾಯದ ಪದ ಇಂಚ ಉಪ್ಪುಂಡು:
ಬಾಲೆಸ್ತ್ರೀ ಶಿವನ ಪಾದಕ್ಕೆ ಎತ್ತಿದಳಾರತಿಯ ಶ್ರೀ ದ್ರೌಪದೀ ದೇವಿ ಬೆಳಗದಳಾರತಿಯ. ಮನೆಯಲ್ಲಿ ಪ್ರಾರಂಭವಾಗುವ ಕೊಂತಿಪೂಜೆ ಬಾಳಿಗೆ ಸಾಂಕೇತಿಕವಾದ್ ಬಯಲ್‌ಡ್ ಮುಕ್ತಾಯ ಆಪುಂಡು. ಇಂದು ಹಳ್ಳಿಡ್ ನಡಪುನ ಸರಳವಾಯಿನ ಒಂಜಿ ಕಟ್ಟಳೆ.
ಉಲ್ಲೇಕೊ
ವರ್ಗೊ:ಭೂತಾರಾಧನೆ
ಮರ ಕೊಡಪೆ
ಮರ ಕೊಡಪೆ ಉಂದ್ ಒಂಜಿ ಜಾತಿತ ಪಕ್ಕಿ.
ರೂಪೊ
ಮಲ್ಲ ಸರೆ, ಉದ್ದ ಕೊಕಾಯಿ, ಉಂದು ೨೬-೨೯ ಸೆಂ.ಮೀ. ಉದ್ದ ಉಪ್ಪುಂಡು. ಬಂಜಿತಡಿಟ್ ತಿರ್ತ ರಂಗ್ ರಂಗ್‌ತ ಸುವಿ ಬಂಗಾರ್, ಮಂಜಲ್, ಕಪ್ಪು, ರಂಗ್‌ದ ರೆಂಕೆ ಇಪ್ಪುಂಡು.
ತೆನಸ್
ಪುರಿ, ಮರಟ್ಟಿತ್ತುನ ಉದಲ್
ಬಂಗಾರ್ ಬೆರಿತ್ತ ಮರಕೊಡಪೆ
thumb|ಬಂಗಾರ್ ಬೆರಿತ್ತ ಮರಕೊಡಪೆ ನೆನ್ನ್ ಬ್ಲ್ಯಾಕ್-ರಂಪ್ಡ್ ಫ್ಲೇಮ್‌ಬ್ಯಾಕ್‌ ಅತಂಡಾ ಲೆಸ್ಸರ್ ಗೋಲ್ಡನ್ ಬ್ಯಾಕ್ಡ್ ವುಡ್‌ಪೆಕ್ಕರ್ ವೈಜ್ಷಾನಿಕ ಪುದರ್ Dinopium benghalense ಪನ್ಪಿನವು ಒಂಜಿ ರೀತಿದ ಮರಕೊಡಪೆ,ಉಂದು ದಕ್ಷಿಣ ಏಷ್ಯಾಡ್ ಮಸ್ತ್ ಸಂಖ್ಯೆಡ್ ತೂಯರ ತಿಕುಂಡು. ನೆಟ್ಟ್ ಕೆಲವ್ ಮರಕೊಡಪೆಲು ಊರುಟ್ ತೂಯರ ತಿಕುಂಡು. ಬಂಗಾರ್ ಬೆರಿತ್ತ ಮರಕೊಡಪೆ ಮಾತ್ರೊ ಕಪ್ಪು ದೊಂಡೆ ಬೊಕ್ಕ ಕಪ್ಪು ಬಿಲೊ  ಇಪ್ಪುನ ಮರ ಕೊಡಪೆ.
ವಿಸೆಸೊ
ಈ ಬ್ಲ್ಯಾಕ್-ರಂಪ್ಡ್ ಫ್ಲೇಮ್‌ಬ್ಯಾಕ್‌ ಮರ ಕೊಡಪೆ ಮಲ್ಲ ಪಕ್ಕಿತ ಜಾತಿ, ಐನ ತಿರ್ತ ಸುವಿ ಬಂಗಾರ್, ಮಂಜಲ್ ರಂಗ್‌ದ ರೆಂಕೆ ಇಪ್ಪುಂಡು.
ಉಲ್ಲೇಕೊ
<References/>
ವರ್ಗೊ:ಪಕ್ಕಿಲು
ಅಶೋಕ ಮರ
ಅಶೋಕ ಮರ ಒಂಜಿ ಮಧ್ಯಮ ಗಾತ್ರೊದ ನಿತ್ಯ ಪಚ್ಚೆಪಚ್ಚೆಯಾದಿಪ್ಪುನ ಪೊರ್ಲುದ ಮರ. ಅಶೋಕ ಮರ ನಿಧಾನ ಬಳಪುನಂಚಿನ ಯಾಪಲ ಪಚ್ಚೆಪಚ್ಚೆತಾದಿತ್ತ್‌ದ್ ೬-೮ ಮೀಟರ್ ಎತ್ತರ ಬಳಪುನಂಚಿನ ಉದ್ದವಾದ್ ಕೊಡಿ ಚೂಪಾದ್ ಕುಕ್ಕುದ  ಇರೆತ ಲೆಕ್ಕಂದಿನ ಇರೆ ಇತ್ತ್‌ದ್  ಮರ ನಿಲಿಕೆ ಜೊಂಗಿಲೆ ಜೊಂಗಿಲೆ ಕೇಸರಿ ಬಣ್ಣದ ಪೂ ಉಪ್ಪುಂಡು, ಈ ಮರತ ಕಾಯಿಲು ಕಂದು ಬಣ್ಣೊಡಿಪ್ಪುಂಡು.ಪತ್ತ್ ಸೆಂಟಿಮೀಟರ್‌ದಾತ್ ಉದ್ದವಾದಿಪ್ಪುನ ಕಾಯಿದ ಉಲಯಿ  ಸಾಲಾದ್ ಬಿತ್ತ್ ಉಪ್ಪುಂಡು.
ಮರತ ಪೊಲಬು
ಅಶೋಕ ಮರಕ್ ಸರಕ ಇಂಡಿಕಾ ಪನ್ಪಿನವು ಸಸ್ಯಶಾಸ್ತ್ರದ ಪುದರ್, ಉಂದು ಫಾಬೇಸಿಯಾ ಕುಟುಂಬೊಗು ಸೇರ್ದುಂಡು. ಮರ ನಿಲಿಕೆ ಪೂತ ಜೊಂಗಿಲೆನೇ ಆ ಜೊಂಗಿಲೆಡ್ ಮಸ್ತ್ ಕಿನ್ಯ ಕಿನ್ಯ ಪೂಕುಲು. ಈ ಪೂಕುಲೆಗ್ ೪ ಎಸಲ್ ಇತ್ತ್‌ದ್ ಪೂತ ನಡುಟು ಉದ್ದವಾಯಿನ ಕೇಸರ ಉಪ್ಪುಂಡು. ಪೂ ಅರಳಿನ ಸಮಯೊಡು ಕಿತ್ತಳೆ(ಕೇಸರಿ) ಮಂಜಲ್ ಬಣ್ಣೊಡಿತ್ತ್‌ದ್ ಮನದಾನಿ ತೂನಗ ಕಡುಕೆಂಪುಬಣ್ಣೊಡು ತೊಜುಂಡು. ತೂನಗ, ಒಂಜೇ ಗೊಂಚಲ್‌ಡ್ ರಡ್ಡ್ ಬಣ್ಣದ ಪೂ ತೊಜುಂಡು. ಪೂಕುಲೆಗ್ ಪರಿಮಳ ಇತ್ತ್‌ದ್ ಬಯ್ಯನಗ ಜಾಸ್ತಿ ಪರಿಮಳ ಬರ್ಪುಂಡು. ಈ ಮರಟ್ ಮಸ್ತ್ ಗೆಲ್ಲ್‌ಲು ಉಪ್ಪುಂಡು, ಇರೆಕುಲು ಸುಮಾರು ೧೫ ಸೆಂ.ಮೀ. ಉದ್ದ ಉಪ್ಪುಂಡು. ಅಶೋಕ ಮರಕ್ ಸಂಸ್ಕೃತೊಡು ಅಂಗನಪ್ರಿಯ, ಗಂಧಪುಷ್ಪ ಪನ್ಪಿನ ಪುದರ್ ಉಂಡು.
ನಂಬಿಕೆ
ಅಶೋಕ ಪಂಡ ಶೋಕ ಇಜ್ಜಂದಿನ ಪನ್ಪಿನ ಅರ್ಥ .ಭಾರತೀಯೆರ್ ಈ ಮರನ್ ಭಾರಿ ಪವಿತ್ರತೆಡ್ ತೂಪೆರ.ದಾಯೆಪಂಡ, ಅಶೋಕ ಮರತೊಟ್ಟುಗು ಮಸ್ತ್ ದಂತಕಥೆಕುಲು, ಪುರಾಣಕಥೆಕುಲು ಸೇರ್ದುಂಡು. ನಮ್ಮ ರಾಮಾಯಣದ ಸೀತಾಮಾತೆನ್ ರಾವಣೆ ಅಶೋಕವನಡ್ ದೀದಿತ್ತೆಗೆ. 'ಗೌತಮ ಬುದ್ಧದೇವೆ 'ಅಶೋಕವನೊಟು ಪುಟ್ಟಿದಿನಿ ಪನ್ಪಿನ ಪ್ರತೀತಿ ಉಂಡು ಅಂಚಾದ್ ಬೌದ್ಧವಿಹಾರೊಲೆಡ್ ಈ ಮರಕ್ಕೆ ವಿಶೇಷ ಪ್ರಾಮುಖ್ಯತೆ ಉಂಡು. ಕಾಮದೇವಗ್ ಈ ಮರ ಪಂಡ ಭಾರಿ ಇಷ್ಟ ಪನ್ಪಿನವು ಪುರಾಣೊಲೆಡ್ದ್ ತೆರಿದ್ ಬತ್ತಿನ ವಿಷಯ. ಮರತ ಮುದೆಲ್‌ಗ್ ಪೊಂಜೊಲೆನ ಪಾದದ ಸ್ಪರ್ಶ ಆಂಡ ಈ ಮರ ಪೂ ಬುಡ್ಪುಂಡು ಪನ್ಪಿನ  ನಂಬಿಕೆಯಿದೆ. ಕವಿ ಕಾಳಿದಾಸನ ಮಾಲವಿಕಾಗ್ನಿ ಮಿತ್ರ ಗ್ರಂಥೊಡು ಅಗ್ನಿಮಿತ್ರನ ಪ್ರೇಯಸಿ ಮಾಲವಿಕಾ, ಅಶೋಕ ಮರ ಪೂ ಬುಡಿಯೆರೆಗಾತ್ರ ಆ ಮರತ ತಿರ್ತ್ ನರ್ತನ ಮಲ್ತಿನ  ವಿಷಯ ಉಂಡುಗೆ. ಪುರಾಣದ ಪ್ರಕಾರ ಇಲ್ಲ್‌ದ ಎದುರುಡು ಅಶೋಕ ಮರನ್ ನಡ್ಂಡ ಸಂಸಾರದ ಮಾತ ದುಃಖ ನಿವಾರಣೆ ಆಪುಂಡುಗೆ ನಮ್ಮ ಕಷ್ಟನಲೆನ್ ಆ ಮರತೊಟ್ಟುಗು ಪಂಡೊಂಡ ನಮ್ಮ ಕಷ್ಟೊಲು ದೂರ ಆಪುಂಡುಗೆ
ಉಲ್ಲೇಕೊ
ವರ್ಗೊ:ಮರೊಕುಲ್
ರಾಣಿ ಕರ್ಣಾ
ರಾಣಿ ಕರ್ಣಾ(ಪುಟ್ಟು:7 ಮೇ 2018) ಮೇರ್ ಒರ್ತಿ ಕಥಕ್ ನೃತ್ಯಗಾರ್ತಿ. ನೃತ್ಯಾಚಾರ್ಯ ನಾರಾಯಣ್ ಪ್ರಸಾದ್ ಬೊಕ್ಕ ಸುಂದರ್ ಪ್ರಸಾದ್ ಮೆರೆನ ಗುರುಕುಲಾದಿತ್ತೆರ್. ಗುರು ಹಿರಾಲಾಲ್ ಮೆರೆನ ನೇತೃತ್ವೊಡು ಜೈಪುರ ಘರಾನಾ ಶೈಲಿ ಅಂಚನೆ ಪಂಡಿತ್ ಬಿರ್ಜು ಮಹಾರಾಜ್ ಮೆರೆನ ಲಕ್ನೋ ಘರಾನಾ ನೀತಿನ್ ಕಲ್ತೆರ್. ನಾಟ್ಯ ಕ್ಷೇತ್ರೊಡು ಮೇರ್ ಮಲ್ದಿನ ಸೇವೆನ್ ತೂದು, ಭಾರತ ಸರ್ಕಾರ ೨೦೧೪ ನೇ ಇಸವಿಡ್ ಮೆರೆಗ್ ನಾಲನೇ ಅತ್ಯುನ್ನತ ನಾಗರಿಕ ಪ್ರಶಸ್ತಿ ಆಯಿನ ಪದ್ಮಶ್ರೀ ಮಾನಾದಿಗೆನ್ ಕೊರುಂಡು.
ಪುಟ್ಟು ಬೊಕ್ಕ ಬರವು
ರಾಣಿ ಕರ್ಣಾ ಮೇರ್ ೧೯೩೯ ನೇ ಇಸವಿಡ್ ಹೈದರಾಬಾದ್ ದ ಸಿಂಧಿ ಕುಟುಂಬೊಡು ಪುಟ್ಟಿಯೆರ್. ಅರೆನ ಪೊಪ್ಪ ಅಸ್ಸಂದಾಸ್ ಕರ್ಣಾ ಮೇರ್ ಮೂಲತಃ ಲಾರ್ಕಾನಾ ಪ್ರದೇಸೊದ ಕರ್ಣಮಲಾನಿ ಪನ್ಪಿನ ಕುಟುಮೊಗು ಸೇರ್ದಿನಾರ್. ೧೯೪೨ ಡ್ ರಾಣಿ ಮೂಜಿ ವರ್ಸೊದ ಬಾಲೆ ಆದುಪ್ಪುನಗ, ಮೆರೆನ ಕುಟುಮದಕ್ಲ್ ದೆಹಲಿಗ್ ವಲಸೆ ಬರ್ಪೆರ್. ದಿಲ್ಲಿಡ್ ಸಾಲೆಗ್ ಪೋದು ಪ್ರಾತಮಿಕ ಬರವುನ್ ಪಡೆದ್ ಅಲ್ತನೇ ಹಿಂದೂ ಕಾಲೇಜ್ ಡ್ ಸಸ್ಯಶಾಸ್ತ್ರೊಡ್ ಪದವಿನ್ ಪಡೆಯೆರ್. ರಾಣಿ ಕರ್ಣಾ ಮೇರ್ ನಾಲ್ ವರ್ಸೊದ ಬಾಲೆ ಆದುಪ್ಪುನಗನೇ ನೃತ್ಯ ಕಲ್ಪರೆ ಸುರು ಮಲ್ತಿತ್ತೆರ್. ಕಥಕ್ ಅತ್ತಂದೇ ಒಡಿಸ್ಸಿ, ಮಣಿಪುರಿ, ಭರತನಾಟ್ಯ ನೃತ್ಯೊ ಪ್ರಕಾರೊಲೆನ್ಲಾ ಮೇರ್ ಕಲ್ತ್ದೆರ್. ೧೯೬೩ ನೇ ಇಸವಿಡ್ ಓಡಿಯಾ ಕುಟುಮೊಗು ಮೆರೆನ್ ಮದಿಮೆ ಮಲ್ತ್‍ದ್ ಕೊರಿಯೆರ್.
ಸಂಸ್ಕೃತಿಕಿ ಶ್ರೇಯಸ್ಕರ್
೧೯೯೫ ನೇ ಇಸವಿಡ್ ರಾಣಿ ಕರ್ಣಾ ಮೇರ್, ಕಥಕ್ ನೃತ್ಯೊದ ಬಗ್ಗೆ ಪ್ರಚಾರ ಅಂಚನೆ ಅಬಿವೃದ್ದಿ ಮಲ್ಪುನ ಉದ್ದೇಸೊಡು 'ಸಂಸ್ಕೃತಿಕಿ ಶ್ರೇಯಸ್ಕರ್' ಪನ್ಪಿನ ಡಾನ್ಸ್ ಅಕಾಡೆಮಿನ್ ಸ್ಥಾಪನೆ ಮಲ್ತೆರ್. ಈ ಅಕಾಡೆಮಿ ಕಲ್ಕತ್ತೊದ ಜೋದ್ಪುರ್ ಪಾರ್ಕ್‍ದ ಬರೀಟ್ ನಿಲೆಯಾತ್ಂಡ್, ಅಕಾಡೆಮಿದ ಜೋಕುಲು ಇಡೀ ಭಾರತೊಡೇ ನಡಪಿನ ವಿದೊವಿದೊತ್ತ ಸಾಂಸ್ಕೃತಿಕ ಉತ್ಸವೊಲೆಡ್ ಪಾಲ್ ಪಡೆತೆರ್: ಉಂದು ಅಕಾಡೆಮಿ,ಕಾಲಿ ಕೋರ್ಸ್ ಅತ್ತಂದೆ, ತರಬೇತಿ ಅಂಚನೆ ನೇರ ಪ್ರದರ್ಸೊನೆನ್ಲಾ ಕೊರ್ಪುಂಡು. ಕಾರ್ಯಗಾರೊಲೆನ್ ನಡಪಾವರೆ ರವೀಂದ್ರ ಭಾರತಿ ವಿಶ್ವವಿದ್ಯಾನಿಲಯೊ ಬೊಕ್ಕ ನೆಹರು ಚಿಲ್ಡ್ರನ್ಸ್ ಮ್ಯೂಸಿಯಂ,ಡೆಲ್ಲಿ ನೆತ್ತೊಟ್ಟುಗು ಈ ಅಕಾಡೆಮಿ ಸೇರ್ದ್ಂಡ್. ಈ ಅಕಾಡೆಮಿಗ್ ಒಡಿಶಾಡ್ ಒಂಜಿ ಸಹಾಯಕ ಕೇಂದ್ರೊಲಾ ಉಂಡು.
ಮಾನಾದಿಗೆಲು
೨೦೧೪ ನೇ ಇಸವಿಡ್ ರಾಣಿ ಕರ್ಣಾ ಮೆರೆಗ್ ಭಾರತ ಸರ್ಕಾರೊರ್ದ್ ಪದ್ಮಶ್ರೀ ಪ್ರಶಸ್ತಿನ್ ಕೊರುಂಡು. ಅವ್ ಅತ್ತಂದೆ ಮೆರೆಗ್ ನನಲಾ ಸುಮಾರ್ ಮಾನಾದಿಗೆಲೆನ್ ಭಾರತ ಸರ್ಕಾರೊ ಕೊರ್ತುಂಡು: ಅವ್ ಅತ್ತಂದೆ ಮೆರೆಗ್ ನನಲಾ ಸುಮಾರ್ ಮಾನಾದಿಗೆ ಗೌರವೊಲು ತಿಕ್‍ದ್ಂಡ್:
ಉಲ್ಲೇಕೊಲು
ವರ್ಗೊ:ಕಲಾವಿದೆರ್
ನವದುರ್ಗಾ
ನವದುರ್ಗಾ:ಹಿಂದೂ ದರ್ಮೊಡ್ ದುರ್ಗಾ ದೇವಿನ ಒರುಂಬ ಅವತಾರ ಉಂಡು. ಈ ಒರುಂಬ ದೇವಿಲೆನ್ ಮಾರ್ನೆಮಿ(ನವರಾತ್ರಿ)ದ ಸಮಯೊಡು ಪೂಜೆ ಮಲ್ಪುವೆರ್. ಪಾರ್ವತಿ ದೇವಿನ ಒರುಂಬ ಅವತಾರೊಲು: ಶೈಲಪುತ್ರಿ, ಬ್ರಹ್ಮಚಾರಿಣಿ, ಚಂದ್ರಘಂಟಾ ದೇವಿ, ಕೂಷ್ಮಾಂಡ ದೇವಿ, ಸ್ಕಂದಮಾತಾ, ಕಾಳರಾತ್ರಿ, ಕಾತ್ಯಾಯನಿ, ಮಹಾಗೌರಿ ಬೊಕ್ಕ ಸಿಧ್ಧಿಧಾತ್ರಿ.
ಬೇತೆ ಅವತಾರೊಲು
ಆಂಧ್ರಪ್ರದೇಶದ ವಿಜಯವಾಡ ಪನ್ಪಿನ ಊರುಡು ಕನಕದುರ್ಗಾ ಪನ್ಪಿನ ದೇವಸ್ತಾನೊಡು ನವರಾತ್ರಿದ ಒಂಬತ್ತು ದಿನೊಟ್ಟು ಅಪ್ಪೆ ರಾಜರಾಜೇಶ್ವರಿನ ಒರುಂಬ ಅವತಾರೊನ್ ನವದುರ್ಗೆ ಆದ್ ಆರಾಧನೆ ಮಲ್ಪುವೆರ್.
ದೇವಿ ಶೈಲಪುತ್ರಿನ ಕತೆ
ದೇವಿ ಶೈಲಪುತ್ರಿ ಆದಿ ಪರಾಶಕ್ತಿ, ಪರ್ವತ ರಾಜೆ ಹಿಮವಂತೆನ ಮಗಲಾದ್ ಪುಟ್ಟಿಯೆರ್. ಪ್ರಜಾಪತಿ ಬ್ರಹ್ಮ ದೇವೆರೆನ ಮಗೆ ದಕ್ಷ ತನ್ನ ೨೭ ಮಗಲರ್ಲೆನ್ ಚಂದ್ರಗ್ ಮದಿಮೆ ಮಲ್ತ್‍ದ್ ಕೊರ್ಪೆರ್. ಅವೆಟ್ಟ್ ಒರಿಯಿನ ದಾಕ್ಷಾಯಿಣಿ ಶಿವ ದೇವೆರೆನ್ ಒಲಿಸಾವೆರ್. ದಕ್ಷ ಮಹಾರಾಜೆರೆಗ್ ಶಿವನ್ ಮರ್ಮಯೆನ ರೂಪೊಡು ಒಪ್ಪರೆ ಇಷ್ಟ ಇಜ್ಜಾಂಡ್. ಮಸಣೊಡ್, ಕಂಟೆಲ್‍ಗ್ ಉಚ್ಚುನ್ ಸುತ್ತುದ್ ಇತ್ತಿನ ಶಿವನೈರ್ದ್ ತನ್ನ ಬಂಗಾರ್‍ದಂಚಿನ ಮಗಲೆಗ್ ನೆರ್ದಲಾ ಎಡ್ಡೆ ಸಂಬಂಧ ತಿಕ್ಕುದು ಪಂಡ್‍ದ್ ಪನೊಂದಿತ್ತೆರ್. ಒರ ದಕ್ಷ ಮಹಾರಾಜೆರ್ ಮಲ್ಲ ಯಜ್ಞೊನ್ ಏರ್ಪಾಡ್ ಮಲ್ತಿತ್ತೆರ್. ಅವೆಕ್ಕ್ ತನ್ನ ಮಾತ ಜೋಕ್ಲೆನ್ ಮರ್ಮಯನಕ್ಲೆನ್ ಲೆತ್ತಿತ್ತೆರ್. ದಕ್ಷ ಮಹಾರಾಜೆರ್ ಅರಮನೆ ದುಲಾಯಿ ಬನ್ನಗ ಮಾತ ಲಕ್ಕ್ ದ್ ಉಂತುದು ಗೌರವ ಕೊರ್ಪೆರ್ ಆಂಡ ಬ್ರಹ್ಮ ದೇವೆರ್ ಬೊಕ್ಕ ಶಿವ ದೇವೆರ್ ಲಕ್ಕ್ ದ್ ಉಂತುಜೆರ್. 'ಶಿವ ದೇವೆರ್ ಆದಿಪ್ಪೊಲಿ ಆಂಡ ಸಂಬಂಧೊಡ್ ಯಾನ್ ಅರೆಗ್ ಮಾಮು ಆವೊಡು ಆ ಸಂಬಂದೊಗ್ ಆಂಡಲಾ ಗೌರವ ಕೊರ್ದು ಲಕ್ಕ್ ದ್ ಉಂತುದೊಲಿ' ಪಂಡ್ಂಡ್ ಮನಸ್ಸ್ ಡೇ ದಕ್ಷ ಮಹಾರಾಜೆರ್ ಕೋಪೊಡು ಎನ್ನೊನ್ವೆರ್. ಅಂಚಾದ್ ಶಿವ ದೇವೆರೆಗ್ ಅವಮಾನ ಮಲ್ಪೊಡು ಪಂಡ್ಂದ್ ನನೊಂಜಿ ಯಜ್ಞೊನ್ ಏರ್ಪಾಡ್ ಮಲ್ತ್‍ದ್ ಅವೆಕ್ಕ್ ಮಗಲ್ ಆಯಿನ ದಾಕ್ಷಾಯಿಣಿ ಅಂಚನೆ ಮರ್ಮಯೆ ಆಯಿನ ಶಿವನ್ ಆ ಯಜ್ಞೊಗ್ ಲೆಪ್ಪೋಲೆ ಕೊರ್ಪುಜೆರ್. ಪೊಪ್ಪ ಯಾಗೊನ್ ಆಯೋಜನೆ ಮಲ್ದಿನ ವಿಸಯೊನ್ ಕೇನ್ದ್ ದಾಕ್ಷಾಯಿಣಿ(ಸತಿ) ತನ್ನ ಕಂಡನೆ ಆಯಿನ ಶಿವ ದೇವೆರೆಡ ನಮಲಾ ಆ ಯಾಗಗ್ ಪೋಯಿ ಪಂಡ್‍ದ್ ಹಠ ಮಲ್ಪುವೆರ್. ಅವೆಕ್ಕ್ ಶಿವ ದೇವೆರ್ ನಮಕ್ ಲೆಪ್ಪೋಲೆ ಇಪ್ಪಂದಿನಲ್ಪ ವೊವ್ವೇ ಶುಭ ಸಮಾರಂಭ ಆವಡ್ ಏಪೊಗ್ಲಾ ಪೋವರೆ ಬಲ್ಲಿ ಅವ್ ಬೇತೆ ಇಲ್ಲಗ್ ಆವಡ್ ಅಪ್ಪೆ ಇಲ್ಲಗ್ ಆವಡ್ ಪಂಡ್‍ದ್ ಪನ್ಪೆರ್. ಆಂಡ ದಾಕ್ಷಾಯಿಣಿ ಪೊಪ್ಪ ಬೇಲೆದ ನಡುಟು ನಮನ್ ಲೆಪ್ಪರೆ ಮದತ್‍ದ್ ಇಪ್ಪೊಡು, ಅಪ್ಪೆ ಇಲ್ಲಗ್ ಪೋವರೆ ಮಗಲೆಗ್ ಲೆಪ್ಪೋಲೆ ದಾಯೆ ಪಂಡ್‍ದ್ ಪ್ರಶ್ನೆ ಮಲ್ಪುವೆರ್. ಪೋಪುನ ಬೊರ್ಚಿಂದ್ ಪಂಡಲಾ ದೇವಿ ಕೇನುಜೆರ್. ಅಂಚಾದ್ ದೇವಿನ ಹಠೊಕ್ಕಾತ್ರ ಶಿವ ದೇವೆರ್ ದಕ್ಷ ಮಹಾರಾಜೆರೆನ ಇಲ್ಲಗ್ ಯಾಗೊಗ್ ಲೆತೊಂದ್ ಪೋಪೆರ್. ಮೊಕ್ಲೆನ್ ಇರುವೆರೆನ್ ತೂದು ದಕ್ಷ ಮಹಾರಾಜೆರ್ 'ಲೆಪ್ಪೋಲೆ ಇಪ್ಪಂದೆನೇ ಈ ಎನ್ನ ಇಲ್ಲಗ್ ಬಯ್ದನಾ? ನಿನ್ನ ಕಂಡನ್ಯನ್ಲಾ ಲೆತೊಂದ್ ಬಯ್ದ ಅತಾ' ಪಂಡ್‍ದ್ ಅವಮಾನ ಮಲ್ಪುವೆರ್. ಅವಮಾನ ಮಲ್ತ್ಂಡಲಾ ಅವೆನ್ ದೇವಿ ತಡೆತೊಂದು ಕುಲ್ಲುವೆರ್. ಕುಡ ಯಾಗ ಸುರು ಆಯಿ ಬೊಕ್ಕ ಶಿವನ್ ದಕ್ಷ ಮಹಾರಾಜೆರ್ ಅವಮಾನ ಮಲ್ಪುವೆರ್. ಮಾತೆರೆನ ಎದುರು ತನ್ನ ಕಂಡನ್ಯಗ್ ಅವಮಾನ ಮಲ್ತೆರ್ ಪಂಡ್‍ದ್ ದೇವಿ ಎದುರಿತ್ತಿನ ಅಗ್ನಿಕುಂಡೊಗು ಲಾಗಿವೆರ್. ಇಂಚ ದೇವಿನ ಸರೀರ ಬಸ್ಮ ಆಪುಂಡು. ಬಸ್ಮ ಆಯಿನ ದೇವಿ ನನೊಂಜಿ ಜನ್ಮೊಡು ಹಿಮವಂತೆನ ಮಗಲ್ ಶೈಲಪುತ್ರಿಯಾದ್ ಜನ್ಮ ಪಡೆಪೆರ್. ಉಂದೆರ್ದ್ ಬೊಕ್ಕ ಶಿವ ದೇವೆರ್ ತನ್ನ ಬೊಡೆದ್ದಿನ್ ಅಪ್ಪೆ ಇಲ್ಲಗ್ ವರ್ಷೊಡ್ ಪತ್ತ್ ಸರ್ತಿ ಮಾತ್ರ ಪೋಪುನ ಅವಕಾಶೊನ್ ಕೊರ್ಪೆರ್. ಇತ್ತೆಲಾ ಮಾರ್ನೆಮಿದ ಸಮಯೊಡು ಮಗಲರ್ಲೆನ್ ಅಪ್ಪೆ ಇಲ್ಲಗ್ ಲೆಪ್ಪುನ ಕ್ರಮ ಉಂಡು.
ಬ್ರಹ್ಮಚಾರಿಣಿ ದೇವಿನ ಕತೆ
ಪಾರ್ವತಿಯಾದ್ ದೇವಿ ಹಿಮವಂತೆನ ಮಗಲಾದ್ ಪುಟ್ಟಿ ಬೊಕ್ಕ ಶಿವನ್ ತನ್ನ ಕಂಡನೆಯಾದ್ ಪಡೆವೊಡ್ ಪನ್ಪಿನೈಕ್ ನಾರದನ ಉಪದೇಶೊದಂಚನೆ ದೇವಿ ಕಠೋರ ತಪಸ್ಸ್ ನ್ ಮಲ್ಪುವೆರ್. ಅಂಚಾದ್ ಈ ದೇವಿಗ್ ಬ್ರಹ್ಮಚಾರಿಣಿ ಪನ್ಪಿನ ಪುದರ್ ಬತ್ತ್ಂಡ್. ತಪಸ್ಸು ಮಲ್ಪಿನ ಪೊರ್ತುಡು ದೇವಿ ಒಂತೆ ಸಮಯ ಕಾಲಿ ಪೂ-ಪರ್ಂದ್, ಇರೆನ್ ಸೇವನೆ ಮಲ್ತೊಂದಿತ್ತೆರ್. ಅವೆರ್ದ್ ಬೊಕ್ಕ ಅವೆನ್ಲಾ ತಿನೊಂದಿತಿಜೆರ್. ಅಂಚಾದ್ ಈ ದೇವಿನ್ ಅಪರ್ಣಾ ಪಂದ್ಲಾ ಲೆತ್ತೊಂದಿತ್ತೆರ್. ದೇವಿನ ತಪಸ್ಸ್ ಗ್ ಮೆಚ್ಚಿದ್ ಶಿವ ದೇವೆರ್ ಸನ್ಯಾಸಿ ರೂಪೊಡು ಬತ್ತ್ ದ್ ದೇವಿನ ನಿಷ್ಠೆನ್ ಪರೀಕ್ಷೆ ಮಲ್ಪುವೆರ್. ದೇವಿನ ನಿಷ್ಠಿಗ್ ಮೆಚ್ಚಿದ್ ಅರೆನ ತಪಸ್ಸ್ ಗ್ ಶಿವ ದೇವೆರ್ ಒಲಿವೆರ್.
ಚಂದ್ರಘಂಟಾ ದೇವಿನ ಕತೆ
ಶಿವ ಬೊಕ್ಕ ಪಾರ್ವತಿ ದೇವೆರೆನ ಮದಿಮೆದ ದಿನೊತ್ತಾನಿ ಪಾರ್ವತಿ ದೇವೆರ್ ಚಂದ್ರಘಂಟಾ ರೋಪೊನ್ ಧಾರಣೆ ಮಲ್ತೆರ್ ಪನ್ಪಿನ ಕತೆ ಉಂಡು. ಹಿಮವಂತ ಬೊಕ್ಕ ಮೈನಾ ದೇವಿನ ಮಗಲಾದ್ ಪುಟ್ಟಿನ ಪಾರ್ವತಿ ದೇವಿ ಶಿವ ದೇವೆರೆನ್ ಮದಿಮೆ ಆವರೆ ಕಠಿಣ ತಪಸ್ಸ್ ಮಲ್ಪುವೆರ್. ಅರೆನ ಕಠೋರ ತಪಸ್ಸ್ ಗ್ ಮೆಚ್ಚಿದ್ ಶಿವ ದೇವೆರ್ ಪಾರ್ವತಿನ್ ಮದಿಮೆ ಆವರೆ ಒಪ್ಪುವೆರ್. ಅಂಚಾದ್ ಅರಮನೆಟ್ಟ್ ಅಕ್ಲೆನ ಮದಿಮೆದ ತರಾಯಿ ಸುರು ಆಂಡ್. ಸ್ಮಶಾನವಾಸಿ ಆಯಿನ ಶಿವೆ ತನ್ನ ಭಯಾನಕ ರೂಪೊಡು, ತನ್ನ ಗಣಕ್ಲೆನೊಟ್ಟುಗು ಮೆರವಣಿಗೆಡ್ ಅರಮನೆಗ್ ಬರ್ಪೆರ್. ಬೂದಿಡ್ ಮುರ್ಕುದಿನ ಮೈ, ಕಂಟೆಲ್‍ಡ್ ನಾಗೆ, ಗಂಟ್‍ದಿಂಜಿದಿನ ಜಟೆ, ಅರೆನೊಟ್ಟು, ಋಷಿಮುನಿಕುಲು, ಅಘೋರಿಲು ಸೇರ್ದಿನ ವಿಚಿತ್ರ ಮೆರವಣಿಗೆನ್ ತೂದು ಪಾರ್ವತಿ ದೇವಿನ ಅಪ್ಪೆಗ್ ತರೆತಿರ್ಗುಂಡು. ಮದಿಮೆಗ್ ಸೇರ್ದಿನ ಜನಕ್ಲೆಗ್ಲಾ ಶಿವ ದೇವೆರೆನ ಈ ವಿಚಿತ್ರ ರೋಪೊನು ತೂದು ಪೋಡಿಗೆ ಸೇರುಂಡು, ನೆಕ್ಕಾತ್ರ ಪಾರ್ವತಿ ದೇವೆರ್ ಚಂದ್ರಘಂಟಾ ಅವತಾರೊಡು ಬತ್‍ದ್ ಶಿವ ದೇವೆರೆಡ ರಾಜಕುಮಾರನ ರೂಪೊಡು ಬರೊಡು ಪಂಡ್‍ದ್ ಬೇಡುವೆರ್. ಶಿವ ದೇವೆರ್ ರಾಜಕುಮಾರನ ರೂಪೊಡು ಬತ್ತಿ ಬೊಕ್ಕ ಪಾರ್ವತಿ ಬೊಕ್ಕ ಶಿವ ದೇವೆರೆನ ಮದಿಮೆ ಆಪುಂಡು. ರಕ್ಕಸೆರಾಯಿನ ಶುಂಭ ಅಂಚನೆ ನಿಶಂಭುನ್ ಸೋಪಾವರೆ ಪಾರ್ವತಿ ದೇವಿ ಕೌಶಿಕಿ ಅವತಾರೊಡು ಬರ್ಪೆರ್. ಕೌಶಿಕಿ ರೂಪೊನೇ ರಕ್ಕಸೆರೆನ ವಿನಾಶೊಗ್ ಕಾರಣ ಆವು ಪಂಡ್‍ದ್ ಸೂಚನೆ ಇತ್ತ್ಂಡ್. ಶುಂಭ ತನ್ನ ಮೆಗ್ಗೆ ನಿಶುಂಭುಗು ಮದಿಮೆ ಮಲ್ಪರೆ ಕೌಶಿಕಿನ್ ಲೆತೊಂದ್ ಬರ್ರೆ ಧೂಮ್ರಲೋಚನ ಪನ್ಪಿನ ರಕ್ಕಸನ್ ಕಡಪುರ್ವೆ. ಇಂಚ ಒತ್ತಾಯೊಡು ಕೌಶಿಕಿನ್ ಲೆತೊಂದ್ ಬರ್ರೆ ಪೋನಗ ಕಾಲಿ ಒಂಜಿ ಹೂಂಕಾರೊಡು ಧೂಮ್ರಲೋಚನನ್ ದೇವಿ ನಾಶ ಮಲ್ಪುವೆರ್.
ಉಂದೆನ್ಲಾ ತೂಲೆ
ಮಾರ್ನೆಮಿ
ಉಲ್ಲೇಕೊಲು
ವರ್ಗೊ:ದೇವೆರ್ ವರ್ಗೊ:ನವದುರ್ಗೆ
ಚಂದನಾ ಅನಂತಕೃಷ್ಣ
ಚಂದನಾ ಅನಂತಕೃಷ್ಣ ಮೇರ್ ಕಿರುತೆರೆ ನಟಿ, ರಂಗಭೂಮಿ ಕಲಾವಿದೆ, ಗಾಯಕಿ ಅಂಚನೆ ಭರತನಾಟ್ಯ ಕಲಾವಿದೆ. ಎಚ್ಚಾದ್ ಮೇರ್ ಕನ್ನಡ ದಾರವಾಹಿ ಬೊಕ್ಕ ಕನ್ನಡ ಡಾನ್ಸ್ ಶೋ ಲೆಡ್ ಇತ್ತೆರ್. ಕನ್ನಡದ ಕಲರ್ಸ್ ಸೂಪರ್ ಚಾನೆಲ್‍ಡ್ ಪ್ರಸಾರ ಆವೊಂದಿತ್ತಿನ ರಾಜ ರಾಣಿ (ಧರಣಿ ರಮೇಶ್ ಮೆರೆನ ನಿರ್ದೇಶನೊದ) ಪನ್ಪಿನ ದಾರವಾಹಿದ ಮೂಲಕ ಮೇರ್ ಕನ್ನಡ ಕಿರುತೆರೆಗ್ ಪಾದಾರ್ಪಣೆ ಮಲ್ತೆರ್. ಅವೆಟ್ಟ್ ಚುಕ್ಕಿ ಪನ್ಪಿನ ಪಾತ್ರೊನ್ ಮಲ್ತೊಂದಿತ್ತೆರ್. ದಾರವಾಹಿ, ನೃತ್ಯ, ಸಂಗೀತ ಅತ್ತಂದೆ ಬಿಗ್ ಬಾಸ್ ೭ ಡ್ ಒಂಜಿ ಸ್ಪರ್ದಿಯಾದ್ಲಾ ಮೇರ್ ಪೋದಿತ್ತೆರ್. ಕನ್ನಡ ಮಾತ್ರ ಅತ್ತಂದೆ ಮೇರ್ ತೆಲುಗು ದಾರವಾಹಿಲೆಡ್ಲಾ ಅಭಿನಯ ಮಲ್ತ್ದೆರ್. ಮೇರ್ ತೆಲುಗು ದಾರವಾಹಿ ಆಯಿನ ವರುಧಿನಿ ಪರಿಣಯಂ ನೆತ್ತ ಮೂಲಕ ತನ್ನ ನಟನಾ ವೃತ್ತಿನ್ ಸುರು ಮಲ್ತೆರ್. ನಟನೆ ಅತ್ತಂದೆ ಮೇರ್ ನಿರೂಪಕಿಯಾದ್ ಹಾಡು ಕರ್ನಾಟಕ ಹಾಡು ಸಾಧು ಕೋಕಿಲಾ, ಇಂದು ನಾಗ್ರಾಜ್ ಮೊಕುಲು ತೀರ್ಪುಗಾರೆರಾದ್ ಇತ್ತಿನ ಈ ಸಂಗೀತ ರಿಯಾಲಿಟಿ ಶೋಡ್  ಬೇಲೆ ಮಲ್ತ್‍ದೆರ್. ಅಂಚನೆ 2019 ನೇ ಇಸವಿಡ್ ಕಲರ್ಸ್ ಕನ್ನಡೊಡ್ ಪ್ರಸಾರ ಆವೊಂದಿತ್ತಿನ ಬಿಗ್ ಬಾಸ್ 7 ನೇ ಸೀಸನ್‍ಡ್ ಸ್ಪರ್ದಿಯಾದ್ ರವಿ ಬೆಳಗೆರೆ, ಸುಜಾತಾ ಅಕ್ಷಯ, ಅಮೂಲ್ಯ, ವಿಜೆ ಅಗ್ನಿ, ವಿಜಯಲಕ್ಷ್ಮಿ, ಜೈ ಜಗದೀಶ್, ಭೂಮಿ ಶೆಟ್ಟಿ, ಶ್ವೇತಾ ಪ್ರಸಾದ್ ಮೊಕ್ಲೆನೊಟ್ಟುಗು ಮೇರ್ಲಾ ಒರ್ತಿಯಾದಿತ್ತೆರ್.
ಪುಟ್ಟು
ದಕ್ಷಿಣ ಭಾರತೊದ ಹಿಂದು ಕುಟುಮೊಗು ಸೇರಿನ ಚಂದನಾ ಕರ್ನಾಟಕೊದ ತುಮಕೂರುಡ್ ಪುಟ್ಟಿಯೆರ್.
ಬರವು
ಮೇರ್ ಪ್ರಾಥಮಿಕ ಬರವುನು ಮೇರ್ ತುಮಕೂರುದ ಟಿವಿಎಸ್ ಶಾಲೆಡ್ ಪಡೆಯೆರ್, ಪದವಿಪೂರ್ವ ಶಿಕ್ಷಣೊನು ಆಳ್ವಾಸ್ ಕಾಲೇಜು ಮೂಡುಬಿದಿರೆ ಅಂಚನೆ ಪದವಿ ಶಿಕ್ಷಣೊನು ಸೇಂಟ್ ಜೋಸೆಫ್ ಕಾಲೇಜ್ ಆಫ್ ಕಾಮರ್ಸ್, ಬೆಂಗಳೂರುಡ್ ಕಲ್ತೆರ್. ಕಲ್ತೊಂದಿಪ್ಪುನಗನೆ ಮೆರೆಗ್ ನೃತ್ಯ, ಸಂಗೀತ ಅಂಚನೆ ನಟನೆದ ಮಿತ್ತ್ ಆಸಕ್ತಿ ಇತ್ತ್ಂಡ್.
ವೃತ್ತಿ ಜೀವನೊ
ಮನರಂಜನಾ ಉದ್ಯಮೊಡು ಚಂದನಾ ಮೆರೆಗ್ ಜನಪ್ರಿಯತೆ ತಿಕ್ಕಿನಿ ರಾಜಾ ರಾಣಿ ಪನ್ಪಿನ ಕನ್ನಡ ದಾರವಾಹಿರ್ದ್. ಅವೆಟ್ಟ್ ಮೇರ್ ಚುಕ್ಕಿ ಪನ್ಪಿನ ಪ್ರಮುಕ ಪಾತ್ರೊಡ್ ನಟನೆ ಮಲ್ತ್ದೆರ್. ಮೇರ್ ತನ್ನ ವೃತ್ತಿಜೀವನೊನ್ ವರುಧಿನಿ ಪರಿಣಯಂ ಪನ್ಪಿನ ತೆಲುಗು ದಾರವಾಹಿದ ಮುಕೇನ ಸುರು ಮಲ್ತೆರ್. ರಾಜಾ ರಾಣಿ ದಾರವಾಹಿರ್ದ್ ಬೊಕ್ಕ ಮೇರ್ ಕಲರ್ಸ್ ಕನ್ನಡ ಚಾನೆಲ್‍ಡ್ ಪ್ರಸಾರ ಆವೊಂದಿತ್ತಿನ ಡಾನ್ಸಿಂಗ್ ಚ್ಯಾಂಪಿಯನ್ ಪನ್ಪಿನ ಡಾನ್ಸ್ ರಿಯಾಲಿಟಿ ಶೋಡ್ ಸ್ಪರ್ದಿಯಾದ್ ಬಾಗವಹಿಸಾದೆರ್. ಇಂಚನೆ ನನೊಂಜಿ ಕನ್ನಡ ದಾರವಾಹಿ ಆಯಿನ ಹೂ ಮಳೆ ಪನ್ಪಿನ ಕನ್ನಡ ದಾರವಾಹಿಡ್ ಲಹರಿ ಪನ್ಪಿನ ಮುಕ್ಯ ಪಾತ್ರೊಡ್ ನಟನೆ ಮಲ್ತ್‍ದೆರ್. ನಟನೆ ಅತ್ತಂದೆ ಮೇರ್ ಹಾಡು ಕರ್ನಾಟಕ ಹಾಡು ಪನ್ಪಿನ ಸಂಗೀತ ರಿಯಾಲಿಟಿ ಪ್ರದರ್ಸನೊಡ್ ನಿರೂಪಕಿಯಾದ್ಲಾ ಬೇಲೆ ಮಲ್ತ್ದೆರ್. ಅಂಚನೆ 2019 ನೇ ಇಸವಿಡ್ ಚಂದನಾ ಕನ್ನಡದ ರಿಯಾಲಿಟಿ ಶೋ ಆಯಿನ ಬಿಗ್ ಬಾಸ್ 7 ಡ್ ರವಿ ಬೆಳಗೆರೆ, ಸುಜಾತಾ ಅಕ್ಷಯ, ಅಮೂಲ್ಯ, ವಿಜೆ ಅಗ್ನಿ, ವಿಜಯಲಕ್ಷ್ಮಿ, ಜೈ ಜಗದೀಶ್, ಭೂಮಿ ಶೆಟ್ಟಿ, ಶ್ವೇತಾ ಪ್ರಸಾದ್ ಮೊಕ್ಲೆನೊಟ್ಟುಗು ಮೇರ್ಲಾ ಸ್ಪರ್ದಿಯಾದ್ 84 ದಿನ ಬಿಗ್ ಬಾಸ್ ದ ಇಲ್ಲಡ್ ಇತ್ತೆರ್.
ನಟಿಯಾದ್
ಚಂದನಾ ಮೇರ್ ನಟಿಯಾದ್ ಸುಮಾರ್ ಕನ್ನಡ ಬೊಕ್ಕ ತೆಲುಗು ದಾರವಾಹಿಲೆಡ್ ನಟನೆ ಮಲ್ತ್‍ದೆರ್.
ಉಲ್ಲೇಕೊಲು
ವರ್ಗೊ:ಪೊಂಜೊವುಲು ವರ್ಗೊ:ರಂಗಭೂಮಿ ಕಲಾವಿದೆರ್
ಅಜಕೊಲು
ಅಜಕೊಲು ಒಂಜಿ ಕುಂಟು ಅಜಿಡಿಯರ ಬೊಡಾತ್ ಮಾಂತಿನ ಮರತ್ತೊ ಒಂಜಿ ಸೊತ್ತು.
ಸಬ್ದೊ ಅರ್ತೋ
ಅಜಿಡುನ ಕೋಲು - ಅಜಕೋಲು, ಅಜಕೊಲು. ಉಡುಪಿದಂಜಿ ನೆಕ್ಕ್ ಮಂಕ್ ಡಿ ಪಂಡ್ದ್ ಲಾ ಪನ್ಪೆರ್. ಅಜಿ ಪಂಡ ಉಲುಂಗುನ ಪಂದ್ ಅರ್ತೊ.
ಅಜಕೊಲುತ ರೂಪೊ
ಉಂದು ರಡ್ಡ್ ಪುಡೆಟ್ಟ್ ಮರಟ್ ಮಾನ್ತಿ ಸಮೊ ಸಮೊ ಅತ್ ಒಟ್ಟೆ ಮಾಂತಿನ ತುಂಡುಲು. ನೆಕ್ಕ್ ಪೊರ್ಲುಡೆ ಗೀಸ್‌ದ್ ಬೊಂಡು ದೆತ್ತ್‌ನ ಕಂಗ್‌ತ ಸಲಾಕೆ ಅತ್ತಂಡ ಮರತ್ತ ಕೋಲುನು ಅಂತರಂತರ ಪಾಡೊಡು, ಅವು ನೆಲ್ಲಟ್ ದಿಪುನಂಚಿನವು ಉಂದೆಕ್ ಆಧಾರೊಗು ಕಾರ್ ಉಪ್ಪುಂಡು. ಅತ್ತಂಡ ಮಾಡ್‍ತ ಪಾಕಾಸ್‍ಗ್ ಅಕುಡುನಂಚಿನ ಅಜಕೋಲುಲ ಇಪ್ಪುಂಡು.
ಉಲ್ಲೇಕೊಲು
ವರ್ಗೊ:ತುಲುವೆರೆ ಸೊತ್ತುಲು
ಸೂರ್ಯನಾರಾಯಣ ದೇವಸ್ಥಾನ ಮರೋಳಿ
ಸೂರ್ಯನಾರಾಯಣ ದೇವಸ್ಥಾನ ದಕ್ಷಿಣ ಕನ್ನಡ ಜಿಲ್ಲೆದ ಮಂಗಳೂರು ತಾಲೂಕುದ ಮರೋಳಿದ ಪ್ರದೇಶಡ್ ಉಂಡು.
ಇತಿಹಾಸೊ
೧೨೦೦ ವರ್ಷದ ಪಿರಾಕ್ಡ್ ಈ ದೇವಸ್ಥಾನ ಅಸ್ತಿತ್ವಗ್ ಬೈದ್ಂಡ್.೪೫೦ ವರ್ಷದ ಪಿರಾಕ್ಡ್ ಆ ಕಾಳದ ರಾಜೆರೆನ ಅಚಾತುರ್ಯರ್ದ್ ದೇವಸ್ಥಾನದ ಸ್ಥಿತಿ ಗತಿ ಹಾಳಾದ್ ಪೋದಿತ್ಂಡ್,ಕಾಲಕ್ರಮೇಣ ಆ ಊರುಗು ಕಷ್ಟ ಬನ್ನಗ ಒನ್ಜಿ ಜೈನ ಪೊನ್ಜೊವು ನೆತ್ತ ಪುನರ್ ಚಾಲನೆ ಮಲ್ತೆರ್.ಈ ದೇವಸ್ಥಾನದ ಮೂಲ ದೇವೆರೆನ್ ಮರೋಳಿ,ಪದವು,ಅಳಪೆ,ಬಜಾಲ್,ಕಣ್ಣೂರೂ,ಜೆಪ್ಪು ಬೊಕ್ಕ ಕಂಕನಾಡಿ ಗ್ರಾಮದಕುಲು ಗ್ರಾಮ ದೆವೆರೆನ ರೂಪೋಡು ಒತ್ತೊಂಡೆರ್.
ವಿಸೆಸೊ
ಈ ದೇವಸ್ಥಾನಡ್ ಸೂರ್ಯನಾರಾಯಣ ದೇವೆರೆನ ಗರ್ಭಗುಡಿ,ಬಲತ ಮರ್ಗಿಲ್ಡ್ ಪರಾಶಕ್ತಿ ಅತ್ಂಡ ಶಕ್ತಿದ ಗುಡಿ ಉಂಡು.ಎಡತ ಮರ್ಗಿಲ್ಡ್ ಗಣಪತಿ ದೇವೆರೆನ ಗುಡಿ ಉಂಡು.ಪ್ರಸ್ತುತವಾದ್ ತೀರ್ಥಮಂಟಪ,ಕೊಡಿಮರ,ಅನ್ನಛತ್ರ,ವಸಂತಮಂಟಪ ಇಂಚಿತ್ತಿನವು ಉಂಡು.
ಉಲ್ಲೇಕೊ
ವರ್ಗೊ:ದೇಸ್ಥಾನೊಲು
ಸೂಪು
ಬೀಡಿ ಕಟ್ಯೆರೆ ಬೊಡಾಯಿನ ಒಂಜಿ ಸೊತ್ತು, ನೆಟ್ಟ್ ಬೀಡಿ ಕಟ್ಯಾರ ಬೊಡಾಯಿ ಬೀಡಿದ ಇರೆ, ಸೂಪು, ಅಚ್ಚಿ, ಬೀಡಿದ ನೂಲು, ಪುಗ್ಗೆರೆ ಪಾಡಿಯರ ಬೊಡಾಪುನವು.
ಸೂಪು ಮನ್ಪುನ ವಿಧಾನೊ
ಉಂದು ತುವೆರೆ ಒಂಜಿ ಚಿಲ್ಲಿ ಕಟ್ಟುನ ಲೆಕೊ, ಒಂಜಿ ಪುಡೆ ಬುಡುದ್ ಮೂಜಿ ಪುಡೆ ಕಟ್‍ದ್ ಉಪ್ಪುನವು. ನೆನ್ನ್ ಬೂರು, ಬೆದ್‌ರ್, ಪ್ಲಾಸ್ಟಿಕ್‌‍ಡ್ ಮನ್ಪುವೆರ್.
ಸಬ್ದೊ ಅರ್ತೋ
ಸೂಪು -
ಉಲ್ಲೇಕೊ
ವರ್ಗೊ:ತುಲುವೆರೆ ಸೊತ್ತುಲು
ನೆತ್ತೆರ್
thumb|ನೆತ್ತೆರ್ ನೆತ್ತೆರ್, ಜಿವೊಟುಪ್ಪುನ ಜೀವಿಲೆಟ್ ಜೀವೊ ರಸ.
ನೆತ್ತರ್‌ತ ಬಗೆ
ಪ್ಲಾಸ್ಮ ಪನ್ಪಿನ ಜೀವರಸಡ್ದ್ ಕೂಡ್ದಂಡ್,ಐಟ್ ಸಮ ಪ್ರಮಾಣಡ್. ಕೆಂಪು ನೆತ್ತೆರ್ದ ಕಣಕ್ಲು ಬೊಲ್ದು ನೆತ್ತೆರ್ದಕಣಕ್ಲು, ಬೊಕ್ಕ ಪ್ಲೇಟ್ ಲೆಟ್ ಪನ್ಪಿನ ಜೀವಕೋಶಗಳು ತೇಲೋಂದುಪ್ಪುಂಡು. thumb|ಕೆಂಪು ನೆತ್ತೆರ್
ಪ್ಲಾಸ್ಮ ಶೇ. ೯೧-೯೨ % ದಾತ್ ನೀರ್ ಡ್ದಾತುಪ್ಪುಂಡು, ಒರಿನ ಭಾಗ ಘನವಸ್ತುಲೆಡ್ದ್ ಕೂಡ್ದುಪ್ಪುಂಡು. ಸಸಾರಜನಕ, ಯೂರಿಯ, ಆಸಿಡ್, ಕ್ರಿಯಾಟಿನಿನ್, ಅಮೋನಿಯಾ, ಅಮೈನೋ ಆಸಿಡ್, ಗ್ಜಾಂಥಿನ್,, ಶೇಕಡ ೭.೫% ದಾತುಪ್ಪುಂಡು. ಒರಿನವು, ಸೋಡಿಯಮ್, ಪೊಟ್ಯಾಸಿಯಮ್, ಕ್ಯಾಲ್ಸಿಯಮ್, ಮೆಗ್ನೀಶಿಯಮ್, ಫಾಸ್ಫರಸ್, ಡ್ದ್ ಕೂಡ್ದುಪ್ಪುಂಡು.
ಸೋಡಿಯಮ್ ಪೊಟ್ಯಾಸಿಯಮ್ ಲವಣಾಂಶ ಸರಿ ಪ್ರಮಾಣಡಿಜ್ಜಂಡ ಕಾಯಿಲೆ ಖಂಡಿತ. ನೆತ್ತೆರ್ದ ವಿಶಿಷ್ಟ ಗುರುತ್ವಾಕರ್ಷಣೆ, ೧.೦೪೮ ಡ್ದ್, ೧.೦೬೬ ಉಪ್ಪುಂಡು. ಜೀವ ಡ್ ನೀರ್ದ ಅಂಶ ಕಡಿಮೆಯಾಯಿಲೆಕೊನೆ ನೆನ್ನ ಪ್ರಮಾಣಲ ಕಡಿಮೆ ಆಪುಂಡು
ನಮೂನೆಲು
ಎ, ಬಿ, ಎಬಿ ಬೊಕ್ಕ ಓ ಮುಖ್ಯವಾಯಿನ ನೆತ್ತೆರ್ದ ಕಣಕ್ಲು. ಹಿಮೋಗ್ಲೋಬಿನ್ ಅಂಶ ತೀರಾ ಕುಸಿಂಡ, (೧೮ ಗ್ರಾಮ್ ಉಪ್ಪೊಡು), ರೋಗಿಗ್ ನೆತ್ತೆರ್ ಮರುಪೂರಣ ಮಲ್ಪೊಡಾಪುಂಡು
ಉಲ್ಲೇಕೊ
ವರ್ಗೊ:ದೇಹತ ಅಂಗೊಲು ವರ್ಗೊ:ವಿಜ್ಞಾನ
ಅಮ್ಮೆಂಬಳ ಬಾಳಪ್ಪ
ಡಾ| ಅಮ್ಮೆಂಬಳ ಬಾಳಪ್ಪ ಒರಿ ಸ್ವತಂತ್ರ ಪೊಂರ್ಬಾಟಗಾರೆರ್. ಸಮಾಜ ಕಾರ್ಯಕರ್ತೆ. ಗಾಂಧಿವಾದಿ.
ಮರಣ
ಸಜಿಪ ಮುನ್ನೂರು ಗ್ರಾಮದ ಮಾರ್ನಬೈಲ್‌ಡ್, ಬಂಟ್ವಾಳೊಡು ಮೇ ೧೫ ಕ್ಕ್ ೨೦೧೪ ಟ್ಟ್ ಸ್ವರ್ಗಸ್ಥರಾಯೆರ್. ೯೩ ವರ್ಷ ಪ್ರಾಯದಾರದಿತ್ತೆರ್.